
Gerbiamieji KARIO skaitytojai, 


Vasario 16-ąją tradiciškai minime ne tik Lietuvos valstybės atkūrimo dieną, 


nors, be abejo, ši data yra viena iš dviejų svarbiausių mūsų šalies naujųjų 


laikų istorijoje. 


Simboliška, kad tą pačią vasario 16-ąją, tik ne 1918 m., o kiek ankščiau — 


1895-aisiais gimė ir būsimas pirmasis nepriklausomos Lietuvos savanoris 
Kazys Škirpa, šiandien jau tapęs ne tik pagarbos mūsų trispalvei bei nepri- 
klausomybės kovų simboliu, bet ir vienu iš pagrindinių priešiškos Lietuvai 


propagandos taikinių. Sąmoningai ar aklai pataikaujant Lietuvos nekenčian- 


tiesiems, lengva ranka drumsčiami istorinės tiesos vandenys, mūsų šalies 


sostinėje be skrupulų naikinami Kazio Škirpos atminimo ženklai... 


Šiemet vasario 1-ąją minėjome ir kito iškilaus tarpukario Lietuvos kario — 


generolo Povilo Plechavičiaus 130-ąsias gimimo metines. Stebint visą „antiš- 


kirpinę“ bei „antinoreikinę“ kampaniją, darosi kiek keista ir netgi smalsu, - o 


kodėl gi anksčiau paminėtųjų atakų architektai bei jų vykdytojai pamiršo 


vieną žymiausių su bolševikais kovojusių lietuvių? Nors ką gali žinoti, galbūt 


generolo P. Plechavičiaus juodinimo kampanija dar laukia savo eilės? Žiūrėk, 


ims koks nors istorijos „guru“ ir įvardins Lietuvos vietinę rinktinę „nacių ko- 


laborantais, vykdžiusiais nusikaltimus žmogiškumui“, o paskui jau įrodinėkit, 


kad nieko panašaus nebuvo, kad Salaspilio koncentracijos lageryje generolas 


P. Plechavičius buvo įkalintas anaiptol „ne už gražias akis“. 


Kartais tiesmukiškai atviras, o kartais subtiliai glaistomas istorijos klasto- 


jimas, „nesėkmingos valstybės“ naratyvo diegimas bei eskalavimas, siste- 


miškai vykdomi informaciniai išpuoliai prieš Lietuvos kariuomenę patenka 


į eterį anaiptol ne marginaliuose Kremliaus simpatikų portaluose... Ir tai tik 


pavieniai ištiso mechanizmo, skirto sumenkinti mūsų tikėjimą savo šalimi, 


palaužti valią priešintis, smagračiai, kurių sukimąsi jau šiandien reikia stab- 
dyti visomis išgalėmis, nes paskui kremliškosios dezinformacijos smagračius 
paprastai atžlega Kremliaus tankų vikšrai. 

sanvu. 13 pasnekesio paaiškėjo, jog jie rytą besirengią 

kralos daryti į Norvydžių sodžių delto, kad kaž kas 
į kareivį ties Kuršo tilių. Aš išaiškinau, kad patsai ki 
„šovė ir provokaciją darė, jie gi einą nekaltų žmonių 
Tą sykį vargšai pabijojo ir Norvydiškiai nesusilaukė n 

šylų svečių. Ė 

18 Sausio sutinku mūsų milicijos vadą Andrė 

kas girdis? — „Štai sustačiau ant vokiečių Sasna 
pasiutę plėšikai.“ Pasirodė, jog apiplėšė net mergaičių šilkine; 
skarelės: Onai Gervei, Viktorijai Užčinaitei, Sprudei ir kitoms 


Povilas Plechavičė. 


Sausio mėnesyje Skuode prasideda P. Plechavičės 
kimas, iš pradžių kaipo Sėdos apskrities milicijos virš 
netrukts kaipo tos pačios apskrities komendanto, Regis, kad. 
L. V. Taryba būvo jį igaliavusi eiti Sedos apskr. milicijos vado 
parcigas, bet kitokių igalia: vimų vargiai žinai buvo jam davų 1 
Jo veikimas prasideda Skuode delei to, kad čia vokiečiai 
pirmiausiai išblaškė bolševikus, visur kitur Sedos 

Darius Sutkus 


abartinėje 
Baltarusijoje 
L minėta idėja 
E įgauna savų 
bruožų, bet 
litvinizmo 
nuosaikumo 
E==i ir radikalumo 
diapazonas čia gana žymus: nuo vals- 
tybinio lygio bandymų šiek tiek naujai 
pažvelgti į LDK istorijos vadovėliuose 
iki atvirų deklaracijų, kad esą Vilnius- 
nelietuviškas miestas ir turįs priklausyti 
„istoriniams litvinams“. 
Nesunku suprasti, kad ekstremistinės 
PRAEITAME KA- baltarusiškojo ultrapatriotizmo apraiš- 
kos labiausia naudingos Rusijai, kurios 


RIO NUMERYJE dabartinė svajonė — inkorporuoti Balta- 


RAŠĖME APIE LITVINIZMĄ — REIŠKINĮ, KURIS SIETINAS NE TIEK | rusiją į savo sudėtį, šios šalies patriotų 
SU ISTORINE TIKROVE, KIEK SU IDEOLOGINIAIS DALIES BALTA- | (rreia aueinii vsišiai sta ini 
RUSIŲ MOTYVAIS KONSTRUOTI SAVĄJĄ TAPATYBĘ. KAIP IŠSI- | pabandykime panagrinėti ltvinizmą 
AIŠKINOME, BANDYMAS EKSPLOATUOTI LIETUVOS DIDŽIOSIOS | kaip Rusijai naudingą irjos veikiamą 
KUNIGAIKŠTYSTĖS (LDK) „JDIRBĮ“ IR PANAUDOTI JĮ SAVO IN- | "6ŠSmi S prieš mus atsivers tūkstant" 
metė baltų ir slavų tarpusavio santykių 


TERESAMS — GANA SENA IDĖJA, NIEKADA NEBUVUSI VIENTISA istorijos bei vėla A Eos 
IR IŠBAIGTA. kunigaikštystės konflikto erdvė. 


Vitebske statomas paminklas 
Algirdui. Atkreipkite dėmesį į 
cerkvę, kuriai visai nebūdingi 
bizantiškieji bruožai. 


Maskvėnus gąsdina 
ir po septynių amžių 


2013 m. birželį per seno Baltarusi- 
jos miesto Vitebsko šventę jo aikštėje 
įvyko neeilinis renginys — atidengtas 
monumentas LDK valdovui Algirdui. 
Raito valdovo skulptūra sukėlė audrin- 
gą reakciją dar net nepastatyta. Dalis 
Baltarusijos piliečių, ypač rusakalbių, 
pasipiktino šiuo sumanymu. Jų nepasi- 
tenkinimą dubliavo ir rusiški žiniasklai- 
dos portalai, pavyzdžiui Regnum.ru, 
taip pat prisidėjo ir Rusijos stačiatikių 
bažnyčios atstovai — ne vien dėl to, kad 
monumentą ketinta pastatyti šalia Pri- 
sikėlimo cerkvės. Pasipiktinimas buvo 
išreikštas viešame laiške, adresuotame 
Baltarusijos vadovui: 

„Esame susirūpinę dėl planų Vitebsko 
mieste statyti paminklą kunigaikščiui 
Algirdui. Algirdas niekaip nėra susijęs 
su Baltarusijos žmonėmis. Jis yra 
apostatas, agresorius ir okupantas, 
nuolat kovojęs su visais savo kaimynais, 
sunaikinęs miestus ir žudęs taikius 
gyventojus. Rusijos istorija jį prisimena 
kaip žiaurų piktadarį. <...> Ar kas nors 
pagalvojo, kad paminklas žiauriam 
Rusijos piktadariui ir krikščionių kan- 
kintojui gali įžeisti Baltarusijos Respub- 

likos piliečius — ne tik rusų tautybės, 
ne tik stačiatikių tikėjimo? <...> Mes 
įsitikinę, kad bandymas herojizuoti to- 
kius veikėjus gali tik kiršinti visuomenę, 
sukelti dvasinį, dorovinį ir politinį Bal- 
tarusijos žmonių susipriešinimą. Kaip 
tarpusavyje dera Baltarusijos Respubli- 
kos himno žodžiai „Mes, baltarusiai, — 
žmonės taikingi“ ir paminklo statymas 
užkariautojui, kuris paliko daug kraujo 
pėdsakų istorijoje ir tapo neprincipin- 
gumo ir agresijos pavyzdžiu?“ 

Šis kreipimasis — tai tiesiog nemas- 
kuojama didžiarusiškų naratyvų kvinte- 
sencija. Algirdas, kaip vienas pagrin- 
dinių LDK Rytų politikos vykdytojų, 
deklaravęs, kad visos rusėnų žemės turi 
priklausyti Lietuvai, - itin neparankus 
Maskvai. Gediminaičiai ir LDK plėtra — 
tai istorinis epizodas, kuris klibina su- 
vokimą, jog „Trečioji Roma“ — nepaju- 
dinama slavakalbių vienytoja ir centras. 
Todėl Rusijos propaganda visais laikais 
stengėsi arba nutylėti tai, ką jie patys 
vadina litouščina, arba bando surusinti 
LDK ir jos valdovus. Tai daroma keliais 
būdais, t. y. akcentuojant: 

+ etninę bendriją; 

+ kalbą ir raštiją; 

+ tikybą. 

Teigiama, kad LDK buvo slaviška 
valstybė, kurioje slavai arba stačiatikiai 

sudarė daugumą, o LDK slaviškumą 
esą įrodo tai, kad joje buvo rašoma 
slaviškai. Be to, kai kur nusitaikoma ir į 
LDK elitą, pateikiant versijas, kad ir jie 
buvę nelietuviai, kalbėję kažkokiu rusė- 
nišku dialektu ir išpažinę stačiatikybę. 
Šios versijos aktyviai diegiamos ir tarp 
litvinistų. Tačiau, ko gero, paminklas 
Algirdui Vitebske ir Gediminui Lydoje 
šiek tiek sujaukė prorusiškos istorijos 
konstruktorių planus bei užklupo juos 
nepasirengusius, ir šie karštakošiškai 
išsakė nemaskuojamą savo požiūrį. 

Pabandykime atsekti, kokie Maskvai 
naudingi mitai apie LDK ir jos valdovus 
vyrauja litvinistų terpėje. 


Etninė terpė: baltai 
ir slavai 


Kodėl Baltarusiją straipsnio pradžioje 
pavadinome ideologiniu kovos lauku, 

į kurį žūtbūt siekia įsikabinti Rusija? 
Kodėl propagandos aparatui metamos 
nemažos lėšos, siekiant įteigti, kad Bal- 
tarusija — tai nuo amžių slaviška teri- 
torija, baltarusių tauta —- geriausia rusų 
tautos jaunesnioji sesuo, o egzistuoti ji 
pajėgi tik drauge su vyresniąja? 

Patys radikalieji litvinistai tvirtina, 
kad ne tik dabartinės Baltarusijos 
teritorija, bet net ir Aukštaitija — nuo 
amžių slaviškos litvinų žemės ir net 
istorinės Lietuvos valstybingumas 
užgimęs kažkur prie Naugarduko, kur 
baltarusių protėviai gyvenę nuo amžių 
amžinųjų. 

Deja, tokio etninio darinio kaip pro- 
slavai mokslininkams aptikti nepavyko. 
Užčiuopus giją, vedančią, atrodytų, prie 
slavų „pradžių pradžios“, ji nutrūkda- 
vo. Kalbotyros specialistai įsitikino: 
iš rekonstruojamos probaltiškosios 
sistemos galima išvesti proslaviškąją, 

o iš proslaviškosios išvesti probaltiško- 
sios — ne. Panašiai sekėsi ir archeologi- 
nių kasinėjimų metu: po rasta slaviška 
kultūra slypėdavo baltiškos kultūros 
klodas. Kaip nustatyta, baltų protėvių 
veiklos pėdsakai neginčijamai datuojami 
mažiausiai 5 tūkstantmečiais (Gintaras 
Beresnevičius), tačiau archeologo Algir- 
do Girininko manymu, probaltų pradžia 
siekia vidurinį akmens amžių. Probaltiš- 
kosios kultūros arealas driekėsi nuo Vys- 
los ar net Oderio vakaruose (pirmasis 
apie tai prabilo vokiečių mokslininkas 


Hansas Krahe 1943 m.), t. y. kaimynys- 
tėje su germanais, ir tęsėsi iki dabartinės 
Tverės, kur ribojosi su finougrų genčių 
teritorija. Slavų ten nebuvo. 

Lingvistas Vladimiras Toporovas, 
paklaustas, iš kur gi tuomet atsirado 
slavai, pajuokavo: „Matyt, jie netikėtai 
nukrito iš dangaus.“ 

Galiausiai didelė dalis slavistų priėjo 
prie išvados, kad jokio atskiro sava- 
rankiško slavų radimosi kelio istorijoje 
nebuvo. Jų protėviai tiesiog natūraliai 
išniro iš baltų etninio masyvo pakraš- 
čių, tikėtina, iš vakarų periferinių baltų. 
Manoma, kad teritorija, kurioje jie 
pirmiausia ėmė vystytis, buvo že- 
mės, kurios vėliau buvo priskiriamos 
sūduviams ir galindams, minimiems 
dar antikinėje Ptolemajaus geografijo- 
je - apytikriai tai būtų dabartinė vakarų 
Baltarusija ir pati rytinė Lenkijos dalis. 

Panašu, kad tautų kraustymosi 
laikotarpiu, II-III mūsų eros amžiuje 
migruojant gotams, dalis baltų buvo 
atskelti nuo savosios protautės kamieno 
ir nustumti Centrinės Europos link net 
iki Balkanų, kur pamažu įgavo naują 
kultūrinį ir kalbinį tapatumą. Vėliau, 
karų su bizantiečiais ir hunų antplūdžio 
metu, dalis jų vėl migravo atgal į šiaurės 
Vakarus, kolonizuodami iš pradžių gotų 
apleistas teritorijas, o paskui (maždaug 
nuo V mūsų eros amžiaus) gerokai 
pasikeitę „sūnūs paklydėliai“ pasiekė ir 
baltų apgyvendintas žemes. 

Minima, jog susitikimas įvyko maž- 
daug vakarų Polesėje - prie Bresto. 

Dar apie 1950 m. archeologai ten yra 
iškasinėję Chotomelio piliakalnį, kuris 
su kitais greta esančiais piliakalniais 
užfiksavo tą laiką, kai slavai atėjo iš 
Dunojaus apylinkių. Senasis baltų apgy- 
vendintas ruožas dabartinėje Baltaru- 
sijoje buvo asimiliuotas, rytinių slavų 
banga nusirito toliau į šiaurę iki Pskovo 
ir Novgorodo. Liko tik vakarinės baltų 
gentys, o rytuose — tik nedidelė baltiška 
salelė prie dabartinės Oršos ir pamažu 
nykstantis rytinių galindų ruoželis 
palei Protvos upės baseiną dabartinio 
Možaisko apylinkėse, išlaikęs savo kul- 
turinius ypatumus dar iki XIV amžiaus. 

Remiantis šiais duomenimis, peršasi 
išvada: slavų šaknys — baltiškos; ši pa- 
lyginti jauna tautų grupė savitumų įgijo 
migruodama tautų katile, o dabartiniai 
baltarusiai didžia dalimi yra tie patys 


Probaltiškas arealas pagal archeologinius ir paleolingvistinius duomenis driekėsi nuo 
germanų iki ugrofinų apgyvendintų teritorijų. 

slavai, kurie, grįžę atgal, vėl stipriai 
sumišo su vietiniu baltiškuoju substratu 
ir, galbūt, dar kurį laiką sugebėjo netgi 
suprasti vieni kitus. 

Beje, akademikas Zigmas Zinkevičius 
atkreipė dėmesį, kad ir dabartiniame 
Baltarusijos vidurinėms mokykloms 
skirtame vadovėlyje „Ticmopvia 
Benapyci ca cmapaxcbIMubIxX 1acay Oa 
cap303iHbi XIII ct.“ (liet. „Baltarusijos 
istorija nuo senųjų laikų iki XIII a. vi- 
durio“), išleistame 2009 m., atsisakoma 
didžiarusiškos arba sovietinės traktuo- 
tės ir minima, kad senovėje Baltarusijos 
teritorija buvo apgyvendinta baltų gen- 
čių (p. 37), žalvario epochoje (II tūkst. 
pr. Kr.) baltai užėmė didžiausią terito- 
riją. Jų sodybos vakaruose siekė beveik 
iki Oderio upės, rytuose - iki Volgos ir 
jos intako Kamos aukštupių. Šiaurėje 
baltai buvo apsigyvenę iki Suomių 
įlankos ir Ladogos ežero, pietuose — 
iki Dnepro vidurupio (p. 37), II-V a. 
baltai buvo apgyvendinę didelę Baltijos 
pajūrio dalį ir beveik visą dabartinę Bal- 
tarusijos teritoriją (p. 38). Tūkstančius 
metų baltai gyveno Baltarusijos teri- 
torijoje (p. 41). Baltai iki slavų atėjimo 
buvo apgyvendinę šiaurinę ir vidurinę 
Baltarusiją (p. 135). Apie senovės baltus 
knygoje kalbama pagarbiai. Esą jie 
statęsi sutvirtintų gyvenviečių (p. 57), 
jų tikyba buvusi panaši kaip slavų ir kt. 
Aptariama baltų tarminė diferenciacija 
(p. 38-39, pateikiama schema-žemė- 
lapis), vadinamuosius rytinius baltus 
sudariusios latvių-lietuvių (leto-lietu- 
vių) gentys (p. 39). Aprašomas slavų 

atėjimas į baltų žemes: tai, kad mūsų 
eros I tūkst. antrojoje pusėje Baltaru- 
sijos teritorijoje baltus pakeitė slavai 
(p. 41), kad slavai pajėgė čia įsitvirtinti 
tik ankstyvųjų viduramžių pabaigoje 
(p. 46). Slavai traktuojami kaip kolo- 
nistai baltų žemėse (p. 48), ilgainiui 
sumišę su baltais. Baltų senoji kultūra 
slavų užimtose žemėse ne išnykusi, bet 
slavai ją perėmę. Jie išlaikė baltiškus 
upių ir ežerų pavadinimus (p. 41-42), 
išjų darėsi savo gyvenviečių (būsimųjų 
miestų) vardus. Baltų poveikis slavams 
nulėmė tas slavų ypatybes, kuriomis jie 
pasižymi Baltarusijoje (p. 47, 49 ir kt.). 

Galima spėti, kad šie nauji teiginiai 
ne visai atitinka Maskvos ideologinių 
klišių nuostatas ir prieštarauja jos poli- 
tiniams siekiams. Baltarusijoje „staiga 
atsiradęs“ marginalizuotas radikalus 
litvinizmas tokiu atveju tarnauja kaip 
atsvaras išlaikyti panslavistinėms nuo- 
taikoms šiame regione. 


Baltiškoji rekonkista 


Rytų slavai asimiliavo baltų apgyven- 
dintą arealą dar gentiniu laikotarpiu. 
IX a. veikiausiai vikingų dėka susifor- 
mavo senrusius vienijanti valstybė su 
centru Kijeve. Didžiausias Kijevo Ru- 
sios pakilimo laikmetis tapatinamas su 
kunigaikščio Jaroslavo (1019-1054 m.) 
valdymu. Vėliau Kijevo žemės pradėjo 
silpti ir skaidytis. 1132 m. įvyko poli- 
tinis Kijevo Rusios suirimas, o Kijevą 
1240 m. galutinai nusiaubė mongolų 
antplūdis. Šaltiniai apie kunigaikštystę 

po mongolų užkariavimo labai šykštūs. 

O tuomet situacija susiklostė taip, kad 
viršų pradėjo imti baltų gentys, tiksliau, 
lietuviai. Žinios apie Kijevo žemes atsi- 
naujina XIV a., kai jos buvo prijungtos 
prie LDK. Kai kurie tyrinėtojai mano, 
kad tai padaryti galėjo ir Gediminas, 
tačiau tiksliai žinoma, jog jo sūnus 
Algirdas 1362 m. suruošė į tas sritis žygį, 
sumušė totorius ties Mėlynaisiais Van- 
denimis ir paėmė Kijevą į savo valdžią. 
Senasis kunigaikštis buvo pašalintas, o 
įjo vietą paskirtas vietininkas — Algirdo 
sūnus Vladimiras Algirdaitis. 

Būtent su Algirdo asmenybe susiję 
nemažai antilietuviškos pakraipos pro- 
pagandinių atakų. Kodėl? Atsakymas 
gana paprastas. 

NAM. Mytų Dotai V-VI A 


Maskvos kunigaikščiais turėjo tarnauti 
totoriams, arba privalėjo kreiptis į LDK. 
Daugelis slavų žemių kunigaikščių LDK 
gaudavo gerą tarnybą, palaikė senus 
gerus ryšius su Lietuvos valdovais. Jie 
buvo savi. Todėl eiti tarnauti lietuviams 
buvo tikras gėris, palyginti su tuo, ką 
darė totoriai ir maskvėnai. Visa vakarinė 
slavų žemių dalis su Kijevu, Volyne ir 
Galicija, Algirdui valdant, įstojo į LDK. 
<...> Beje, Maskvos valdymo būdo kitos 
rusų kunigaikštijos — Tverė, Riazanė, 
Novgorodas ir kt. - labai nemėgo, nes ir 
Ivanas Kalita, ir jo palikuonys visąlaik 
buvo susitarę veikti kartu su totorių 
Aukso Orda, gaudavo iš jų vadinamąjį 
jarlyką būti Maskvos kunigaikščiais, o 

I. Kalita dar iš totorių išsireikalavo teisę 

Strateginiu požiūriu, Gediminaičių 
politika vertintina kaip savotiška baltiš- 
koji rekonkista, buvusių baltiškų žemių 
susigrąžinimas. Žinoma, lietuviškoji 
ekspansija į Rytus nebuvo represyvi. 
Maža to, ji padėjo formuotis ukrainiečių 
ir baltarusių tautoms. Ukrainos istori- 
kai lietuvius juokais vadina „geriausiais 
okupantais per visą istoriją“. Algirdo 
ir Gedimino paminklai Baltarusijoje — 
ženklas, kad baltarusiai, nors ir šiek tiek 
lėčiau, bet eina tinkama linkme. 

O šio proceso priešininkai imasi kitų 
metodų - jei jie negali paneigti LDK 
svarbos baltarusių tautos formavimuisi, 
tada imasi suslavinti pačią LDK ir jos 
valdovus. 


Apie „slaviškus LDK 
didžiūnus“, jų kalbą 
ir raštą 


Ar LDK valdovai kalbėjo lietuviš- 
kai? Mums šis klausimas skamba kiek 
absurdiškai, tačiau dalis litvinizmo 
išpažinėjų visai rimtai teigia, kad apie 
slavišką arba litvinišką LDK kilmę ga- 
lima spręsti iš to, jog neva jos politinis 
elitas kalbėjo... litviniškai, t. y. „senąja 
slavų kalba“. 

Iš tiesų, tokia argumentacija - primi- 
tyvi ir tinka nebent bulvarinės spaudos 
publikuojamiems atradimams. Tačiau 
greičiau tai ne faktas, o istorijos konst- 
ravimas visai iš kito galo — radikalūs 
litvinizmo pasekėjai turi tikslą konstruo- 

ti savą LDK, kurioje dirbtinai akcentuo- 
jamas priešpriešinimas: „MES, t. y. geri 


as Tudemdos Bancerovo kultūra (pagal A. Ustavičių 1987) 


Neda I. Anvola dot į Lrttonksas 


Situacija baigiantis didžiajam tautų kraustymuisi: slavų gentys artėja prie Rytų baltų masyvo. 


Algirdas, kurdamas LDK, karu ir 
diplomatinėmis priemonėmis būrė ru- 
sėnų žemes į politinį darinį, kuris buvo 
joms daug naudingesnis, nei likusioji 
rusėniškų kunigaikštysčių dalis, pavaldi 
Aukso Ordai. 

Rusijos archeologas, Sankt Peterbur- 
go etnografijos muziejaus etnografas 
Vitalijus Galiopa apie šį svarbų politinį 
virsmą teigia: 

„Patys slavų kunigaikščiai ateidavo 
pas LDK kunigaikščius prašytis paimami 
į globą. Ir tai buvo visiškai savarankiški 
jų apsisprendimai. Juk iš esmės jiems 
ir pasirinkimo nebuvo — arba kartu su 


iš kitų jam pavaldžių slavų kunigaikštys- 
čių rinkti duoklę totoriams. Maskviečiai 
buvo tapę lyg svetimos valstybės valdi- 
ninkais arba baskakais — pinigų rinkėjais 
totoriams, žinoma, pro savo kišenes 
savosios dalies jie irgi nepramesdavo. 
Tokia grobikiška išdavikiška sistema 
tada buvo sukurta Maskvoje, ir dabar 

iš esmės ji tokia liko! Kunigaikštijos, 
kurios jau buvo įdiegusios pirmuosius 
demokratinius valdymo principus, ku- 
riose veikė renkamosios liaudies večės, 
kuriose net buvo renkami kunigaikščiai, 
jautė pyktį ir giežė apmaudą dėl maskvė- 
nų elgesio.“ 


litvinai-baltarusiai“ ir „JIE, lietuvisai, 
kurie pavogė mūsų istoriją“. Tad detalė, 
kad jos valdovai vartojo lietuvisų ar že- 
mojtų kalbą, tampa akis badančia, tačiau 
labai skausminga smulkmena. 

Todėl litvinistai tiesiog ignoruoja 
pakankamai aiškius to meto šaltinių 
paminėjimus, iš kurių tampa aišku, kad 
gimtoji Gediminaičių kalba buvo lietu- 
vių. Pavyzdžiui, metraščiuose minima, 
kad Lenkijos karaliumi tapęs Jogaila, 
nenorėdamas, kad jį suprastų jo dvariš- 
kiai, kalbėdavosi su pusbroliu Vytautu 
lietuviškai. Be abejo, LDK politinis 
elitas galėjo susišnekėti ir kitaip, pavyz- 
džiui, galima daryti išvadą, kad Kęstutis 
ir Vytautas mokėję vokiškai, Algirdas — 
rusėniškai ir pan. Bet būtų absurdiška 

dėl to laikyti juos nelietuviškos kilmės 
valdovais. Rusų istorikai dažnai pa- 
vadina LDK valdovų vietininkus rusų 
kunigaikščiais, apeliuodami į tai, kad 
šie veikiausiai kalbėdavo rusėniškai. Be 
abejo, ši kalba buvo neišvengiama dėl 
politinės konjunktūros bei komunikaci- 
jos su pavaldiniais (tiesa, tuo pat metu 
„pamirštama“, kad, tarkim, beveik visas 
Rusijos elitas XVIII-XIX a. tarpusavyje 
bendravo prancūziškai, tačiau vien dėl 
tojų negalima laikyti prancūzais). 
Tęsiant analogijas, galima tą patį pa- 
sakyti ne tik apie kalbą, bet ir apie raš- 
tiją. Gediminaičiai, būdami pagoniškos 
tradicijos valdovais, neturėjo savo rašto 
sistemos, taigi su rusėniškomis LDK 
žemėmis buvo komunikuojama kan- 
celiarine (ne šnekamąja!) slavų kalba. 
t. y. geriausiai tinkančia raštvedybai ir 
šių regionų administravimui. Apskritai, 

Lietuvos valdovų ir jų vietininkų kan- 
celiarijose dirbo raštininkai, rašydavę 
dokumentus tiek senrusių, tiek senąja 
vokiečių ir lotynų kalbomis. Lotyniškai 
tuo metu buvo rašoma ir Vakarų Euro- 
pos valstybėse, tačiau jų valdovus dėl to 
būtų absurdiška laikyti romėnais. Bet 
kalbėdami apie „senrusiškai rašiusius 
Lietuvos kunigaikščius“, propagandi- 
ninkai šį faktą kažkodėl net nemirk- 
telėję pateikia kaip jų slaviškumo, rusiš- 
kumo arba litviniškumo įrodymą. 
Manoma, kad paskutinysis Lietu- 
vos valdovas, kalbėjęs lietuvių kalba, 
buvo Kazimieras Jogailaitis. Vėliau 
lietuviškas žemes valdęs politinis elitas 
jau arba buvo pasidavęs polonizacijos 
įtakai, arba išvis buvo užsieniečiai, savo 
komunikacijai su pavaldiniais rasdavę 


kitų sprendimų, pavyzdžiui, vengrų 
tautybės Steponas Batoras neretai 
prabildavęs į savo svitą lotyniškai, t. y. 
tuometine Europos tarptautine kalba. 

Tačiau su slaviškumu tai jau turi labai 
mažai ką bendro. 

Nepavykus suslavinti Lietuvos valdo- 
vų, istorijos perkonstruotojai ištraukia 
dar vieną kozirį - LDK gyventojų dau- 
gumos argumentą. 


LDK dauguma - 
slavakalbiai 


Būtent dėl šio argumento, anot pro- 
maskvietiškos ir litvinistinės pakraipos 
„ekspertų“, LDK neabejotinai laikytina 
nebaltišku arba nelietuvišku valstybiniu 
dariniu. 

Kaip gi yra su ta „rusų kalba, kuria 
kalbėjo didžioji dalis LDK gyventojų“? 

Dabartinė argumentacijos klaida, 
kuri dažnai daroma sąmoningai pro- 
pagandos tikslais, - senųjų rytų slavų 
prilyginimas rusakalbiams arba net 
dabartiniams rusams. Iš tiesų LDK gy- 
vavimo laikais nebuvo tokios tautybės 
kaip rusas. Geriausia tam tiktų senrusių 
ar rusėnų terminas. Be to, tuomet ne- 
būta jokios sunormintos bendrinės šne- 
kamosios rusėnų kalbos: buvo kalbama 
nevienodai, skirtingomis rusėniškomis 
tarmėmis. Dabartinių baltarusiškų (iš 
dalies buvusių LDK) žemių teritori- 
joje susiformavo slaviškas rusėniškas 
(istorikas Edvardas Gudavičius siūlė jį 
vadinti gudišku) dialektas. 


Kijevas kuriam laikui vienijo rusėnų žemes, todėl dabartiniai ukrainiečiai turi tvirtą saviidentitetą. Po 


totorių antplūdžio rytines slavų kunigaikštystes ėmėsi vienyti LDK valdovai. 

Nedidelė medinė Maskvos tvirtovė atsirado XII a. rytinių baltų ir ugrofinų žemių sankirtoje. Jos politinis svoris 

padidėjo tik Ivano Kalitos laikais, kai Maskva gavo Aukso Ordos privilegiją rinkti duokles iš kaimyninių slaviškų žemių. 


Pažymėtina, kad patys LDK rusėnai 
manė šneką ir rašą rusų kalba (hrama- 
ta ruskaja, pa-rusku). Tačiau Maskvos 
didžiojoje kunigaikštystėje šią kalbą ir 
raštiją vadino... lietuviška (jazyk litovs- 
kij, po-litovski). Tai liudija ne tik apie 
rusėnų ir maskvėnų dialektologinius 
skirtumus, bet ir apie vis didėjančią 
kultūrinę ir politinę jų atskirtį. 

Iš principo, LDK ir Maskvos didžiojo- 
je kunigaikštystėje gyvenę slavakalbiai 
galėdavo suprasti vienas kitą. Tačiau, 
kas labai įdomu, iš LDK gauti raštai 
Maskvos kunigaikščių kanceliarijoje bū- 
davo išverčiami (!) į jiems labiau įprastą 
maskvėnišką rašto kalbos variantą ir tik 
tuomet pateikiami adresatui. 

Šios detalės iš esmės paaiškina, kad 
LDK rusėnai buvo tapę atskira tautine 
bendrija su sava kalba, raštija, kultūra 
ir savimone, o jos stipriai skyrėsi nuo 
tų, kurios vyravo tarp Maskvos paval- 
dinių. Rusėnų tarpusavio santykiai nė 
kiek nebuvo grindžiami bendraslaviška 
vienybe, kaip vėliau bandyta vaizduoti 
Rusijos Imperijoje, ir pavyzdžių yra 
daugybė. Konstantinas Ostrogiškis — 
vienas ryškiausių lojalaus LDK piliečio, 
priešiško Maskvai, pavyzdys. Nors jo 
kilmė buvo rusėniška ir jis išpažino sta- 
čiatikybę, tačiau buvo aiškiai apsispren- 
dęs maskvėnų priešininkas, ypač po to, 
kai buvo patekęs į jų nelaisvę. 

Iš tikrųjų, viduramžiais tautybė ir 
kalba nebuvo itin svarbūs kriterijai 
valstybės piliečiui apibrėžti - labiau 
buvo vertinama, kokios jis tikybos. O 
etniškumo ribas peržengusioje LDK, 
tapusioje nepripažinta imperija, Karū- 


nos pavaldiniais buvo tiek pagonys, tiek 
stačiatikybę ar katalikybę išpažįstantys 
krikščionys. 


Stačiatikybė 
Lietuvoje ir 
Maskovijoje 


Taigi, kita neparanki detalė slaviš- 
kos LDK konstruktoriams — tikybos 
klausimas. 

Kaip žinome, senieji rytų slavai beveik 
iki XI amžiaus išpažino pagonybę - tra- 
dicinį senąjį tikėjimą. Kijevo kunigaikš- 
tis Vladimiras, nutaręs priimti krikščio- 
nybę, pasirinko bizantiškąjį jos variantą, 
ir stačiatikiškas Kijevo Rusios krikštas 
įvyko 988 metais. O etninės baltų žemės 
ir toliau laikėsi senųjų papročių. 

Stačiatikybė turėjo savo pliusų: 
slavakalbiai jos išpažinėjai gavo raštiją, 
buvo sustiprintas valstybingumas. 

Šiuo stačiatikybės teikiamu valdžios 
svertu naudojosi ir Lietuvos valdovai, 
perimdami savo žinion rusėniškas 
žemes. Minėto V. Galiopos nuomone, 
LDK augimą sąlygojo „abipusis slavų ir 
baltų bendradarbiavimas - ir kalbiniu 
bei kultūriniu, ir politiniu lygmeniu“, 
kur politinė valia priklausė lietuviams, 
tačiau rusėnai, jau turėję savą raštiją, 
įgalino administruoti augančią valstybę 
jiems suprantama kalba. 

LDK stačiatikių bendruomenė turėjo 
savus lyderius. Pirmasis LDK metro- 
politas buvo Teofilis. Kai 1330 m. jis 
mirė, Maskvos metropolitas Teognastas 
suskubo likviduoti LDK metropoliją ir 


perimti valdžią į savo rankas. Tas pat 
pasikartojo ir po kito LDK metropoli- 
to Romano mirties 1362 metais. Kaip 
pažymi Darius Baronas studijoje apie 
LDK stačiatikius, metropolito nebu- 
vimas darė jiems neigiamą poveikį, o 
Konstantinopolio patriarchas, dažnai 
veikiamas Maskvos, stačiatikių gany- 
tojų LDK skirti neskubėdavo. Para- 
doksalu, bet dėl Maskvos intrigų, ko 
gero, netapome stačiatikiais valstybiniu 
lygmeniu; po katalikiško Lietuvos 
krikšto, įvykusio 1387 m., Lietuvos 
valdovai ėmėsi priemonių prieš sta- 
čiatikybės plitimą tarp lietuvių, tačiau 
stačiatikiams suteikiamose privilegijose 
žadėjo jų prievarta neversti į „lotynišką 
tikėjimą“. Be to, LDK jau nuo Vytauto 
laikų siekė bažnytinės stačiatikių ir ka- 
talikų unijos — šitaip 1595 m. galiausiai 
atsirado Rytų apeigų katalikų (unitų) 
Bažnyčia, ji Maskvai tapo dideliu galvos 
skausmu. Jau savo viduje Maskvos 
didžioji kunigaikštystė žiauriai elgėsi su 
tikinčiaisiais (žydų persekiojimas, re- 
presijos prieš sentikius). Ne ką geresnio 
maskvėnai galėjo pasiūlyti ir pamažu 
užiminėjamų LDK žemių tikintiesiems. 
Kai Maskvos didžioji kunigaikštystė už- 
valdė visą kairiakrantę Ukrainą, Kijevo 
metropolitas Metodijus atsisakė pri- 
siekti Maskvai: „Jei mums bus atsiųstas 
metropolitas maskvėnas, užsidarysi- 
me į vienuolynus, ir tegu mus iš jų už 

Slavų kanceliarine kalba parašyti LDK dokumentai 
įgalino administruoti rytines valstybės sritis. 
Maskvėnų dialektas skyrėsi nuo naudojamo LDK. 


kaklo ir kojų išvelka. Geriau mirsime, 
nei metropolitą iš Maskvos priimsime.“ 
Tai rodo, kad LDK stačiatikiai ir unitai 
nejautė bendrumo su Maskva. Maža 

to, stačiatikiai pradėjo masiškai pereiti 

į unitų Bažnyčią — XVIII a. vieninteliu 
stačiatikių atstovu Abiejų Tautų Respub- 
likoje beliko Mstislavlis ir Mogiliovas. 


Trys stačiatikiški 
Algirdo atsivertimai, 
kurių nebuvo 


Šie momentai yra gana neparankūs 
tiems, kas mėgina įteigti LDK buvus sla- 
viška ir stačiatikiška valstybe. Faktai, kad 
Lietuvos ir daugelio rusų žemių valdovas 
Algirdas - etninis baltas ir pagonis, daro 
šį mitą neveiksniu. Be to, jo politika 
iki šiol griauna ir Maskvos, kaip „visų 
rusų žemių vienytojos“ autoritetą. Todėl 
Algirdą stengiamasi jei ne surusinti ar 
subaltarusinti (tai sunki užduotis), tai 
bent paversti stačiatikiu. Pirmieji bandy- 
mai tą padaryti matomi jau XVI-XVII a. 
vadinamosiose Bychovco ir Gustynės 
kronikose, kuriose aprašomas menamas 
stačiatikiškas Algirdo krikštas. Abiejose 
nurodomos datos prieštaringos (po 
pirmosios arba antrosios jo santuokos), 
tačiau abiejuose epizoduose gana ryškus 
antikatalikiškas kontekstas. Įtartinas 
ir LDK valdovo menamo atsivertimo 
į stačiatikybę susiejimas su kuriomis 
nors iš dviejų jo vestuvių. Šį klausimą 
nagrinėjęs tyrinėtojas Olegas Cho- 
ruženko mini, kad pagonio kunigaikš- 
čio santuoka su kuria nors stačiatikių 
kunigaikštyte nereiškia savaiminio jo 
perėjimo prie stačiatikybės, pateikdamas 
šiame kontekste įdomų vėlesniojo LDK 
valdovo kataliko Aleksandro ir stačiatikės 
Maskvos kunigaikštytės Elenos vestuvių 
aprašymą, parodantį, kaip jautriai buvo 
žiūrima į skirtingas religines apeigas: 
kad nekiltų įvairių teisinių nesklandumų, 
karališkoji pora buvo sutuokta pagal 
specialų ritualą, kuriame dalyvavo abiejų 
konfesijų šventikai. 

Be to, jei Algirdas būtų buvęs sta- 
čiatikis, lieka nepaaiškinama vadi- 
namųjų šventųjų Vilniaus kankinių 
istorija. Pasakojama, kaip 1346-aisiais 
(kitur - 1347 m.) trys Algirdo dvariškiai 
slapta priėmę stačiatikybę ir dėl to buvo 
valdovo pasmerkti myriop. Supran- 


tama, kad stačiatikis valdovas taip 
nebūtų pasielgęs. Šiuo atveju istorijos 
perrašinėtojai atsiduria aklavietėje, nes 
Vilniaus kankinių legenda labai stipriai 
įsišaknijusi tikinčiųjų sąmonėje. 

Tačiau bandymai įrodyti Algirdą 
buvus stačiatikiu nesibaigia. „Atrasta“ ir 
pradėta aktyviai eksploatuoti dar viena 
jo menamo krikšto ortodoksiškai data. 
Teigiama, kad valdovas neva įtikėjęs 
prieš pat mirtį, mirties patale įsišventęs 
į vienuolius ir palaidotas pagal stačiati- 
kių apeigas. 

Toks atgailaujančio pagonio naraty- 
vas labai pagavus daugeliui rusakalbių 
ir parankus Maskvai, turint omenyje, 
kad Algirdas buvo pikčiausias Maskvos 


LDK didysis etmonas Konstantinas Ostrogiškis - 
rusėnas stačiatikis, didelis Maskvos priešas. 


priešas ir konkurentas, triskart ją apsu- 
pęs ir siaubęs jos apylinkes. 

Šis Algirdo atsivertimo motyvas paly- 
ginti vėlyvas - jis atsirado XVIII a. rusų 
istoriografo ir rašytojo sentimentalisto 
Nikolajaus Karamzino dėka ir, be jokios 
abejonės, susijęs su politiniu besiple- 
čiančios Rusijos imperijos poreikiu sla- 
vinti ir versti stačiatikiškomis buvusias 
LDK žemes. 

Iš tikrųjų tiek vokiečių, tiek senieji 
rusėniški metraščiai (t. y. šaltiniai, ku- 
riuos sunku būtų įtarti didele simpatija 
Algirdui) mini, kad Algirdas mirė kaip 
„pagonis ugnies garbintojas, kryžiaus 
ir tikėjimo priešas“, ir buvo sudegintas 
pagal savus papročius kartu su žirgais ir 
kitais daiktais. Kaip manoma, tai galėję 
įvykti netoli Maišiagalos esančio dabar- 
tinio Gudulinės kaimo apylinkėse. 


Naviny.by, madeinvilnius.lt, alka.mch.mii.lt, It.wikipedia.org, gudija.lt, vle.lt, arthive.com nuotr. 


Pasakojimai apie rusėniškųjų žemių 
užkariautoją (ir vienytoją) Algirdą, neva, 
priėmusį stačiatikybę, kaip pažymi 
D. Baronas, yra legendų lygio ir atspindi 
neišsipildžiusias viltis dėl neįvykusio sta- 
čiatikiško Lietuvos krikšto, nubrėžusio 
aiškią ribą tarp lietuvių ir rusėnų. 


Vietoj epilogo 


Noras įrodyti, kad LDK valdovai ir 
(arba) gyventojų dauguma buvo slava- 
kalbiai, svarbus tik šiuolaikiniame kon- 
tekste. Nacionalinės valstybės idėja yra 
giliai įsišaknijusi, ir dabartiniam žmogui 
valstybė dažnai asocijuojasi su pagrin- 
diniu etnosu, o etnosas - su kalba. Tad 

nacionalistinių ambicijų vedamai bal- 
tarusių daliai ir Rusijos propagandinin- 
kams, veikiantiems pagal Aleksandro 
Dugino „lietuviškosios Rusios“ (Rusj 
Litovskaja) koncepcijos paruoštukus, 
žinoma, svarbu išryškinti tik slaviškąją 
LDK sudedamąją, parodant, kad ji ten 
buvo svarbiausia. Teiginiai, kad LDK 
slavų kalba buvo vyraujanti ir ja kalbėjo 
valdantysis elitas ar vis gyvuojanti 
legenda apie atgailaujantį Algirdą, pri- 
ėmusį stačiatikybę mirties patale, yra 
„subalansuoti“ šiuolaikiniam informa- 
cijos vartotojui ir kreipia jo mintis link 
išvadų apie „slavišką LDK“. 
Baltarusiams derėtų giliau susipa- 
žinti su savo istorija. Užuominos slypi 
akivaizdžiose detalėse. Vitebskas — 
miestas prie Dauguvos intako Vitbos. 
Tai baltiškos kilmės vandenvardis: 
V. Toporovo duomenimis, jis sudarytas 
iš skiemenų Vid-up, kurie lietuvių ir 
latvių kalbose reiškia tą patį, t. y. vidų, 
arba vidurį. Vandenvardžiai Vidupė, 
Vidupis dažnai sutinkami etninės Lietu- 
vos teritorijoje. 

Algirdas paėmė savo globon Vitebs- 
ką ir iš provincijos kaimelio pavertė jį 
vienu iš LDK administracinių centrų. O 
„cerkvė“, prie kurios pastatytas jo pa- 
minklas, į neobizantišką statinį visiškai 
nepanaši: tai tipiška barokinių formų 
bažnyčia, priklausiusi unitams, o vėliau 
pasisavinta Maskvos patriarchato. Štai 
tikrosios detalės, kurios turėtų tapti bal- 
tarusių savasties suvokimo pagrindu. 

Taigi vien paminklas Algirdui ir 
jį supanti aplinka liudija šią savastį 
tikriau nei visas istorijos perrašinėtojų 
pulkas. 

KARIUOMENES KARYS 
SRZ. DAINIUS SILEIKA 


TESDAMAS LIETUVIŲ, TARNAVUSIŲ KITŲ ŠALIŲ KARIUO- 
MENĖSE, PAIEŠKAS, KREIPIAUSI Į KANADOS LIETUVIŲ 
BENDRUOMENĘ, PRAŠYDAMAS MANO LAIŠKĄ PUBLI- 
KUOTI IŠEIVIJOS LEIDINYJE „TĖVIŠKĖS ŽIBURIAI“. KAI 
ŠIS MANO NORAS BUVO PATENKINTAS, NEILGAI TRUKUS 
GAVAU ŽINUTĘ IŠ DAINIAUS ŠILEIKOS. 


Dim. gen. ltn. Arvydas Pocius 


pie save ir 
tarnybą Dainius 
parašė labai 
kukliai. Tiesa, 
nuotraukų 
straipsniui 
iliustruoti jis 
. atsiuntė gana 
įspūdingų. Taigi, norint išsamiau 
pristatyti šį žmogų, teko papildomai 
klausinėti, naršyti prieinamus interneti- 
nius šaltinius — kai Dainius tarnavo 
Afganistane, jį kalbino kelių Lietuvos 


dienraščių žurnalistai, vėliau apie jį 
buvo rašyta Kanados lietuvių savaitraš- 
tyje „Tėviškės žiburiai“. 

Šis mano pasakojimas ne tik apie tai, 
kad D. Šileika, Kanados kariuomenės 
karys, tarnavo misijoje Afganistane 
(beje, kaip ir daugelis Lietuvos kariuo- 
menės karių), bet ir apie unikalų šio 
žmogaus apsisprendimą baigus tarnybą 
Kanados kariuomenėje grįžti į senelių 
gimtinę Lietuvą ir, tapus Krašto ap- 
saugos savanorių pajėgų (KASP) kariu, 
prisiekti gintį šią valstybę. 


Lietuviškos šaknys 


34 metų D. Šileika Kanadoje yra 
baigęs Rytų Europos religijų bakalauro 
studijas. Šiuo metu nuotoliniu būdu 
studijuoja Liverpulio universitete pagal 
Psichologijos magistro programą. 

Toronte Dainius lankė lietuviškąją 
šeštadieninę mokyklą, buvo Kanados 
lietuvių jūrų skautų narys, Kanados 
lietuvių jaunimo sąjungos vicepirmi- 
ninkas. 

Dainiaus seneliai iš tėvo pusės gyveno 
Šiauliuose. Per karą jie pasitraukė į Va- 
karus, turėdami Lietuvoje gimusį vaiką 
(Dainiaus tėčio vyresnįjį brolį). Karo 
pabėgėlių stovyklose praleidę kelerius 
metus, galų gale Šileikos atsidūrė Kana- 
doje ir įsikūrė Toronte. 

Pasak Dainiaus tėčio Antano Šileikos, 
jo tėvas Lietuvoje buvo policininkas, 
todėl, siekiant įsidarbinti Kanadoje, 
likimas jam nebuvo palankus - nors jau 
buvo perkopęs 40-metį, teko eiti dirbti 
į statybas. Mamai pasisekė labiau, 
nes prieš emigraciją Lietuvoje ji buvo 
matematikos ir chemijos mokytoja, o 
Kanadoje gavo narkotinių medžiagų 
tyrėjo darbą. 

Dainiaus prosenelė iš mamos pusės 
kilusi iš Marijampolės, o prosenelis 
Aleksandras Balsys veikiausiai yra tar- 
navęs Lietuvos kariuomenėje. 

Mamos tėtis, t. y. Dainiaus senelis 
Valiūnas, kilęs iš kaimo prie Kauno. Per 
karą vokiečiams traukiantis, iš Lietuvos 
pabėgę į Vakarus ir atsidūrę Kanadoje, 
Dainiaus mamos tėvai susitiko, rodos, 
skautų organizuojamuose šokiuose 
Toronte. 

1953 m. Toronto priemiestyje Vesto- 
ne (Kanada, Ontarijo provincija) gimęs 
Dainiaus tėtis A. Šileika —- žinomas 


Iš D. Šileikos biografijos 


+ 2003 m. pradėjo religijos mokslų bakalauro studijas McGillio universitete 
(Kanada). 


+ 2006 m. tapo Kanados kariuomenės kariu ir, įgijęs pėstininko kvalifikaciją, ėjo 
pėstininkų skyriaus šaulio pareigas. 


+ 2007 m. įgijo radijo operatoriaus ir šarvuotojo visureigio G-Wagen vairuotojo 
kvalifikaciją. Kanados ginkluotųjų pajėgų Valcartier bazės 22-ajame karališkaja- 
me pulke išėjo išankstinį pasirengimo operacijoms Afganistane kursą. 


+ 2007 m. gruodį paaukštintas į kapralą (santrumpa angl. CPL). 
+ 2008 m. baigė visureigio LAV /!/ vairuotojo ir taktinių kovų paramediko kursus. 


+ 2009 m. eidamas 2IC skyriaus šaulio ir būrio radijo operatoriaus pareigas, 
3 mėnesius rengėsi misijai Afganistane. 


+ 2009 m. dalyvavo Tarptautinių saugumo paramos pajėgų (santrumpa ang. 
ISAF) operacijoje „Athena“ Afganistano Kandaharo provincijoje. Vykdant 
užduotį, sprogimas jam pažeidė klausą. Lapkričio mėnesį grįžo į Kanadą ir 
kariuomenėje ėjo skyriaus vado pareigas. 


+ 2010 m. baigęs pėstininkų būrio paramos ginkluotės kursus tapo pagrindiniu 
šaulių ginklų instruktoriumi. Įgijo pėstininkų būrio vado kvalifikaciją. Lapkritį 
paaukštintas į vyresnįjį kapralą. 


+ 2011 m. tapo žvalgų būrio kovinių procedūrų instruktoriumi. 


+ 2012 m. buvo mažųjų ginklų instruktorius (seržantų kursas). Su pagyrimu bai- 
gęs bakalauro studijas McGillio universitete tęsė tarnybą Kanados kariuome- 
nės 2IC žvalgybos būryje - ėjo instruktoriaus pareigas. Tų pačių metų gruodį 
jam suteiktas seržanto laipsnis. 


+ 2013 m. sausį parašė prašymą atleisti jį iš tarnybos Kanados kariuomenėje, 
nes gavo pasiūlymą dirbti Europoje. 


o 
a 
a 
rašytojas ir literatūros kritikas. Baigęs damas Paryžiuje, jis mokėsi prancūzų P 
anglų kalbos studijas Toronto univer- kalbos, dėstė anglų kalbą Versalyje ir ar 
sitete, jis dvejiems metams persikėlė į dirbo literatūros žurnalo „Paris Voices“ £ 
Paryžių ir ten sutiko Snaigę Valiūnaitę, redakcijoje. 1979 m. grįžęs į Kanadą, g 
Aukštosios nacionalinės dailės mokyk- A. Šileika pradėjo dėstyti Humberio Ž 


los studentę, su kuria ir susituokė. Bū- 


koledže, dirbo (iki 1988 m.) Kanados 


literatūros žurnale „Descant“ — buvo 
vienas iš redaktorių. 

Kaip žurnalistas jis daug rašė apie 
Lietuvos nepriklausomybės atkūrimą 
(1988-1991 m.) žlugus Sovietų Sąjun- 
gai. Yra išleidęs keletą knygų anglų ir 
lietuvių kalbomis. 

2017 m. A. Šileika tapo Lietuvos 
rašytojų sąjungos nariu. Su žmona 
dailininke S. Valiūnaite užaugino du 
sūnus — Gintarą ir Dainių. Juos auklėjo 
lietuviška dvasia: abu vaikai išmoko 
lietuvių kalbą ir laisvai ja bendrauja. 

Pasak Dainiaus, istorijos apie parti- 
zanus, išgirstos iš senelių, taip pat per 
pamokas lietuviškojoje mokykloje, va- 
saros stovyklose, paskatino jį pasirinkti 
Kanados kariuomenę, t. y. pasukti kario 
keliu. 

Kadangi Dainius gimęs karo pabėgė- 
lių lietuvių šeimoje, jam pagal Lietuvos 
Respublikos įstatymus galima turėti ir 
Lietuvos pilietybę. Taigi, kaip pats Dai- 
nius sako, jam pasisekė, nes jis turi dvi- 
gubą pilietybę - Kanados ir Lietuvos. 


Parinko laidotuvių 
muziką 


„Pasirašiau sutartį su Kanados ka- 
riuomenės rezervu, - savo karinės tar- 
nybos istoriją pasakojo Dainius. - 2007 
metais savanoriškai pasiprašiau būti 
išsiųstas į operacijų rajoną Afganistane 
ir pradėjau tarnauti kaip profesiona- 
lus karys, dalyvavau parengiamosiose 
pratybose ir visą laiką iki pat 2009-ųjų 
praleidau karinėje bazėje. Apie savo 
sprendimą vykti į Afganistaną tėvams 
papasakojau tik gavęs patvirtinimą, 
kad esu siunčiamųjų sąraše. Be abejo, 
ši žinia jų nepradžiugino: tėvai neslėpė, 
kad man nepritaria. Kita vertus, jie 
puikiai suprato, kad mane atkalbinėti 
beprasmiška, todėl palinkėjo sėkmės. 
Tiesa, tėvas dar griebėsi paskutinio 
šiaudo — primindamas, kad jau daug 
metų nerūko, įsirėmęs rankomis į stalą, 
ištarė: „Jei tau kas nors nutiks, aš vėl 
pradėsiu rūkyti!“ Vėliau, jau grįžęs iš 
tarnybos Afganistane, supratau, kad per 
tuos septynis mėnesius mano tėvams 

teko išgyventi begalę nemigo naktų. 
Pasirodo, mano tėvas net muziką mano 
laidotuvėms buvo parinkęs... Vos tik 
danguje pasirodydavo karinis sraigtas- 
parnis, jį visada persmelkdavo siaubas, 
kad atskrenda kas nors pranešti apie 
sūnaus mirtį.“ 


Kareiviški pokštai 
Afganistane 


Dainius papasakojo pikantišką nuo- 
tykį iš jo tarnybos Afganistane. Šį nu- 
tikimą dabar jis prisimena tiesiog kaip 
linksmą istoriją su laiminga pabaiga. 

Operacijų rajone kariai juokaudavo, 
kad čia viskas sprogsta, kas ant žemės 
nukrenta. Pavyzdžiui, puodelis, net 
nutiškę vandens lašai. Nesvarbu, kas 
benukristų, išsyk kariai nepraleisda- 
vo progos papokštauti — stengdavosi 
išgauti sprogimo garsą. 

Sykį Dainiaus skyrius budėjo stebė- 
jimo poste, įrengtame apie 750 metrų 
nuo karinio miestelio, kuriame buvo 
įsikūręs visas būrys. Suprantama, tuale- 


tų ten nebūna - gamtiniams reikalams 
skirti specialūs sidabro plėvele padengti 
vienkartiniai maišeliai, kuriuos pa- 
naudoję kariai sudegindavo specialiai 
įrengtose duobėse. Taigi, vienam iš 
karių metant tokį maišelį į deginimo 
duobę, Dainius, kaip tik tuo metu eida- 
mas pro šalį į posto kulkosvaidininko 
bunkerį, tradiciškai papokštavo — pa- 
mėgdžiojo sprogimo garsą. Staiga tuo 
pačiu metu netoliese driokstelėjo realus 
sprogimas! Priešo minosvaidžių ataka! 
Abu kariai bėgte nudūmė į postus ir, 
užsitaisę ginklus, laukė priešų puolimo. 

„Apie šį „sprogiojo maišelio“ pokštą — 
tariamo ir per priešų išpuolį realaus 
minosvaidžio minos sprogimo sinchro- 
niją - galėjome ne kartą linksmai prisi- 
minti tik įtampai atslūgus“, - pasakojo 
srž. D. Šileika. 


Tarnybos draugų 

zūtys 

Kariams, dalyvavusiems koviniuose 
veiksmuose, sunkiausia kalbėti apie 
žuvusius tarnybos draugus. Skaudžių 
netekčių išgyveno ir Dainius. 

„Afganistane praradau kelis artimus 
draugus. Vienas iš jų žuvo būdamas 
tik dvidešimt vienerių — užvažiavo 
ant minos... Kitas buvo inžinierius 
išminuotojas... Radęs sprogmenį bandė 
jį nukenksminti... Sprogimas jo kūną 
sudraskė į gabalėlius... mes juos suran- 
kiojome... 

Kario tarnyba neatsiejama nuo 
rizikos, taigi ir vykdami į misiją Afga- 
nistane puikiai supratome, kad kam 
nors iš mūsų ji gali baigtis tragiškai. 
Mes buvome pėstininkai, paprasti 
žmonės. Kariuomenėje sutikau būrį 
vyrų, pasiruošusių rizikuoti, įvairiose 
pasirengimo misijoms stovyklose su 
jais praleidau dvejus metus. Visų pirma 
mus mokė apsaugoti ir prireikus gelbėti 
savo tarnybos draugus. Misija Afga- 
nistane man buvo iššūkis sau pačiam. 
Norėjau ekstremaliomis sąlygomis 
išbandyti savo jėgas, patirti, ką reiškia 
tikri tarnybos draugai. 

Kai žuvo pirmasis mūsų draugas, 
buvo praėję mažiau nei mėnuo tarny- 
bos. „Vyrai, šį vakarą bus alaus“, - ma- 
tydamas mūsų gėlą pasakė vadas, nors 
buvo nustatyta šio gėrimo norma - bu- 
telis kartą per mėnesį. 


Prieš palaikų parskraidinimą lėktuvu 
namo į Kanadą buvo aukojamos mišios 
už šį žuvusį karį, surengta iškilmin- 
ga atsisveikinimo ceremonija, o kitą 
dieną mes vėl pasinėrėme į tarnybos 
rutiną — tokiu atveju vykdyti užduotis 
yra geriausia terapija. Tiesa, dar Kana- 
doje mus psichologiškai gerai paruošė 
tokiems įvykiams. 

Afganistanas — nepaprastai graži 
šalis, o žmonės dosnūs, laikosi savo 
papročių. Pavyzdžiui, net jeigu priešas 
ateitų į namus kaip svečias, privaloma 
jį priimti kaip tokį. Paradoksalu, bet 
gali būti, kad svetingasis šeimininkas, 
dienos metu vaišinęs arbata ar net 
pietumis, naktį padės miną tų svečių 
kelyje.“ 


Rekomendacijos 


Kanados reindžerių II patrulių 
grupės vadovybė parašė rekomendacinį 
laišką, kuriame nurodytos nuostatos 
dėl D. Šileikos tinkamumo eiti pareigas 
civiliniame gyvenime: 

„Dainius Šileika 7 metus 
tarnavo Kanados karališkų- 
jų kalniečių pulke ir buvo 
žvalgybos bataliono „Black 
Watch“ karys. Pradėjęs 
tarnybą 2006 m., ją baigė 
2014 m. turėdamas ser- 
žanto laipsnį. Per visą tar- 
nybos laiką jis pasižymėjo 
kaip aukštos kvalifikacijos 
profesionalus karys ir 
puikus lyderis. Jį atsakin- 
gai galima rekomenduoti į 
įvairias pareigas civilinia- 
me gyvenime. Tarnybos 
metu srž. D. Šileika pade- 
monstravo įgimtą gebėjimą 
vadovauti, valdyti, be to, 
ir pats siekė tobulinti savo 
profesinius įgūdžius. 

D. Šileikos vadovavimo 
sugebėjimai išryškėjo jau 
pačioje jo karinės tarnybos 
pradžioje. Jam, kaip eili- 
niam kariui, buvo pavesta 
eiti grandies vado ir miesto 
operacijų instruktoriaus 
pareigas. Jau po dvejų tar- 
nybos metų, t. y. anksčiau 
numatyto laiko, jam buvo 
suteiktas kapralo laipsnis. 


Paskirtas skyriaus vadu kartu jis ėjo ir 
pėstininkų žvalgybos būrio vado pava- 
duotojo pareigas. 

Turėdamas vyresniojo kapralo 
(vėliau — seržanto) laipsnį, D. Šileika 
pavaduodavo būrio vadą, kartais eidavo 
ir būrio vado pareigas. Jis prisidėjo 
kuriant Žvalgybos būrio mokymo prog- 
ramą, kartu tuo pačiu laikotarpiu buvo 
pagrindinis šios programos instrukto- 
rius. Čia paminėti tik keli iš daugelio 
srž. D. Šileikos tarnybos metu išryškė- 
jusių jo, kaip lyderio, nuolat ieškančio 
naujovių, išskirtinių savybių pavyzdžiai. 

Karinėje aplinkoje D. Šileika 
pasižymėjo puikiais organizaciniais 
gebėjimais. Nesvarbu, kokios užduo- 
tys - karinio mokymo ar pratybų 
planavimo - jam būdavo paskirtos, 
visada joms ruošdavosi atsakingai. Jis 
įrodė, kad yra patikimas puskarinin- 
kis, sugebantis eiti savo pareigas esant 
psichologiniam spaudimui ir įtampai. 
Be to, nors aplinkybės nuolat kito, jis 
racionaliai valdė turimą personalą ir 
išteklius, kad galėtų sėkmingai įvykdyti 

vandens išteklius. Jo asmeninės lyderio 
savybės ir sugebėjimas greitai bei 
veiksmingai reaguoti į susiklosčiusias 
netikėtas aplinkybes, veikti pritaikant 
nenumatytų atvejų planą neabejotinai 
prisidėjo prie dėl ekstremaliojo įvykio 
susidariusioje padėtyje atsidūrusios 
visos žmonių grupės saugumo. 

Per savo karinės tarnybos laiko- 
tarpį D. Šileika nuolat tobulino savo 
profesionalumą, siekė įgyti naujų 
įgūdžių, kad galėtų tapti geresniu kariu 
ir padalinio vadu. Kylant jo kariniam 
laipsniui, D. Šileika įgijo radijo ryšio 
operatoriaus, lengvųjų šarvuotųjų 
transporto priemonių (angl. Light 
Armoured Vehicle, LAV) vairuotojo, 
taktinių kovų paramediko, elektroninių 
sistemų vertinimo operatoriaus ir kt. 
kvalifikaciją. Įvairiuose kursuose jis 
buvo įvertintas aukščiausiais balais ir 
sėkmingai panaudojo šias žinias bei 
įgūdžius 2009 m., kai buvo dislokuotas 
Kandaharo provincijoje Afganistane 
Kanada Afg anistano kare operacijos „Athena“ metu. Remiantis 

jo karinės tarnybos istorija ir veiksmais 


Sia . I . į O kovinių operacijų metu Afganistane, 
Pirmąjį savo karių kovinį elementą Kanada į Afganistaną slapta išsiun aldvaizdi, kad ponas D. Bileikagis 


tė 2001 m. spalį, o pirmieji šios šalies kariuomenės reguliariųjų pajė- labai motyvuotas ir atsakingas asmuo, 
gų kontingentai atvyko 2002 m. sausio-vasario mėnesiais. Kanados kuris pateisins pačius didžiausius ir 
vaidmuo padidėjo, kai 2006 m. jos kariuomenės atsakomybei buvo 
paskirta Kandaharo provincija. Tada Afganistane buvo dislokuota 

per 2 500 Kanados pajėgų personalo, o apie 1 200 sudarė kovinę 
grupę. Iki 2014 m. kovo 12 d. Afganistane dar buvo Kanados karių. Jie 
padėjo mokyti ir treniruoti Afganistano nacionalinę armiją. Kanados 
kariuomenė kovinių užduočių ten nebevykdė nuo 2011 metų. 


Afganistane žuvo 159 Kanados kariai, 635 buvo sužeisti. Kanada yra 
trečioji šalis po JAV ir Jungtinės Karalystės pagal žuvusių karių skaičių. 


2002 m. per operaciją Afganistane kanadietis snaiperis kapralas 
Robas Furlongas pasiekė naują rekordą — nukovė priešą iš 2 430 
metrų atstumo. Tai pranoko amerikiečių snaiperio 1967 m. Vietname 
pasiektą rekordą (2 286 m). 


jų vienetui paskirtas užduotis. pritaikė tarnybos metu įgytus vadovavi- 
o Jis visada atsakingai elgiasi ne tik mo įgūdžius ir, nepaisydamas sudė- 
Š karinių operacijų metu, bet ir asmeni- tingų aplinkybių, galimų pavojų jam 
B niame gyvenime. Kartą atostogaudamas pačiam, organizavo 150 civilių asmenų 
a Jungtinėse Amerikos Valstijose (JAV) evakavimą į saugią vietą. 
5 Dainius atsidūrė stichinės nelaimės, Tris dienas jis teikė paramą nuo 
p kilus stipriam uraganui, zonoje. Šioje uragano saugiai pasislėpusiai žmonių 
Ž situacijoje atsiskleidė D. Šileikos — grupei ir efektyviai valdė situaciją, 


profesionalaus kario — charakteris: jis skirstė menkus maisto ir geriamojo 


griežčiausius lūkesčius.“ 

Kai D. Šileika tarnavo misijoje 
Afganistane, tuo metu batalionui 
„Black Watch“ vadovavo plk. ltn. Bruno 
Plourde'as. Pulkininkas asmeniškai 
patvirtino Dainiaus aukštą profesio- 
nalumą ir atsidavimą tarnybai, nes 
matė, kaip D. Šileika tobulėjo ir tapo 
pavyzdžiu savo bendraamžiams bei 
bendražygiams. Pasak plk. Itn. B. Plour- 
de'o, Dainius, be jokios abejonės, yra 
patikrintas ir patikimas grupės lyderis, 
pasižymintis organizaciniais įgūdžiais, 
dideliu noru toliau tobulėti profesio- 
naliai ir asmeniškai. Išvardijęs šiuos 
motyvus, plk. ltn. B. Plourde'as reko- 
mendavo D. Šileiką kaip tinkamą dirbti 
civilinėse organizacijose. 


Priesaika Lietuvai 


2015 m. rugpjūčio 21-oji D. Šileikai iš- 
skirtinė diena. Minint Lietuvos Respubli- 
kos Aukščiausiosios Tarybos-Atkuriamojo 
Seimo rūmų gynėjo kario savanorio iš 
Alytaus Artūro Sakalausko 24-ąsias žū- 
ties per susišaudymą su Rusijos specna- 
zo kariais komunistinio pučo metu 
metines, Vilniuje, prie paminklinio 
akmens šiam didvyriui atminti, vyko iš- 
kilminga ceremonija. Tą dieną ištikimai 
tarnauti Lietuvai prisiekė trylika KASP 
Didžiosios Kovos apygardos 8-osios 
rinktinės naujokų, tarp jų ir D. Šileika. 
Šiam buvusiam Kanados kariuomenės 
seržantui buvo suteikta garbė visų karių 
vardu perskaityti priesaikos žodžius ir 
pabučiuoti dalinio kovinę vėliavą. 

2013 m. birželį Dainius persikėlė 
gyventi į Lietuvą. Nusprendęs, kad 
jo karinės žinios, įgūdžiai ir tarnybos 
Afganistane patirtis gali būti naudinga 
mūsų šalies kariuomenei, įstojo į KASP 
savanorių gretas. 

Pasakodamas, kodėl nusprendė grįžti 
į savo senelių gimtinę ir čia tarnauti 
kariuomenėje, Dainius užsiminė, kad 
jo seneliai labai norėję dar nors kartą 
pamatyti Lietuvą. Deja, tai pavyko ne 
visiems. „Vienas senelis mirė dar prieš 
Lietuvai atkuriant nepriklausomybę, — 
apgailestavo Dainius. — Kiti, nors jiems 
ir teko aplankyti laisvą Lietuvą, jau 
buvo per seni čia pasilikti. Iš senelių 
pasakojimų ir tos kartos įsimintinų 
istorijų Lietuva man - didvyrių šalis. 
Žmogus gali keisti savo darbą, įsitikini- 


mus, gyvenamąją vietą ir t. t. Tik kilmė A p dovan ojiMas 
yra nepakeičiama. Mano šaknys vis 
dažniau pradėjo neduoti man ramy- 
bės. Nutariau: reikia sugrįžti į senelių 
Tėvynę ir pačiam pamatyti, kokia ji yra. 
Atvykęs supratau, kad seneliai buvo tei- 
sūs: Lietuva — didvyrių šalis. Nors mes, 
užsienio lietuviai, gyvendami Kanadoje, 
JAV, kitose šalyse, stengėmės paremti, 
palaikyti Lietuvą, tačiau tik pasilikusių 
savo gimtojoje žemėje - didvyrių, apie 
kuriuos mano seneliai pasakodavo, — 
dėka šiandien ši šalis yra laisva. 

KASP - kita herojų karta. Dabar jau 
būdamas šiose gretose, noriu padėko- 
ti visiems savanoriams, kad niekada 
nepasidavė. Ačiū jums už Lietuvą, į 
kurią galėjau sugrįžti. Aš kartu su jumis 
negyvenau šioje žemėje sovietinės 
okupacijos laikais, todėl bent jau dabar 
galiu prisidėti prie jūsų darbų - tapti 
didvyriu kaip ir jūs.“ 


Srž. Dainius Šileika už dalyvavimą 
ISAF operacijoje „Athena“ Afganistane 
buvo apdovanotas General Campain 
Star — South-West Asia (GCS-SWA). m 

6-0JI NATO 
BATALIONO 
ROTACIJA: 
MISIJA BAIGTA 


PLK. LTN. ROUVENAS HABELAS, VADOVAVĘS 6-AJAI NATO 
PRIEŠAKINIŲ PAJĖGŲ BATALIONO ROTACIJAI, APŽVELG- 
DAMAS REZULTATUS, AKCENTAVO, KAD SĖKMĘ DIRBANT 
DAUGIATAUTĖJE APLINKOJE DAUGIAU LEMIA TARPUSA- 
VIO SANTYKIAI NEI NURODYMAI IR PAKLUSNUMAS. 


Ilona Skujaitė 
PLk. ltn. Karstenas Dyba 


aip reagavote 
sužinojęs, kad 
jūsų bata- 
lionas bus 
siunčiamas į 
misiją Lietu- 


GINKLO BROLIAI 
voje? 


14 Tuo 


momentu turėjau giliai įkvėpti, nes 
jaučiausi lyg dvi širdys būtų pradėjusios 
plakti mano krūtinėje: viena džiaugėsi, 
kad labai šaunu būti NATO bataliono 
vadu, nes toks šansas pasitaiko tik kartą 
gyvenime, o kita nerimavo, kad laukia 
labai daug darbo, ypač prieš dislokaciją. 
Sužinojęs šią naujieną supratau, kad 
paruošti šiai misijai savo bataliono ir 
kitus karius, kurie vyks kartu su mumis, 
reikia vos per pusmetį. Buvo akivaizdu, 
kad mokymų darbotvarkė bus labai in- 
tensyvi, kita vertus, laukė įdomi misija. 


Kokie buvo didžiausi iššūkiai? 
Laikotarpis, kai pradėjome ruoštis 
tarptautinei dislokacijai, buvo kupinas 

įdomu, nestigo ir džiaugsmingų aki- 
mirkų. Tuomet pirmą kartą pamačiau 
savo štabo karius, su kuriais kartu teks 
dirbti. Prireikė šiek tiek laiko, kol vieni 
prie kitų pripratome, taigi buvo ir stre- 
so, ir jaudinančių emocijų, nes darbas 
daugiatautėje aplinkoje visuomet yra 
kitoks. 


Iš savo patirties dabar galiu pasa- 
kyti, kad viskas priklauso nuo žmo- 
nių, einančių vadinamąsias raktines 
pareigas — vyriausiųjų šalies karinių 
atstovų ir karinių lyderių. Būtent jie, 
taip pat štabo personalas, kuopų vadai 
bei seržantai buvo svarbiausi žmonės 
visos misijos metu. Taigi darbo sėkmę 
daugiatautėje aplinkoje labiau lemia 
tarpusavio santykiai, o ne nurodymai 
ir paklusnumas. Jei šie santykiai geri, 
galima išspręsti absoliučiai visas prob- 
lemas. 


Vokietijos kariuomenės vadas 
gen.ltn Eberhardas Zornas per savo 
oficialų vizitą Lietuvoje sakė, kad NATO 
priešakinių pajėgų batalione tarnau- 
jančius įvairių šalių karius sieja tikra 
draugystė, padedanti užtikrinant taiką 
ir stabilumą Baltijos regione. Ar sutin- 
kate su šia mintimi? 

Be abejo. Prieš misiją kartu su savo 
brigados vadu ir kitais batalionų 
vadais vykome pažintinių vizitų į visas 
Baltijos šalis. Lankėmės ir Rukloje — 
kolegos mus supažindino su misijos 
specifika, be to, pirmą kartą susiti- 
kau su brigados, į kurią integruotas 
NATO priešakinių pajėgų batalionas, 
vadu (taigi ir mano būsimuoju vadu) 
plk. Mindaugu Steponavičiumi. Su juo 
labai daug bendravome ir mano antrojo 
vizito metu, o keičiantis rotacijoms 
susipažinau ir kalbėjausi su Lietuvos 
kariuomenės vadovybe. Šie žmonės nuo 
pat pradžių ir per visą mūsų misijos 
laikotarpį mus priėmė labai šiltai. 


Jūs vadovavote pačiai „sunkiausiai“ 
NATO bataliono rotacijai, aprūpintai 
norvegų ir vokiečių tankais, pėstininkų 
kovos mašinomis. Ar turėjote pakanka- 
mai progų, laiko ir vietos treniruotis su 
šia technika? 

Kariškiai dažnai sako, kad jiems 
stinga laiko, pinigų ir įrangos, bet šiuo 
atveju skųstis aš neturiu kuo. Turėjome 
tikrai pakankami galimybių treniruotis 
Generolo Silvestro Žukausko poligone 
Pabradėje, per tarptautines pratybas 
„Geležinis vilkas 2019-II“ ir kitus 
mokymus. Kariai savo įgūdžius taip pat 
tobulino Gaižiūnų poligone. 


Ką labiausia įsiminėte iš misijos lai- 
kotarpio? 

Įsimintiniausia buvo pratybų „Gele- 
žinis vilkas 2019-II“ aktyviosios fazės 
paskutinė diena. Dvi dienas prieš tai 
vykdėme gynybines operacijas, o tąkart 
turėjome pulti. Baigiantis pratyboms 
staiga gavau brigados vado įsakymą 
atlikti absoliučiai naują užduotį. Tai 
buvo ritmas iššūkis: nors tuo metu visi 
jau buvome gerokai pavargę, bet vis tiek 
teko suplanuoti ir įvykdyti užduotį per 
labai trumpą laiką. Mūsų užduotis buvo 
apsupti Meškerynės miestelį (poligone 
Pabradėje) ir sudaryti sąlygas lietuvių 
kuopai į jį patekti. Visai operacijai 
įvykdyti buvo skirta 8 valandos. Lietu- 
vių kuopos vadas teigė, kad miesteliui 
užimti jiems prireiks 3 valandų, taigi 
mūsų veiksmams teliko 5 valandos. 

Tai tikrai labai mažai laiko, todėl 
atakuoti turėjome tiesiausiu keliu nuo 


6-osios NATO bataliono rotacijos 
vadui plk. Itn. Rduvenui Habelui 
(viduryje) labiausiai įsiminė pratybų 

„Geležinis vilkas 2019-1I“ pabaiga. 


savo pozicijų. Deja, šis kelias turėjo du 
susikirtimus su upe, o vienas tiltas buvo 
aplaužytas, sugriuvus bebrų užtvankai, 
todėl persikelti per upę galėjome tik 
vienoje vietoje. Taigi situacija buvo to- 
kia: užduotis labai sunki, laiko jai atlikti 
turėjome itin mažai, o tinkamas tiltas 
buvo tik vienas. Tokia pradžia tikrai 
nežadėjo nieko gero. 

Taigi daviau įsakymą belgų kuopos 
vadui užimti ir saugoti tiltą, kol per jį 
judės mūsų pajėgos. Pasakiau, kad man 
nerūpi, kaip jo kariai tai padarys, juk 
operacijos žlugdyti nevalia. Belgams at- 
likus savo darbą, paskui juos turėjo ata- 
kuoti norvegai ir išsidėstyti į šiaurę nuo 
Meškerynės, kad užblokuotų priešiškas 
pajėgas (mes žinojome, kad būtent iš 
tos pusės mus puls priešus imituojan- 
tys Lietuvos kariai). Vokiečių užduotis 
buvo atakuoti paskui norvegus ir užimti 
pietinę sankryžą. Ir tai dar ne viskas. 
Reikėjo išspręsti dar vieną problemą: 
mūsų kairysis flangas ties vadinamuoju 
HOTEL ZERO (taktinis vietovės pava- 
dinimas Generolo Silvestro Žukausko 
poligone, — red. past.) tebebuvo atviras. 
Taigi olandams įsakiau kurį laiką pasi- 
likti toje vietoje ir „užimti“ priešus (jei 
šie prasiveržtų, visas planas žlugtų), o 
kiek vėliau judėti tuo pačiu keliu paskui 
kitas mūsų pajėgas, kad užblokuotų 
priešus prie HOTEL ZERO. 

Apskritai, mano kariai savo užduotis 
atliko tiesiog puikiai. Tądien viskas 
susiklostė pačiu geriausiu ir idealiausiu 
būdu. Taigi galiu labai tiksliai įvardyti 
man maloniausią pratybų momentą: tai 

buvo mūsų atakos diena, maždaug 12 
valanda, aš sėdėjau savo Marderyje ir 
mačiau pro šalį važiuojančius lietuvių 
šarvuočius, girdėjau tebesitęsiančio 
mūšio garsus, bet mūsų darbas jau buvo 
baigtas ir aš sau ramiai gėriau kavą. 


Kaip belgams pavyko užimti tiltą? 

Mano įsakymas sukėlė didžiulę įtam- 
pą belgų kuopos vadui. Žinoma, jis man 
to nesakė, bet aš ir taip žinojau, nes 
nuo jų priklausė viskas - jei belgams 
būtų nepavykę užimti tilto, puolimas 
būtų žlugęs. Pratybose dalyvavo belgų 
motorizuotoji pėstininkų kuopa, tačiau 


Kariuomenės ir visuomenės renginys „Vyčių 

rinktinės žygis“ buvo išskirtinis: visi 
dalyviai raiti įveikė 100 kilometrų maršrutą 
Kaunas-Rukla-Vilnius. 


jų turimos mašinos galėjo važiuoti ne 
visais Generolo Silvestro Žukausko po- 
ligono keliais, taigi jie nusprendė veikti 
išsilaipinę. Šitaip kuopa prasmuko pro 
priešų linijas ir pasislėpusi išlaukė iki 
ryto, kol buvo duotas oficialus startas 
pradėti puolimą. Tuomet jie sargybi- 
niams pasakė: „Labas rytas, draugai.“ Ir 
perėmė tiltą. 

Norvegai padarė tą patį. Dalis jų 
kuopos irgi prasibrovė pro priešų linijas 
iki sankryžos, kurią turėjo užimti, ir pa- 
keliui ant medžių dažais užpurškė tam 
tikrus ženklus. Kitą dieną tankų vadams 
tereikėjo sekti ženklus, dėl to jie galėjo 


GINKLO BROLIAI 


judėti labai greitai. 
Štai kaip jie viską atliko. Ir tai buvo 
idealu. 


Per pratybas „Geležinis vilkas 2019-11“ 
Mechanizuotoji pėstininkų brigada 
„Geležinis Vilkas“ ir NATO priešakinių 
pajėgų batalionas buvo pripažinti 
galutinai pasiruošę. Ar buvo sunku tai 
pasiekti? 

Kai vyksta sertifikavimas, ekspertai 
šiek tiek su mumis kalbasi, norėdami 
išsiaiškinti detales, skaito dokumentus 
ir vertina įsakymus. Tiesą sakant, jie 
yra visur, tačiau netrukdo. Žinoma, kar- 
tais jie gali kelti nemalonių jausmų, nes 
stebi mus itin sunkiais momentais. Vis 
dėlto didžiausias komplimentas mums 
buvo tada, kai vienas NATO ekspertų 
plk. Ruizas, pamatęs mus duodant 
paskutinius įsakymus, pasakė, kad mes 
tikrai esame visiškai pasiruošę. Tuo 
momentu tvyrojo milžiniška įtampa, 

o visi kariai, sėdėję už stalo — štabo 
karininkai ir kuopų vadai - buvo abso- 
liučiai išsekę. Būtent šį vaizdą ir norėjo 
pamatyti NATO ekspertai. 


Kaip vertinate bendrus mokymus su 
Lietuvos kariais? 

Su Lietuvos kariais kartu treniravo- 
mės du kartus, kai lietuvių kuopa buvo 


NATO priešakinių pajėgų 
bataliono 6-oji rotacija, 
apsirūpinta vokiečių ir norvegų 
tankais bei pėstininkų 

kovos mašinomis, buvo pati 
„Sunkiausia“ iš visų iki šiol 
dislokuotų Lietuvoje. 


Fredriko Ringneso (Norvegijos kariuomenės), NATO batalionų Lietuvoje ir Latvijoje nuotr. 


mums priskirta per pratybas „Geležinis 
vilkas 2019-II“. Ši partnerystė buvo 
tikrai gera. 

Kiekvienas turi savų įžvalgų, pvz., 
Norvegijos vyriausiasis šalies karinis at- 
stovas papasakotų, kaip reikia maskuoti 
transporto priemones, kad jos būtų kuo 
sunkiau pastebimos, o aš dalyčiausi 
patirtimi apie priešakinius postus. 

Mūsų patirtis tarptautiniame batalio- 
ne rodo, kad dažnai skirtingų šalių at- 
stovai ne vienodai supranta tam tikrus 
karinius terminus, taigi apie tai reikia 
kalbėtis, kad paskui neliktum nustebęs. 
Dirbant kartu labai svarbu aiškiai pa- 
sakyti, ko tikiesi. Žinoma, bendram su- 
pratimui pasiekti reikia laiko, energijos 
ir pastangų, bet dirbant daugiatautėje 
aplinkoje svarbu į tai investuoti, o kar- 
tais netgi verta šiek tiek atsitraukti. Jei 
net būdamas vadas laikysiesi vien tik 
savo nuomonės, galimi nesusipratimai, 
nes reikalą visi turi suprasti iš esmės, 0 
tam kartais reikia diskusijų. 


Ar turėjote galimybę pamatyti mūsų 
šalį? 

Keletą kartų lankiausi kituose 
Lietuvos miestuose, dalyvavau sporto 
renginiuose, o į Vilnių važiavau gal 
30 kartų. Esu dėkingas už lietuvių pa- 
rodytą svetingumą, nepatyriau čia jokių 
nemalonumų. 


Ar norėtumėte grįžti atgal į Ruklą, į tą 
pačią misiją? 
Taip, norėčiau čia atvykti po trejų 
ketverių metų. 


Dėkojame už pokalbį. = 


Kalbino Ilona Skujaitė 


Lietuviškai kalbantis 
Norvegų karininkas 


Lietuvoje dislokuoto NATO priešakinių pajėgų bataliono 6-ojoje 
rotacijoje kartu su Norvegijos kariais misiją atliko ir karo inžinie- 
rius kpt. Martynas iš Lietuvos. 


orvegijos kariuomenėje tarnaujantis kpt. Martynas gimė Vilniu- 

je. Berniuko tėvai išsiskyrę. Kai jam buvo 10 metų, jis kartu su 

mama išvyko gyventi į Norvegiją. Motina ištekėjo dar kartą, taigi 

Martynas baigė mokyklą Norvegijoje ir buvo pakviestas atlikti 
privalomąją karinę tarnybą šalies kariuomenėje. „Tarnyba man patiko, 
todėl pasirinkau tolimesnį kario kelią. Karo inžinieriaus profesija man labai 
įdomi ir plati sritis, užduotys labai skirtingos, taigi darbas niekada nenusi- 
bosta“, - sakė Norvegijos karininkas. 


Gavęs pasiūlymą dalyvauti NATO misijoje Lietuvoje Martynas iš karto su- 
tiko:,Man tai - gera galimybė tobulėti ir dirbti kartu su NATO pajėgomis, 
be to, tai mano pirmoji tarptautinė patirtis“ 


Kpt. Martynas sakė, kad į Lietuvą atostogauti ir pasimatyti su giminėmis jis 
atvyksta beveik kasmet ir iki šiol gerai kalba lietuviškai, neretai nustebin- 
damas aplinkinius: „Susitikęs su lietuviais kariais tarnybos reikalais su jais 
dažniausiai kalbėdavausi angliškai, bet nepraleisdavau progos prabilti ir 
lietuviškai. Būdavo linksma, kai man pasakius lietuvišką frazę jie vis tiek 
atsakydavo angliškai ir tik po kurio laiko susigriebdavo: „Pala, pala, tu gi 
kalbi lietuviškai!" Žmonės tikrai būdavo apstulbę“ 


Norvegijos karininkas iš Lietuvos sako, kad pirmoji jo misija buvo labai 
įdomi, nes per šešis mėnesius Lietuvoje jam teko atlikti labai daug skirtin- 
gų užduočių, buvo labai įdomu tarnauti daugiatautėje aplinkoje ir dalytis 
patirtimi su kitų šalių atstovais. Geriausi prisiminimai kpt. Martynui siejasi 
su pratybomis „Geležinis vilkas 2019-I|". 


tankų pratybose ir šaud varžybose pasaulyje „IRON SPEAR 1902“, surengtose + 


"Ž Wijoje, Adažių poligone: Norvegų tankas „November 5“ , atstovaujantis Lietuvoje 
— + disloki tam NATO batalionui, laimėjo 2. ąją vietą iš 44 dalyvių. 

aren Otto aiški 

Nea eana Tadj ji a 
atvažiavo kartu — kaip turistė. 
Ar šis regionas jau vakarietiškas? 

jei jos vyras JS į Lietuvą a ginė nepažįstamas pasaulis. 


) adimų kipiaės kelionės 
pradžia, o tada lemiamą vaidmenį 
suvaidino Bundesveras, kai paaiškėjo, 
kad mjr. Christianas Otto bus siunčia- 


mas tarnauti į NATO priešakinių pajėgų 
batalioną Lietuvoje. 

Istorija prasidėjo, kai rinkodaros 
specialistės Karen smalsumą sužadi- 
no televizijos reportažas apie Kuršių 
neriją. „Tokia laukinė gamta - juk tai 
turėtų būti nuostabu“, — pagalvojo ji. 
Vis dėlto vokiečių kultūrinis akiratis 
Baltijos kraštų jau nebeaprėpia, bet 
Karen nepatiko, kad ji nieko nežino 
apie šį regioną. Taigi pora nusprendė 
čia paatostogauti: 2016 m. jų horizontą 
praplėtė kelionė keltu iš Kylio į Klai- 
pėdą, buvusį Mėmelį. „Atvykę iš karto 
puikiai jautėmės. Tai buvo nuostabios 


“Karen ir Christianas 
„ Otto Jonavoje. 


atostogos“, — džiaugėsi pora. Kai buvo 
pradėta planuoti Christiano misija, tai 
jų šeimai netapo problema: sutuoktiniai 
ir taip matydavosi tik savaitgaliais, nes 
jis dirbo Bundesvero medikų dalinyje 
Koblence, oji — Riuselsheime. Pora 
buvo nepriklausoma, mėgo keliauti, be 
to, dar neaugino vaikų. Kadangi Lietu- 
va - ne tas kraštas, kuriame reikėtų bai- 
mintis dėl gyvybės, subrendo netikėta 
idėja. Jie nutarė pasielgti originaliai. 

Ir štai po kelių mėnesių jiedu jau sėdi 
kavinėje Jonavoje, netoli nuo Ruklos 
kareivinių, kuriose Ch. Otto vadovauja 
daugiatautei medikų kuopai, atlik- 
damas misijai prilygstančią tarnybą. 
Sutuoktiniai dislokuoti užsienyje - jis 
kaip karys, o ji kaip Lietuvą atrandanti 
keliautoja. „Kartais man atrodo, kad 
tam tikra prasme šiek tiek esu ir Bun- 
desvero ambasadorė“, - dėstė moteris. 
K. Otto drąsos nestinga: norėdama 
būti arti vyro, ji pusmečiui apsigyveno 
Lietuvoje viena, keliavo kaip turistė po 
šalį, bet tai nebuvo jos atostogos. Ka- 
dangi šiaip ar taip Karen ketino ieškotis 
kitos darbo vietos, ji nedvejodama metė 
turėtą darbą, o naujojo paieškas atidėjo, 
kol vyras tarnaus Lietuvoje. Moteris 
internetu išsinuomojo nebrangų būstą 
Kaune, bet vėliau persikėlė į arčiau 
Ruklos esančius Kėdainius ir mėgavosi 
galimybe pažinti šį kraštą ir jo žmones. 

Kai daugelis sutiktų lietuvių nusteb- 
davo, kad jos vyras tarnauja Lietuvoje, 
komunikabilioji K. Otto imdavosi 
Bundesvero „ambasadorės“ vaidmens, 
pasakodama jiems savo istoriją. O jos 
vyras Ch. Otto rūpinasi tarnybiniais 
reikalais: darbo grafikais, drausmės 
klausimais, tarnybos kontrole, prane- 
šimais apie žalą — viskuo, kas patenka 
ant kuopos vado stalo. Bet yra vienas 
„kabliukas“: tarnyba Lietuvoje yra ne 
mažiau intensyvi nei misija Malyje ar 
Afganistane. Tarnyba užima visą laiką 
nuo sekmadienio iki penktadienio ir 
paprastai trunka nuo 8 iki 18 valandos, 
neretai net ir ilgiau. Laisvadienių turi 
nebent šeštadieniais, kuriuos papras- 
tai skiria savo bendroms išvykoms su 
žmona. „Jei atvirai, mes viską įsivaizda- 
vome kiek kitaip“, — prisipažino pora. 
Bet net jei karininkas su žmona gali 
praleisti tik pora valandų, pasak jo, vis 
tiek geriau dvi valandas pabendrauti 
gyvai nei telefonu. 


Plk. Itn. Karsteno Dybos nuotr. 


Porai 6 mėnesiai Lietuvoje nebuvo tokie paprasti, kaip tikėjosi. 


K. Otto dėl to pernelyg nesijaudino. 
Tarnyba yra tarnyba — tai ji supranta. 
„Juk nesėdėsiu namie ir nelauksiu, kol 
majoras Otto pagaliau ras man laiko“, — 
sakė Karen. Į kelią ji leisdavosi sava- 
rankiškai. Į Kuršių neriją. Arba į Trakų 
pilį. Arba į sostinę Vilnių. „Aplankau 
daugybę vietų. Maršrutus rinkdavausi 
spontaniškai, dažnai tai būdavo turistų 
mėgstami objektai, bet kartais tiesiog 
vaikščiodavau pėsčiomis po Kauną, — 
pasakojo karininko žmona. — Arba 
šnekučiuodavausi su buto šeimininku. 
Dažniausia apie Lietuvą ir apie tai, koks 
lietuvių būdas.“ Karen išmoko nemažai 
lietuviškų frazių, o vyro kolegas lyg 
vietinė pasveikindavo: „Laba diena, 
kaip sekasi?“ Moteris sakė, kad lietuvių 
kalbą norėtų išmokti, bet tam nėra po- 
reikio — pasaulyje paprasta susikalbėti 
angliškai. 

Šiai porai, žinoma, nebuvo paprasta. 
Jiems kartu keliaujant vyras kartais 
sulaukdavo skambučio. „Būdamas 
kuopos vadu turiu tam tikrų įsipareigo- 
jimų. Gali nutikti taip, kad man tektų 
grįžti“, — sakė jis. Nors vokiečių kariai 
gali pasiimti atostogų, majorui atostogų 
prašymo teikimas ir patvirtinimas 
dažnai per ilgai užtrunka. Iš šalies jam 
leidžiama išvykti tik tarnybos tikslais, 
taigi į Latviją ar Estiją žmonai tenka 
keliauti vienai. „Mes su tuo puikiai 


susitvarkėme. Mano pageidavimai šiuo 
atveju yra antraeiliai“, - ryžtingai sakė 
K. Otto. Vyras jai pritarė: „Džiaugiuosi, 
kad ji nesitikėjo su manimi praleisti 
daugiau laiko.“ Iš kolegų, kurių šeimos 
liko namuose, jis ir nenorėtų susilaukti 
kokių nors nuolaidų. 

Vis dėlto atsitiktinumo dėka yra ir 
palankiai susiklosčiusių aplinkybių. 
Kadangi Vokietijoje pora nuosavo 
būsto neturėjo, tiesiog nutraukė savo 
butų nuomos sutartis, daiktus paliko 
sandėlyje, tik automobilius pasiėmė su 
savimi — Christianas skrido tarnybiniu 
reisu, Karen į Baltijos kraštą atvyko 
kartu su drauge, šitaip Lietuvoje atsidū- 
rė abu šeimos automobiliai. Taigi, šios 
transporto priemonės sudarė sąlygas 
čia lanksčiau prisitaikyti prie aplinky- 
bių. 

Mir. Ch. Otto tarnyba Lietuvoje 
užtruko iš viso šešis mėnesius. Per tą 
laiką apie Lietuvą jis daug papasakojo 
savo draugams, likusiems Vokietijoje. 
Jo žmona K. Otto taip pat ragindavo ap- 
lankyti savo artimuosius, tarnaujančius 
Lietuvoje: „Jei turite bent kiek noro ap- 
lankyti Baltijos šalis, patikėkite, tai bus 
labai paprasta. Jus sužavės šios šalies 
nacionalinė kultūra, malonūs žmonės, 
pamatysite daug nuostabių vietovių.“ B 


Parengė plk. ltn. Karstenas Dyba 

PRIEŠ NAUJUOSIUS METUS IŠ EUROPOS SĄJUNGOS (ES) KARINĖS KOVOS SU PI- 
RATAVIMU IR GINKLUOTAIS PLĖŠIMAIS JŪROJE OPERACIJOS „ATALANTA“ PRIE 
SOMALIO KRANTŲ GRĮŽO 5-0JI LIETUVOS KARIUOMENĖS AUTONOMINĖS LAIVŲ 
APSAUGOS GRUPĖS PAMAINA (ALAG-5). DAUGIAUSIA IŠ KARINIŲ JŪRŲ PAJĖGŲ 
(KJP) KARIŲ SUDARYTA IR SPECIALIAI PARENGTA 12 ASMENŲ GRUPĖ 124 DIENAS 
PRALEIDO INDIJOS VANDENYNE PRIE SOMALIO KRANTŲ SAUGODAMA LAIVĄ, KU- 
RIS GABENO PASAULINĖS MAISTO PROGRAMOS KROVINĮ. APIE LIETUVOS KARIŲ 
ĮVYKDYTĄ MISIJĄ, „ATALANTA“ PAJĖGŲ VADO PAVADINTĄ 
IŠSKIRTINE (ANGL. OUTSTANDING), PASAKOJA ALAG-5 VA- 
DAS — KJP MOKYMO CENTRO NARŲ RENGIMO SKYRIAUS 
VIRŠININKAS KPT. JULIUS PARNARAUSKAS. 


VALTYJE INDIJOS 


„VIENOJE 


rieš ES 
karinę 
opera- 
ciją visi 
ALAG-5 
kariai 
stropiai 
mokėsi — KJP instruktoriai ir kiti kariai, 
jau dalyvavę ankstesnėje misijoje, siekė 
užtikrinti, kad ši ALAG pamaina gebėtų 
vykdyti užduotis laive, nepriklausomai 
nuo jo buvimo vietos (jūroje, vandeny- 
ne, inkaravietėje ar uoste). Pasikartojo- 
me pirmosios mėdicininės-pagalbos tei- 
kimo principus (įprastomis ir taktinės 
aplinkos sąlygomis), išmokome valdyti 
priskirtą specifinę įrangą, lavinome 
taiklaus ir situacinio šaudymo įgūdžius. 
Visi buvo supažindinti su kovos veiks- 


mų taisyklėmis, jūrų teisės pagrindais ir 
bendra situacija operacijos rajone. Per 
kolektyvinio rengimo treniruotes kariai 
mokėsi saugoti skirtingus Karo laivų 
flotilės laivus Baltijos jūroje, reaguoda- 
vo į įvairias jiems sukurtas situacijas ir 
šitaip tobulino savo įgūdžius. Visi gru- 
pės nariai pasižymėjo labai gera fizine 
forma, gebėjimu dirbti kolektyviškai ir 
buvo aukštos motyvacijos. 

ALAG-5 karių tarpusavio santykiai 
išliko profesionalūs ir draugiški visos 
misijos laikotarpiu. Jiems nusakyti tiek 
tiesiogine, tiek perkeltine prasme pui- 
kiai tiktų posakis „Sėdi vienoje valtyje“, 
nes-taip ir buvo — gyvenome viename 
laive. Visos problemos būdavo greitai ir 
taikiai išsprendžiamos, tad priešišku- 
mui atsirasti nebuvo galimybės. Visos 


misijos laikotarpiu labai gerai sutarėme 
ir pasitikėjome vienas kitu, komanda iš- 
liko stipri ir vieninga. Tiek pasirengimo, 
tiek misijos metu visi kariai pirmiausia 

stengdavosi dėl komandos, o tik paskui 

galvodavo apie save.“ 


Laivas - uždara 
erdvė 


„Į misiją iš Lietuvos išvykome 
2019 m. rugpjūčio 14 d., o sugrįžome 
gruodžio 31-ąją, — tęsė kpt. J. Parna- 
rauskas. — Laivo „Juist“ apsaugą vykdė- 
me iki gruodžio 26 dienos. Šis 2012 m. 
Kinijoje pastatytas laivas priklauso vo- 
kiečių kompanijai „Sunship Schiffahrt- 
kontor Emden“. Jis gali pasiekti iki 
14,5 mazgų greitį (26,85 km/h). Laivo 


paskirtis — gabenti didelio tonažo 
krovinius ir konteinerius. 

Dėl grupės karių iniciatyvumo, 
kūrybingumo ir geros atmosferos 
ši misija neprailgo, nors didžioji 
laiko dalis praleista labai uždaroje 
erdvėje — laive. 

Puikus ALAG-5 įvertinimas yra 
visų dvylikos karių nuopelnas. Vyk- 
dydami pagrindinę užduotį - laivo 
„Juist“ ir jo įgulos apsaugą — gauda- 
vome ir kitų aukštesnės vadovybės 
pavedimų. Būtent tokių užduočių 


ALAG-5 kariai prieš pradedant laivo „Juist“ apsaugą Džibučio uoste. Prie Somalio krantų Lietuvos 


įvykdymas (kurios kartais būdavo ir 
neprivalomos) leido pademonstruoti 
karių profesionalumą, pelnė aukščiau- 
sią partnerių pagarbą ir įvertinimą. 

Somalio uostuose, kuriuose teko lan- 
kytis ALAG-5, krovos darbus atsakingai 
prižiūrėjo Pasaulinės maisto programos 
atstovai, kruopščiai vykdydami krovinio 
apskaitą. Į Somalio uostus kasmet pri- 
statoma milijonai kilogramų humanita- 
rinės pagalbos. Susidarėme nuomonę, 
kad ji iš tiesų pasiekia paramos gavėjus. 
ALAG-5 kariai per 124 d. apsaugojo 
13 000 000 kg maisto produktų, kurie 
saugiai pristatyti į skirtingus Somalio 
uostus. 

Produktų krovos darbuose nedaly- 
vavome. Mūsų užduotis - įvertinus 
aplinkybes užtikrinti saugumą krovos 
metu. Laivo krovai pasitelkiami vie- 
tiniai gyventojai — uosto darbuotojai. 
Vykdant skirtingo krovinio krovos dar- 
bus tokių darbuotojų skaičius siekdavo 
ir kelis šimtus. Dažniausiai krovinys 
(maišai, dėžės) būdavo kraunamas į 
tinklus, kurie laivo kranais iškraunami 
ant krantinės. Nuo krantinių krau- 
nama į sunkvežimius ir atvirkščiai. 
Darbai dažniausiai vykdavo 18 valandų 
per parą, o krovos darbus vykdantys 
darbuotojai keisdavosi pamainomis. 
Krova sustodavo tik kelioms valandoms 
naktį ir kai oro temperatūra būdavo 
aukščiausia — vidurdienį. 

2019 m. duomenimis, Somalio vals- 
tybėje gyveno per 15 000 000 žmonių. 
Didelė dalis gyventojų priklausoma 


vėliavos dažnai plevėsavo ir buvo matomos tiek vietinių gyventojų, tiek sąjungininkų. 


nuo paramos gavimo. Pilietinis karas 
ir tokių grupuočių kaip „Al-Shabaab“ 
veiksmai neigiamai veikia šalies ekono- 
miką ir visų gyventojų gerovę. Somalio 
vyriausybė ir aplinkinės šalys deda daug 
pastangų, kad būtų stabilizuota padėtis 
kovojant su radikaliomis grupuotėmis, 
bet situacija vis dar yra komplikuota. 

Laivo „Juist“ įgulą sudaro 15 žmo- 
nių iš skirtingų valstybių (Lenkijos, 
Ukrainos, Filipinų, Indonezijos ir kt.), 
dauguma gerai moka anglų kalbą, todėl 
bendrauti su jais buvo paprasta, visi 
įgulos nariai buvo draugiški ir paslau- 
gūs. 

Taigi bendras žmonių skaičius laive - 
27 (įgula ir ALAG-5 kariai), o „Juist“ yra 
pritaikytas tik 21 žmogaus poreikiams, 


Laivas „Juist“, kurį saugojo Lietuvos kariai Indojos 
vandenyne ir Somalio uostuose. 


„Juist“ krovinių skyrius pilnas. Jis bus iškrautas 
skirtinguose Somalio uostuose. 


todėl laive buvo pastatytas 6 vietų 
gyvenamasis jūrinis konteineris (kiti 
6 ALAG kariai gyveno laivo kajutėse). 
Jūriniame konteineryje gyvenusiems 
mūsiškiams teko iki 2,5 m2 ploto ir iki 
6 mš erdvės kiekvienam, o kajutėse 
gyvenusiems — iki 4,3 m2 ploto ir iki 
8,7 mš erdvės. Be šio skirtumo, visos 
kitos gyvenimo sąlygos buvo geros.“ 


Svarbiausi || 
komandos nariai 


„Maitinimas pirmus tris mėnesius lai- 
ve nebuvo labai geras, — toliau pasakojo 
kapitonas. — Laivo virėjas filipinietis 
neturėjo pakankamai maisto gami- 
nimo žinių ir patirties. Be to, ALAG 
kariams reikėdavo daugiau nei įgulai 
pasistiprinti, nes jie nuolat budėjo, 
dalyvaudavo papildomose kovinio 
rengimo pratybose, siekdami išlaikyti 


gerą fizinę būklę, sportuodavo. Situaciją 
gelbėjo papildomi maisto produktai, 
kuriais buvo aprūpintas kiekvienas 
karys, nes virėjo valgių būtų tikrai 
neužtekę. Turėjome maisto papildų 
sportui ir paprastų produktų (riešu- 

tų sviesto, avižinių batonėlių ir kt.), 
kurie suteikdavo papildomos energijos 
budėjimų ir kovinio rengimo pratybų 
metu. Vis dėlto misijos pabaigoje į laivą 
atvyko naujas patyręs virėjas, dirbęs 
kruiziniuose laivuose ir restoranuose. 
Nors gamino iš tų pačių produktų, kaip 
ir prieš tai buvęs kolega, jo valgiai buvo 
daug skanesni ir sveikesni. Pietaudavo- 
me tame pačiame valgomajame kaip ir 
įgula, bet kitu laiku, nes visi tiesiog ten 
netilpdavome. Su įgula rasdavome laiko 
pabendrauti po darbo valandų arba 
laivui būnant uoste. 

Klausiate, ar karių nekamavo ligos, 
traumos ir psichologinės problemos? 
Kad ir kaip būtų paradoksalu, dažniau- 
sia mes Afrikoje sunegaluodavome dėl 
peršalimo. Veikiausiai dėl didelio tem- 
peratūrų skirtumo gyvenamosiose pa- 
talpose ir lauke. Džiugu, kad rimtų ligų 
ir traumų nepatyrėme, nors visokiems 
negalavimams buvome pasiruošę. 
Vienas iš ALAG-5 karių buvo Dr. Jono 
Basanavičiaus karo medicinos tarnybos 
(KMT) gydytojas, mes jį vadindavome 
daktaru. Šis karininkas buvo vienas 
svarbiausių mūsų komandos narių, nes 
jo žinios ir įgūdžiai būtų labai reikalingi 
rimto sužeidimo ar ligos atveju. KMT 
Kauno rolė 1 Medicininės paramos vie- 
neto Gydymo skyriaus I grandies vadas 

kpt. Tomas Kaminskas misijos metu ne 
tik užtikrino ALAG-5 karių sveikatos 
priežiūrą, bet daug kartų padėjo ir laivo 
įgulos nariams. 

Su psichologinėmis problemomis 
ALAG-5 kariai nesusidūrė. Pasiruošimo 
misijai laikotarpiu bendradarbiavome 
su skirtingais kariuomenės specialistais 
(KMT psichologe kpt. Dalia Saunoriene, 
Lietuvos kariuomenės Klaipėdos įgulos 
ir KJP kapelionu kmdr. ltn. Remigijumi 
Monstvilu ir kt.), kurie supažindino 
mus su būsimais psichologiniais iššū- 
kiais ir svariai prisidėjo prie darnaus 
kolektyvo suformavimo. Be to, misijos 
laikotarpiu jie organizuodavo susiti- 
kimus su ALAG karių šeimomis, nes 
artimiesiems taip pat buvo nelengva 
išleidus savo vyrą, tėvą ar sūnų į tarp- 
tautinę operaciją.“ 


Jūroje piratai, 
sausumoje - 
teroristai 


„Įvairių šaltinių duomenimis, 2011 m. 
Somalio piratai užpuolė 151 laivą, - kal- 
bėjo kpt. J. Parnarauskas. - Remiantis 
šiais duomenimis, galima teigti, kad tai 
yra gerai organizuotos veiklos rezulta- 
tas, o ne pavienių asmenų išpuoliai, - į 
klausimą, ar tiesa, kad misijoje tenka 
susidurti ne su pavieniais jūrų plėšikais, 
0 su gerai organizuota Somalio piratų 
grupuote, atsakė karininkas. - Dėl ES 
karinės operacijos ATALANTA situacija 
dabar yra pasikeitusi. Per 2019 m. 


124 dienas laive praleidusių ALAG-5 karių profesionalumas pelnė 


aukščiausią partnerių pagarbą ir įvertinimą. 


— 
sidrta 


Krovinys iš laivo kra 
produktai nugabena 


įmius, kuriais maisto 


——— 


Dauguma šalies gyventojų 
gyvena jų pačių suręstose 
mažose lūšnelėse. 


nebuvo nei vieno sėkmingo laivo užgro- 
bimo operacijos rajone, nors bandymų 
vis dar pasitaiko, todėl grėsmė vis dar 
išlieka. 

ALAG-5 misiją pradėjo ir pabaigė 
Džibučio uoste. Laivų apsaugą mes 
perėmėme iš Juodkalnijos karių, o 
2019 m. gruodį atsakomybę perdavėme 
kolegoms iš Serbijos. Vykdydami savo 
užduotis lankėmės trijuose skirtinguose 
Somalio uostose (Berbera, Bosasas, 
Mogadišas), Kenijos uoste Mombasoje 
ir Džibučio valstybės uoste Džibutyje. Iš 
minėtų uostų Pasaulinio maisto progra- 
mos krovinys pasiekdavo ir kitus Soma- 
lio regionus, kuriuose parama būdavo 


išdalinama tenykščiams žmonėms. 

Daugelis laivų, veikiančių tame regio- 
ne, turi nusisamdę ginkluotus privačių 
kompanijų, kurios teikia laivų apsaugos 
paslaugas, darbuotojus. Mums asme- 
niškai su jais bendrauti neteko, bet 
matėme juos saugant vieną ar kitą laivą. 
Vis dar yra laivų, kurie tokios apsaugos 
darbuotojų neturi. Neapsaugoti laivai 
yra potencialūs taikiniai plėšikaujan- 
čioms grupuotėms. 

Operacijos „Atalanta“ vienas iš tikslų 
yra priratavimo veiklos atgrasymas. 
Karo laivų patruliavimas ir ALAG 
buvimas regione užtikrina šio tikslo 
įgyvendinimą. 

Piratai neretai pasitelkdavo 
ne tik mažus greitaeigius ka- 
terius bet ir didesnį laivą, kad 
galėtų vykdyti šią nusikalstamą 
veiką toliau nuo kranto. Dides- 
nis laivas gali ilgiau išbūti atvi- 
rame vandenyje, taip pat prie 
jo gali būti prišvartuoti mažes- 
ni greitaeigiai kateriai laukiant 
potencialaus taikinio - neap- 
saugoto krovininio laivo. Tokių 
įtartinų laivų patikra buvo kitų 


su įvairiais ES valstybių karo laivais ir 
orlaiviais, vykdžiusiais savo užduotis 
tame pačiame rajone. 

Mogadiše nereti atvejai, kai prie 
pastatų susprogdinami užminuoti au- 
tomobiliai ir žūsta žmonės. Dažniausiai 
tai — islamistų grupuotės „Al-Shabaab“ 
surengti išpuoliai. Ar ši grupuotė 
susijusi su piratais ir ginkluotų plėšimų 
organizavimu, atsakyti negaliu, tačiau 
faktas, kad ji rengia teroristinius išpuo- 
lius ir vykdo kitą nusikalstamą veiką 
Somalyje bei aplinkinėse valstybėse. 
Nors Afrikos Sąjungos šalys yra susivie- 
nijusios kovai prieš šią grupuotę, ji vis 
dar yra stipri ir pajėgi vykdyti teroris- 
tines atakas regione. Somalio pajėgos 
kol kas dar neturi galios savarankiškai 
kovoti su plėšikautojais, todėl jiems 
kitų valstybių kariuomenių teikiama 
parama yra svarbi. Beje, konfrontuoti 
su vyriausybinėmis pajėgomis ALAG-5 


operacijoje dalyvavusių dalinių o 

užduotis, ji buvo vykdoma ir neteko. Kiekviename uoste galėjome Š 

mūsų dalyvavimo operacijoje pastebėti Somalio kariškių arba uosto . 

metu. apsaugos pareigūnų, bet jie pavojaus ar 

Ryšiai su kitais padaliniais Lietuvos kariuomenės kariams nekėlė. E 

buvo labai gerai koordinuo- Bendravimas su vietiniais gyventojais g 

jami, todėl ALAG-5 kariams buvo minimalus. Susitikdavome tik su r 

ALAG kariai budi laive. S 


ne kartą teko bendradarbiauti 


krovimo darbus vykdančio personalo 


vyresniaisiais ir vietos prekeiviais. 
Susidarėme nuomonę, kad vietiniai 
gyventojai vertina gaunamą paramą ir 
yra dėkingi už tai. Žinoma, tenykštės 
krizės mastą sunku suvokti. Teroris- 
tinės organizacijos, pilietinis karas, 
gamtos katastrofos, pavyzdžiui liūtys, 
yra palietusios absoliučią šalies gyven- 
tojų daugumą. Geriamasis vanduo ar 
ūkininkavimui tinkamas žemės plotas 
Somalyje yra didelė prabanga papras- 
tam žmogui, nes didelę teritorijos dalį 
užima dykumos ir pusdykumės. 

Mes iš tenykščių prekeivių (jų buvo 
po kelis kiekviename lankytame So- 
malio uoste) pirkdavome tik vietinio 
tinklo operatorių korteles, kad galėtu- 
me susisiekti su savo šeimomis. Taip 
pat įsigijome šiek tiek žvejybai skirtų 
reikmenų.“ 


Laisvalaikio kovos 


„Jau misijos pradžioje šiek tiek „pa- 
tobulinome“ laivą, siekdami patogiau 
gyventi, — pasakojo karininkas. - Įren- 
gėme pavėsinę, sporto zoną, iš paran- 
kinių priemonių (medienos plokščių, 
kurios buvo nudažytos baltai) susi- 
konstravome ekraną filmams žiūrėti. 
Keletą kartų grupei pavyko išsimaudyti 
ir Indijos vandenyne. Nors saugomame 
laive nebuvo jokių sporto priemonių, 
dalis inventoriaus (štanga, svarmenys ir 
kt.) buvo palikta praeitos ALAG įrangos 
konteineryje, kuris misijos pradžioje 
buvo užkeltas ant laivo. Be to, ALAG ka- 
riai buvo aprūpinti sporto inventoriumi 
dar Lietuvoje (treniruočių diržai, gumos, 
kamuoliai), tad visko užteko karių fizinei 
formai palaikyti. Laisvalaikiu žiūrė- 
davome filmus, skaitydavome knygas, 


GINKLO BROLIAI 


sportuodavome, organizuodavome 
sportines varžybas ir įvairius komandi- 
nius žaidimus („Protų mūšis“, „Taip ir 
Ne“ ir kt.). Protmūšiams ir panašiems 
žaidimams kariai ruošdavosi patys. 
Dažniausiai, siekiant užduoti įdomesnį 
klausimą, prireikdavo interneto, bet kai 
kurie kariai turi sukaupę enciklopedinių 
žinių bagažą įvairiomis temomis (pvz.: 
apie sportą, istoriją, garsius žmones), 
tad galėdavo suorganizuoti žaidimą ir be 
papildomų informacijos šaltinių. Prieš 
misiją visi kariai papildomai domė- 

josi situacija Somalio valstybėje, tad 
peržiūrėjo ir dokumentinių, ir kitokių 
filmų. Neabejotinai matė ir jau šiek 

tiek senstelėjusį, bet vieną iš geriausiai 
žinomų karinių filmų „Juodojo vanago 
žūtis“ (angl. „Black Hawk Down“). Po 
misijos dauguma karių mano, kad filmas 
„Somalio piratai“ (angl. „The Pirates of 
Somalia“) labiau atspindi vietinę kultūrą 
ir tam tikrus susidariusios situacijos as- 
pektus Somalyje. Ar misijoje nebaugino 
mintis, kad ir mes galime būti užklupti 
iš pasalų, netikėtai? Ne, tokios minties 
nebuvo, nes ALAG-5 kariai buvo puikiai 
parengti ir išliko budrūs visos tarp- 
tautinės operacijos metu. Nuolat buvo 
vertinamos grėsmės, todėl žinojome, ką 
darysime vienu ar kitu atveju, o turima 
įranga ir ekipuotė būtų leidusi tinkamai 
reaguoti. 

Laivui būnant inkaravietėje laisvalai- 
kiu žvejodavome (tik prie saugių uostų). 
Inkaravietė — tai vieta, kurioje laivas 
nuleidęs inkarą (dažniausiai) laukia 
leidimo įplaukti į uostą. Misijos metu 


Saugomam laivui būnant Kenijos ir Džibučio 
vandenyse, atsirasdavo daugiau galimybių 
turiningai praleisti laisvalaikį. 


> 


inkaravietėse praleidome nemažai laiko, 
nes uostai yra nedideli (pvz.: Bosaso 
uoste telpa tik vienas krovininis laivas, 
Berberoje - keturi, Mogadiše — aštuoni), 
todėl tekdavo laukti kol atsiras laisva lai- 
vo stovėjimo vieta. Iš Lietuvos turėjome 
atsivežę žvejybai skirtų priemonių, bet 
greitai supratome, kad tinkamai neįver- 
tinome Somalio vandenų gyventojų, nes 
vos po valandos nebeturėjome žvejybos 
kabliukų — užkibusios žuvys juos lengvai 
nutraukdavo arba net nulauždavo. Kai 
viename iš Somalio uostų iš vietinio 
prekeivio įsigijome tinkamesnių priemo- 
nių, tada pavyko pagauti nemažų žuvų. 
Beje, kartais kova dėl laimikio trukda- 
vo daugiau nei 20 minučių. Pagautas 
žuvis bandėme džiovinti saulėje, bet šis 
procesas būdavo labai ilgas (dėl didelės 
drėgmės). Dažniausia jas darinėdavome 
patys, o paskui atiduodavome laivo virė- 
ALAG karių mitybos racioną, o tai buvo 
itin aktualu. 

Karo medikas kpt. T. Kaminskas visos 
misijos metu rengė teorinius ir prakti- 
nius seminarus. Jo perteikta informa- 
cija yra naudinga bei pritaikoma tiek 
tarnyboje tiek įvairiose gyvenimiškose 
situacijose. Pavyzdžiui, sužinojome, kad 
desmurgija - tai mokslas apie tvars- 
čius ir tvarstymą. Per improvizuotus 
mokymus kpt. T. Kaminskas sukurdavo 
įvairių situacijų, kurias analizuodami 
ALAG kariai patys turėdavo priimti 
sprendimą, kaip ir kokiomis priemonė- 
mis tvarstyti kolegą. 

Įpusėjus misijai parengėme šeimoms 
nuotraukų filmą ir parašėme bendrą 
laišką siekdami informuoti artimuosius 
ir pakelti jų nuotaiką. Kiekvienas ko- 
mandos karys prisidėjo prie šios infor- 
macijos paruošimo, 0 gautas rezultatas 
ir atsiliepimai iš mūsų šeimų atpirko 
visą mūsų darbą. Per pirmus du mėne- 
sius patyrėme įvairiausių situacijų, tad 
prie kiekvieno grupės nario nuotraukų 
buvo parašytas „koduotas tekstas“, at- 
spindintis tam tikras linksmas buitines 
situacijas, su kuriomis susidūrė kiekvie- 
nas ALAG karys.“ 


Sunkiausia - palikti 
šeimą 
„Afrikoje vidutinė temperatūra buvo 


35 9C, bet dėl didėlės drėgmės jutimi- 


ALAG-5 dalyvių nuotr. 


nė viršydavo ir 40 “C, todėl šilumos, 
galima sakyti, užteko, - juokavo pa- 
šnekovas. — Kariai išgerdavo 5-7 litrus 
vandens per dieną, o misijai įpusėjus 
ir organizmui pagaliau prisitaikius 
prie klimato, užtekdavo iki 4,5 litro. Iš 
124 tarnybos dienų lietingų buvo labai 
nedaug, jos prasidėjo tik gruodžio 
mėnesį. Indijos vandenynas mūsų 
dalyvavimo misijoje laikotarpiu buvo 
gana ramus, bet gruodį orai pradė- 
jo prastėti — stiprėjo vėjas, didėjo 
bangos. Prastos oro sąlygos paveikė ir 
karių bei įgulos savijautą, bet tai nebu- 
vo naujas iššūkis, nes dauguma ALAG 
narių turi tarnybos karo laivuose 
patirties. Žinoma, Lietuvos gamta, net 
ir žiemą, yra daug gyvesnė ir mie- 
lesnė nei ta, kurią matėme Afrikoje. 
Budėjimų, pratybų ir kitų tarnybinių 
užduočių metu dėvėjome uniformas. 
Laisvu laiku kariai galėdavo vilkėti 
civilinius drabužius. Jokių išskirtinių 
papročių laivo įgula nepuoselėja. Vis- 
kas vykdavo pagal nustatytus grafikus, 
pvz., skalbykla-džiovykla galima nau- 
dotis du kartus per savaitę, maitinimui 
skirtas konkretus laikas ir pan. Grįžus 
iš misijos, mūsų dažnai klausinėja, 
kas nuvargino labiausiai. Manau, visi 
kariai sutiktų, kad sunkiausia yra 
išvykti ir palikti savo šeimą ir kitus ar- 
timuosius. Prie ilgų budėjimų, aukšto 
kovinio rengimo intensyvumo, klimato 
ir kitų sąlygų priprasti yra lengviau ir 
tam kariai yra specialiai rengiami. 
Mūsų misijos laikotarpiu vienas 
KJP karininkas tarnavo ES karinės 


ALAG-5 kariai su Europos Komisijos atstovybės Lietuvoje vadovu Arnoldu Pranckevičiumi po karių sutikimo ir 

apdovanojimo ceremonijos. 


operacijos „Atalanta“ štabe Ispanijoje. 
Su juo bendravimas prasidėjo gerokai 
anksčiau, nei mes išvykome iš Lietuvos. 
Lietuvio buvimas misijos štabe yra labai 
naudingas ALAG. Su juo palaikėme 
nuolatinį ryšį, todėl galėjome greitai 
išspręsti visas keblias situacijas. Jis 
neabejotinai prisidėjo prie puikaus 
ALAG-5 įvertinimo, nors jo tiesioginės 
pareigos operacijos štabe apima plates- 
nes užduotis, nei ALAG koordinacinių 
klausimų sprendimas. 

Buvo ir oficialių renginių, tokių kaip 
aukštesnio karinio laipsnio skiriamųjų 
ženklų įteikimo ceremonija ar Lietuvos 
kariuomenės dienos minėjimas. Kartu 
su įgula šventėme Kalėdas. Laivo virė- 
jas su padėjėju paruošė šventinį stalą — 
tikrai ne ką prastesnį nei namuose, 
ALAG gydytojas maloniai nustebino, 
nes savo iniciatyva pagamino ir mums 
įprasto maisto — koldūnų. 

Laivui vykdant krovos darbus, Soma- 
lio uostuose įsigiję vietinio mobiliojo 
tinklo operatorių korteles galėjome 
pabendrauti su šeimomis. Taip pat atsi- 
rasdavo galimybė užsisakyti internetą, 
kurio kokybė buvo ne ką prastesnė nei 
Lietuvoje (dažniausiai 4G). 

Asmeniškai džiaugiuosi suteikta 
proga atstovauti Lietuvos kariuomenei 


o 
tarptautinėje operacijoje, didžiuojuo- Š 
si pasiektais rezultatais ir nuostabia . 
komanda. Turistauti į misijos metu ap- ar 
lankytas valstybes nevykčiau, bet atei- = 
tyje tarnybiniais tikslais esu pasiryžęs g 
tarnauti ten, kur būsiu siunčiamas.“ = Ž 

Lietuvos kariuomenės Penktojo pėstininkų Didžiojo Lietuvos kunigaikščio Kęstučio pulko kariai lenkų 
fronte prie šarvuotojo automobilio Aras („Daimler“, Vokietija) ir sunkvežimio. Alytus, 1920 m. 

- KOL KČININKAS, 


NEISGALVOTOS 
ISTORIJOS Gatugsjas 


(KOP) VADOVYBĖS APTARNA 
VIMO TARNYBOS VIRŠININKAS VYR. SRŽ. GIEDRIUS DŽEVEČKA RY- 
Ž0SI PARODYTI KOLEGOMS IR VYTAUTO DIDŽIOJO KARO MUZIEJAUS 
(VDMK) LANKYTOJAMS NEDIDELĘ DALĮ SAVO KOLEKCIJOS — RE- 
PREZENTACINES MONETAS, KITŲ VADINAMAS ATMINIMO IR STALO 
MEDALIAIS ARBA VARDINIAIS ŽENKLAIS, 0 ŽARGONU PRAVAR- 
DŽIUOJAMAS KOINAIS (ANGL. COIN - MONETA). VISADA LINKSMAS, 
KOMUNIKABILUS DZŪKAS NORIAI PASAKOJA NE VIEN APIE POMĖGĮ 
KOLEKCIONUOTI, BET IR KITUS REALIZUOTUS SUMANYMUS. 


„Vyr. srž, Giedrius Diėvečka , 


su iš Alytaus. 
Ten gimiau 

ir baigiau 
mokyklą. Kario 
tarnybą pasi- 
rinkau atsitiktinai — atėjau ir prilipo. 
Pradėjau Didžiojo Lietuvos etmono 
Jonušo Radvilos mokomajame pulke 
Rukloje, o po trijų mėnesių sugrįžau 

į Alytų - patekau į Didžiosios kuni- 
gaikštienės Birutės ulonų batalioną. 
Tarnyba patiko, todėl nutariau pasilikti. 
Parašiau prašymą ir laukiau skambu- 
čio. Netrukus mane pakvietė į tuomet 
dar veikusią Panevėžyje KOP Antrąją 
aviacijos bazę (KOP Pirmoji ir Antroji 
aviacijos bazės 2004 m. spalio 1 d. 
reorganizuotos į Aviacijos bazę. - K. J.). 
Šitaip prasidėjo mano karjera KOP. Po 
metų buvau paskirtas į KOP štabą ir čia 
tebesu iki šiol. Aptarnavimo tarnyboje 
turiu 22 pavaldinius - karius ir civilius, 
todėl bendraujame ir kariškai, ir kaip 
dera civiliams. Tarnybos skyriuose 
dirba ne vienas vairuotojas ir apsau- 
gos darbuotojas. Aš pats daugiau kaip 
10 metų buvau vairuotojas, vėliau 
tapau Autotransporto skyriaus vadu ir 
galiausiai esu Aptarnavimo tarnybos 
viršininkas. Kopiau aukštyn laiptelis 
po laiptelio, užtat mano patirtis įvairi. 
Per tą laiką mokiausi įvairiose karinėse 
mokyklose ir mokymo centruose, 
sėmiausi patirties Sausumos pajėgų ir 


KARIO AKIRATYJE 


KOP pratybose. Mėgstu važinėti moto- 
ciklu, esu vienas iš KOP motociklininkų 
susibūrimų ir kelionių organizatorių. 
Tokie baikerių renginiai vyko 8 metus 
iš eilės ir tapo tradicija — dalyviai netgi 
savo atostogas priderindavo, kad galėtų 
draugėj susitikti. Pirmasis KOP bai- 
kerių sambūris vyko 2008 m. Rojūnų 
aerodrome, Panevėžio rajone, vėliau 
buvome dar keletą kartų susirinkę Avia- 
cijos bazėje Šiauliuose, taip pat Alytaus 
rajone ir Kaune. Deja, šiuo metu savo 
plieninio žirgo neturiu, tad ir renginių 
nebėra. Bet planų įsigyti motociklą ir 
atnaujinti šią veiklą niekada nepamir- 
šau. Norinčių susiburti yra - skambina, 
klausia, kada vėl leisimės į kelią, nes iš 
tiesų mūsų renginiuose būdavo links- 
ma, dalyvaudavo ištisos šeimos. Žodžiu, 
dabar daugelis pasiilgsta susibūrimų, o 
aš — svajonių žirgo.“ 

Giedrių visada lydi jo paties - smal- 
saus, atkaklaus viešų renginių mėgėjo — 
šešėlis. Šį karį tarsi magnetas traukia 
įvairūs daikčiukai. Ne veltui KOP 
štabe juokaujama: „Dževečka ateina! 
Slėpkit visus gerus daiktus - suvenyrus, 
monetas, antsiuvus.“ Kartais Giedriaus 
kolekcijos praverčia kolegoms - kur 
buvę, kur nebuvę, žiūrėk, jau prašo: 
„Norėtume vieną daiktą pasidaryti, 
žinome, kad turi gerų pavyzdžių. Gal 
galėtum parodyti?“ 


Pradžia - antsiuvai 
ir tušinukai 


Kariškus atributus kolekcionuoti 
jis pradėjo, kaip dažniausiai ir būna, 
nuo antsiuvų. Surinktą jų kolekciją 
išsaugojo — į nieką neiškeitė. Keičia tik 
tuos antsiuvus, kurių turi daugiau nei 
vieną. Dabar turi sukaupęs apie 1 000 
lietuviškų ir užsienietiškų kariškų ant- 
siuvų. Vis didėjančią kolekciją Giedrius 
nuolat peržiūri, papildo, bet šis rinkinys 
jam dabar nėra svarbiausias. Drau- 
gai, parvykdami iš komandiruočių ar 
pratybų, dažniausiai ką nors parveža nė 
neprašomi, nes žino jo aistrą, taigi lygia 
greta su „ne pirmo būtinumo“ antsiuvų 
kraičiu auga ir minėtų koinų sankaupa. 
Tuo pat metu gana netikėtai į Giedriaus 
akiratį pateko tušinukai su kariškais 
simboliais ir užrašais. Buvo sutarta su 
vienu bendradarbiu, kuris dabar jau 
netarnauja kariuomenėje, kad Giedrius 


už surinktus tušinukus gaus koinų, 

bet, kolegai pasitraukus iš tarnybos ir 
planuotam apsikeitimui neįvykus, su- 
rinkti tušinukai liko Giedriaus stalčiuje. 
Sužinoję apie tai, kolegos iki šiol vis 
papildo šią sankaupą egzemplioriais, 
parsivežtais iš konferencijų, pratybų ir 
pan. Žodžiu, šią netyčinę kolekciją jau 
sudaro apie 200 tušinukų, dauguma 

jų —- rašantys. Išrašytieji netinka - būna 
tiek nutrinti, kad nė sąsajų su kariuo- 
mene nematyti. 

KOP 100-ųjų metinių proga VDKM 
buvo surengta jubiliejinė paroda. Šią 
sukaktį Giedrius nusprendė pagerbti 
savaip — užsibrėžė surinkti būtent skrai- 
dančiojo personalo vardinius ženklus, 
kuriuos turėjo teisę nešioti KOP irjų 
padalinių vadai, štabo viršininkai. Šį su- 
manymą jam padėjo realizuoti kolegės, 
susipažinusios su KOP archyvu - jos 
surinko duomenis. Dabar iki pilnos 
kolekcijos trūksta tik trijų skraidžiusių 
vadų ženklų. Į šio solidaus rinkinio są- 
rašą pateko ir buvusieji Aviacijos bazės 
vadai bei štabo viršininkai, kiti - nei 
Ginkluotės ir technikos remonto depo, 
nei Oro gynybos bataliono, nei Oro 
erdvės stebėjimo ir kontrolės valdybos — 
vadai ar štabo viršininkai, Giedriaus 
turimais duomenimis, neskraidė. 


Atmintinos dovanos 


Vis dėlto naujausia Giedriaus 
kolekcija ir jo pagrindinė „užklasinė“ 
aistra —- reprezentacinės monetos. „Pra- 


dėjau jas rinkti senokai, - prisimena 
vyr. srž. G. Dževečka. — Pirmąjį koiną, 
parsivežtą iš Izmiro (Turkija), 2007 m. 
padovanojo mjr. Gedas Virbukas. Per 
palyginti trumpą laiką surinkau išties 
nemažą kolekciją - beveik 800 monetų. 
Lietuviškų turiu apie 200, visos kitos — 
iš užsienio šalių, pavyzdžiui, turiu tų 
kraštų, į kuriuos mūsų kariai pas kole- 
gas rečiau nuvyksta: Šri Lankos speci- 
aliųjų pajėgų, Prancūzijos svetimšalių 
legiono, Japonijos trijų žvaigždučių ge- 
nerolo, Australijos, Filipinų, Kirgizijos, 
Kinijos, Malio, Pietų Korėjos kariškių 
monetas, vieną - Jungtinių Amerikos 
Valstijų (JAV) KOP puskarininkės, 
kitą — parvežtą iš Aliaskoje dislokuoto 
JAV karo policijos būrio, taip pat JAV 
povandeninių narų monetas. Papras- 
tai asmuo savo vardinę monetą įteikia 
tiesiai iš delno į delną. Tai savotiškas 
dėkingumo, pagarbos ar draugystės 
ženklas. Šitaip esu gavęs tik 27 koinus. 
Kitus į ką nors išsikeičiau su tarnybos 
draugais arba gavau iš jų dovanų. Nei 
vieno savo kolekcijos egzemplioriaus 
nesu pirkęs, nes komercinis santykis 
eliminuotų reprezentacinės monetos 
vertę, iškreiptų jos paskirtį. Juk svar- 
biausia šioje kolekcijoje — ne metalas, 
iš kurios pagaminta moneta, ir net ne 
ją pasigaminusio žmogaus prestižas, 

o asmenis siejanti istorija: smagu, kai 
turi ką prisiminti ir gali papasakoti. O 
istorijų — ne viena, džiaugiuosi proga 
galėdamas jomis pasidalyti. Pamatęs 
mano kolekciją, neretas prisipažįsta 


Klubo „LK KOP MotorBikes" motociklininkų penktasis suvažiavimas Aviacijos bazėje 


(Šiauliuose) 2013 m. birželį. 


nemanęs, kad ji tokia, mat, tikėjosi 
pamatyti krūvą monetų, sumestų į 
permatomą indą (suprask - turiu 
daug, bet ko, niekas nepamatys). Savo 
surinktus koinus dabar eksponuoju 
stikliniame stende KOP štabe. Ekspo- 
ziciją sudaro trys grupės: 1) užsienio 
šalių monetos (įtraukiau ir užsienyje 
vykusių pratybų, taip pat užsienio 
šalių kariuomenių įvairių pajėgų 

vadų, pulkininkų ir žemesnių laipsnių 
karininkų bei puskarininkių monetas); 
2) Lietuvos krašto apsaugos sistemos 
(buvusių ir dabartinių krašto apsaugos 
ministrų ir kariuomenės vadų, dalinių 
vadų ir puskarininkių bei Lietuvoje 
vykusių pratybų) monetos; 3) užsienio 
šalių generolų (nuo vienos iki penkių 
žvaigždučių) monetos. Pastarųjų turiu 
apie 100. Kai rengiau šią ekspoziciją, 
dar nebuvau sukaupęs reikiamo kiekio 
kariuomenės vyriausiųjų puskarinin- 
kių reprezentacinių monetų, o dabar 
jų užtektų visai grupei. Dalis šių mo- 
netų yra vardinės, kitos reprezentuoja 
padalinius. Pirmą vardinę generolo 
monetą į delną gavau iš buvusio KOP 
vado gen. mjr. Edvardo Mažeikio — 
paskatinimą, kad tobulėčiau kaip 
profesionalus karys ir būčiau pavyzdys 
kitiems kariškų atributų kolekcinin- 
kams. 

2018 m. lapkričio 23 d. Kariuome- 
nės dienos proga tris monetas gavau iš 
tuometinio Lietuvos kariuomenės vado 
gen. ltn. J. V. Žuko — generolas, sužino- 
jęs, kad Karinėse oro pajėgose yra karys, 


2018 m. Kariuomenės dienos proga tris monetas vyr. srž. Giedriui Dževečkai įteikė tuometinis Lietuvos 
kariuomenės vadas gen. ltn. Jonas Vytautas Žukas. 


kolekcionuojantis vardines monetas, 
nutarė savąsias įteikti man asmeniš- 

kai savo kabinete. Man tai - geriausia 
dovana ir ypatingas įvertinimas. Negaliu 
nesididžiuoti, kad veikiausiai esu vienas 
iš nedaugelio vyresniųjų seržantų šitaip 
apdovanotų kariuomenės vado kabinete. 


KARIO AKIRATYJE 


Dabartinis kariuomenės vadas 
gen. ltn. Valdemaras Rupšys, kai buvo 
atvykęs į KOP štabą, taip pat man 
asmeniškai padovanojo savo monetą, 
sakydamas, kad tai jo paskutinė dviejų 
žvaigždučių generolo moneta, mat, 
nors jam jau buvo suteiktas dabarti- 
nis laipsnis, naujos pasigaminti dar 
nespėjo. O drauge su kariuomenės vadu 
tada KOP štabe lankęsis dabartinis 
kariuomenės vyriausiasis puskarininkis 
srž. mjr. Remigijus Katinas man įteikė 
savo pirmąją vardinę monetą. Tąkart 
man dvigubai pasisekė. 


Netuščias kibiras 


Kolekcionuoti Giedrius pradėjo anks- 
ti. Iki dabar saugo albumuose tvarkin- 
gai suklijuotas pašto ženklų kolekcijas — 
ten laivai ir kosmonautai, traukiniai 
ir drugeliai... Su žmona Inga augina 
septynerių metų dukrelę Eivilytę. Inga 
mano, kad ir dukra neatsispirs iš tėvo 
paveldėtam būdui: jeigu nuperki žaislą, 
būtinai surinks visą jų rinkinį - nuo 
pirmo iki paskutinio, padovanoji dėlio- 


Monetų ekspozicija KOP štabe Kaune. 


nę - nenusiramins, kol neturės visos 
serijos. Ką nors įdomaus pamato, sako: 
„Tėveliuk, rinksiu kolekciją. Tu matai, 
kiek man dar trūksta?“ „Viskas. Jaunoji 
kolekcininkė auga“, - sako Inga. 
Reprezentacinių monetų kolekciona- 
vimas — gana individualus dalykas, jo 
sėkmė priklauso nuo asmeninių pažin- 
čių. Numizmatų kolekcijų vertę lemia 
surinktų monetų kaina rinkoje, o koinai 


neturi visuotinės vertybinės hierarchijos. 


Giedrius turi pažįstamų kolekcionierių, 
kurie dalyvauja įvairiose mugėse ir susi- 
būrimuose, kur keičiamasi monetomis, 
bet pats, sako, nė karto juose nebuvęs. 
Kai jo kas nors paklausia, iš kur jis tiek 
daug visko gauna, Giedrius atsako pa- 
prastai: „Žmonės mato, kad ne į kiaurą 
kibirą metu. Todėl jis nėra tuščias.“ 
Išvykdami į pratybas tarnybos draugai 
nė neklausia, ko lauktuvių parvežti. 
„Štai šiandien, — pasakoja 
vyr. srŽ. G. Dževečka, - priėjo prie 
manęs KOP vadovybės štabo vyresny- 
sis karininkas kpt. Marius Metlovas ir 
sako: „Mačiau, kad neturi...“ Jau buvo 
apžiūrėjęs stendą štabe. Ir duoda man 
kažką į delną: „Į kolekciją. Kad tiktai 
didėtų.“ Dosnių žmonių kariuomenėje 
daug. Tarkim, atvažiavo vyriausieji pus- 
karininkiai. Specialiųjų operacijų pajė- 
gų (SOP) vyriausiasis puskarininkis pa- 
matė stendą ir sako: „Super. Bet mano 
monetos nėra.“ Ir plojo į delną savąją. 
SOP puskarininkis - nedažnas svečias 
dalinyje, tarpduryje sutikęs monetos 
nepaprašysi, nė nežinosi, kas jis toks. 
Džiugu, kai likimo draugai įvertina 
pastangas ir nori padėti. Deja, pasitaiko 
ir prekeivių — siūlo nupirksią tai kokį 
antsiuvą, tai monetą, bet aš nė kainos 
neklausiu. Ne tam renku, sakau, kad 
parduočiau, o kad surinkęs parodyčiau, 
kiek jų yra ir kokie jie skirtingi. Noriu, 
kad žmonės pamatytų ir domėtųsi. Juk 
ateina jaunų karių karta —- sužinos, kas 
mes esame ir kiek turime nesavanau- 
diškų draugų. Su minėta puskarininkių 
grupe tąkart buvo atvykęs ir buvęs 
kariuomenės vyriausiasis puskarininkis 
srž. mjr. Saulius Baldauskas, kadai- 
se sukūręs savo monetą. Pamatęs ją 
stende, nudžiugo. Tai - nerašyta, bet 
tikroji mūsų istorija. Parduoti — lengva. 
Juk didelės kolekcijos niekas nepirktų, 
kiekvienas norėtų išsirinkti tik tai, kas 
joje vertingiausia. Kas renka, žino, kuri 


moneta brangintina — kelintais metais 
ir kokiu tiražu ji pagaminta, kokias 
pareigas ėjo ir ką nuveikė ją pasigami- 
nęs karys. Turiu ir aš keletą išties retų 
monetų, kurių Lietuvos kariuomenėje 
buvo pagaminta nedaug. Jas pats to 
padalinio vadas išeidamas išdalino. 

Nė vieno kolekcininko rinkinyje tokios 
nemačiau, tik 2014 m. išleistoje Artūro 
Katiliaus ir Vytauto Tininio knygoje 
„Lietuvos kariuomenės karių unifor- 
mos, ženklai ir vėliavos 1990-2010 m.“ 
Kalbu apie keturkampę Didžiojo Lietu- 
vos etmono Jonušo Radvilos mokomojo 
pulko monetą, pagamintą antrojo vado 
plk. ltn. Rimo Zinkevičiaus vadovavimo 
laikotarpiu. Man ją padovanojo pulke 
tarnaujanti dabar jau atsargos viršilė 
Valia Utyrienė.“ 


į 


Chirurgas 


Kiekvieną antsiuvą, medalį ar ženklą 
lydi tam tikra istorija. Yra tarp jų 
atmintinų, kurias ir kitiems norėtųsi 
papasakoti. „Kuo aukštesnis insignijos 
savininko laipsnis, tuo didesnė intriga, — 
šypsosi vyr. srž. G. Dževečka. — Juk kas 

pasakotojas — puskarininkis, o kalba 
apie vadus - pulkininkus ir generolus. 
Be niekur nieko neprieisi ir nepapra- 
šysi: „Tamsta, gal galite... į kolekciją?“ 
Kiekviena moneta tau dovanojama kaip 
amuletas — regis, mažmožis, bet kartais 
jis iškalbingesnis už visą paskaitą. Tas 
dėmesio ženklas — kaip akistata su isto- 
rija: tau skiria laiko aukšto rango vyras, 
ir jo moneta tavo delne — ne vien dabar- 
tis, bet tam tikras istorinis paminklas. 
Kai pradėjau rinkti monetas, pirmasis 
ribinis skaičius buvo 100. Vaje, kiek 
daug! Kai surinkau šimtą, mąstau: jau 
neblogai. Žiūriu — 150, 200... Svarstau: 
jeigu surinkčiau 500?! Būtų neįtikėtina! 
Dabar jau mintys sukasi apie 1 000. 
Apetitas auga bevalgant. O šiaip jau 


tikiuosi, kad bus ir 1 000, ir dar daugiau. 


Norint surinkti didesnę kolekciją, reikia 
ne vien užsispyrimo, bet ir vietos, kur ją 
laikyti, saugoti ir eksponuoti. Planuoju 
įsigyti stiklinius stendus, kur tilptų visa 
kolekcija, nes, kaip sakiau, į dabartinius 
ji netelpa. KOP štabe yra restauruota 
apdovanojimų salė, ten būtų galima 
eksponuoti visas monetas, kurias turiu 
surinkęs.“ 


S“ Sužmona Inga II paieškos 
ir gelbėjimo poste Kaune. 
2011 m. balandis. 

Pasiteiravus apie tradicinį kolek- 
cininkų baubą - plėšikus, kurie tik 
ir laukia progos įsibrauti į namus 
ir nugvelbti ilgus metus rinktą lobį, 
vyr. srž. G. Dževečka ramiai paaiški- 
no: „Jokios grėsmės nejaučiu, nes visa 
mano kolekcija saugoma KOP štabe. 
Nė vienos monetos namie nelaikau. 
Savo kolekciją pažįstu gerai, atmintinai 
prisimenu visas monetas, kurias turiu, 
nereikia nei sąrašų, nei nuotraukų, 
nebent ekspozicijų katalogams. Kas 
nors parodo savo monetas, klausia: 
„Turi?“ — „Neturiu.“ — „Turi?“ — „Tu- 
riu.“ „Iš kur tu, - klausia, - atsime- 
ni?“ Kai pats renki, tuo domiesi, tai ir 
atsimeni. Juk aš kiekvieną monetą imu 
su baltomis pirštinėmis ir pamatęs, kad 
kas nors keletą monetų laiko netvarkin- 
gai - į vieną krūvą ant stalo ar į stalčių 
sumestas, klausiu, kas iš jų liks? Erzina 
nepagarba. Kas matė KOP štabe, kaip 
atidarau stendą ir keičiu ekspoziciją, 
juokiasi - monetas imu su baltomis 
pirštinėmis. „Na, Dževečka, - sako, - tu 
kaip chirurgas operacinėje.“ Bet kitaip 
neišeina. Juk mūsų rankos drėgnos. 
Paimi monetą - kai kurie metalai išsyk 
reaguoja. Padėsi apčiupinėtą į stendą — 
viskas, nedaug grožio telieka. Todėl 

Skraidančiojo personalo 
vardinių ženklų paroda KOP 
100-mečio proga. 

nepaisydamas pašaipų užsimaunu 
pirštines. Į kolektyvinius kolekcionierių 
susibūrimus nenoriu veltis, ten mažai 
ką laimi, veikiau pralaimi. Vieni per 
kitus sužino, ką turi, pradeda skambi- 
nėti, klausinėti: „Gal apsikeisim? Aš tau 
siūlau dešimt už vieną. O jei dvidešimt 
už vieną?“ Tiesą sakant, neįdomu. 
Mano kolekcija sparčiai didėja, vadai 
karininkai ir puskarininkiai ją mato. 
Dovanos plaukia (tris kartus pabeldžia 
į medinį stalą). Jei kurios monetos ne- 
gaunu, žiūrėk, skambina kolega, sako: 
„Gavau dvi. Keičiam?“ Aš siunčiu, ko 
man pačiam nereikia, ir išsikeičiame. 

O mūsų, kariškių, būrys didelis —- visko 
užtenka. Antsiuvų kolekcija taip pat pa- 
mažu darosi solidesnė. Tie, kurių gaunu 
po du, netrukus pavirsta į metalą, 

t. y. į koinus. Tas pat nutinka ir antrai 
monetai, jei vieną jau turiu, iškeičiu 

į nematytą. Kolekcija vis tiek didėja. 
Niekas nestovi vietoje. Kone kas penk- 
tas karys renka visokius mažmožius, 
vienaip ar kitaip siejamus su karyba — 
vienas renka kokardas, kitas - kepures, 
trečias — kaklaraiščių segtukus, ketvir- 
tas — paradinius ar generolų laipsnių 
skiriamuosius ženklus ir t. t. NATO 
vadavietėse tarnaujančių karininkų 


KARIO AKIRATYJE 


ar į Lietuvą atvykusių sąjungininkų 
kariuomenių atstovų reprezentacinės 
monetos į kolekciją patenka, kaip čia 
pasakius, dėl palankių aplinkybių. Net 
KOP vadas plk. Dainius Guzas juokiasi, 
klausia: „Stendai — strateginėje vietoje, 
prie įėjimo ir išėjimo?“ Tad jeigu kas 
įeidamas nepamato, lipdamas laiptais 
žemyn būtinai pamatys. Ir sustoję ap- 
žiūrėti ekspozicijos, kone visi ieško savo 
ženklų. Dažniausias priekaištas, kad 
savo monetų čia nemato, todėl netrukus 
gaunu dar vieną eksponatą! Be abejo- 
nės, svečių dėmesys pradžiugina ne tik 
mane, kolekcija padeda geriau pažinti 
mus ir mūsų istoriją, užmegzti pažintį 
ir susibičiuliauti. Pavyzdžiui, turiu visas 
mūsų pajėgų reprezentacines mone- 
tas — nuo pirmos iki paskutinės. Taigi 
bent šiuo požiūriu mūsų naujųjų laikų 
istorija išsaugota. Ir ją galime tęsti, nes 
naujų, šiuolaikinių monetų dar galima 
gauti, o ankstesnės lieka praeity.“ 


Iš kolekcininko 
pasakojimų 
„Siūlau keletą su kolekcionavimu 


susijusių istorijų. Kai buvau šauktinis 
ir tarnavau Ulonų batalione, turėjau 


kambarioką Vytautą Vinicką, kuris nu- 
sprendė tapti karininku. Sykį jis sako: 
„Žinai ką, Giedriau, parašiau prašymą 

į Karo akademiją.“ „Eik tu! — sakau. — 
Rimtai?“ — „Taip, įstosiu — gerai, 
neįstosiu — toliau tarnausiu Alytuje.“ 
Prabėgo savaitė, kita. Ir vieną dieną jis 
išvyko į akademiją. Vėliau tapo kari- 
ninku. Aš pradėjau rinkti koinus ir sykį 
nusprendžiau paskambinti buvusiam 
kolegai - gal turėtų monetą, kurios 
kitaip negalėjau gauti. Paprašiau: „Gal 
gali pagalbos ranką ištiesti?“ — „Gerai.“ 
Supažindino mane su Krašto apsaugos 
savanorių pajėgų Didžiosios Kovos 
apygardos 8-osios rinktinės S5 skyriaus 
viršininku kpt. Jaroslavu Dubako. Pa- 
pasakojau, kad renku koinus. Jis manęs 
klausia: „Ar daug jų turi?“ — „Taip, 
turiu jau keletą šimtų.“ — „Šaunu, reikia 
numizmatus paremti - mūsų rinktinės 
koinas bus. O tu patį pirmą Lietuvos 
koiną turi?“ Stojo mirtina tyla. „Ar tu 
vis dar girdi?“ — paklausė Jaroslavas. 
Nežinau, ką atsakyti. „Sakyk, kaip 

yra.“ - „Neturiu.“ — „Tai koks tu kolek- 
cionierius, jei pirmo neturi?“ — „Todėl 
ir neturiu, kad pirmas.“ — „Tai gal reikia 
į kolekciją?..“ Toks buvo šokas - gau- 
džiau nedidelę žuvį, o pagavau banginį. 
„Jūs čia rimtai?“ — klausiu. — „Na, taip, 
jei turiu, galiu padovanoti.“ 

Pirmasis vario spalvos koinas mūsų 
kariuomenėje, anksčiau vadintas stalo 
medaliu, priklauso Atskirajam komen- 
dantiniam batalionui (jis buvo įkurtas 
1993 m. balandžio 5 d., 01998 m. 
rugsėjo 8 d. krašto apsaugos ministro 
įsakymu pervardytas Lietuvos didžiojo 
kunigaikščio Gedimino štabo batalio- 
nu. — K. J.). Tas žmogus iš 8-osios rinkti- 
nės, su kuriuo šnekėjau, sakė, kad tokių 
monetų 1994-1995 m. buvo šimtas, jis 
pats atsiėmęs, kai jos buvo pagamintos. 
Monetą gavau originalioje pakuotėje, 
kaip ji ir buvo išleista. Nors pakuotė 
paprasta, nekeičiau jos. Tokia ir liks.“ 


Istorijų pynė 


„Kartą tarnybos reikalais važiavau į 
Mokomąjį pulką. Užėjau į S5 skyrių ir 
pasišnekėjau su visuomenės informavi- 
mo specialiste atsargos viršile V. Uty- 
riene, pasigyriau, kad turiu nemažą mo- 
netų kolekciją, ir paklausiau, ar pulkas 
jau turi kokį nors koiną pasigaminęs. 


Atsakė, kad turi, ir parodė pavyzdį. 
Paskui atidarė seifą, ištraukė mėlyną 
dėžutę, kaip dabar atsimenu, plastiki- 
nę, ojoje - minėtas Mokomojo pulko 
koinas. Jų buvo pagaminta nedaug. Sė- 
džiu, akys didelės, žiūriu ir rezgu įvai- 
riausius planus, kaip man jį parsivežus 
į Kauną. Tyliu, nedrįstu nė paprašyti. 
„Jis jūsų?“ — klausiu. — „Taip, vadas 
man asmeniškai įteikė.“ Patylėjo, pa- 
vartė monetą delne ir pridūrė: „Tai štai, 
dovanoju. Į jūsų kolekciją.“ Nustebau. 
„Jūs rimtai?! Negaila?“ — „Aišku, kad 
gaila, tik kad jis visąlaik seife, o jūsų 
kolekcijoje bent žmonės pamatys.“ Vis 
dėlto puikių, nesavanaudiškų žmonių 
apstu mūsų kariuomenėje. 

Ir trečia istorija. Apie dar vieną retą 
monetą, — tęsia pasakojimą Giedrius, — 
kurios taip pat iki šiol neaptikau jokioje 
kitoje kolekcijoje, ir veikiausiai nerasiu, 
nes iš visko matyti, kad ji pagaminta 
seniai. Mėginau ieškoti atitikmenų 
1992-1997 m., kai tuometinio Alytaus 
motodesantinio bataliono, kuriam 
vėliau (1994 m. rugsėjo 19 d.) buvo 
suteiktas Didžiosios kunigaikštienės Bi- 
rutės vardas, vadovavo plk. ltn. Antanas 
Ramaška. Kario, iš kurio šią monetą 
gavau, prašiau prisiminti bent apytikrį 
jos pagaminimo laiką. Sakė, kad tai 
galėjo nutikti gal 1995-1997 metais. 
Dabar tas žmogus, št. srž. Eduardas 
Čikiševas, yra išleistas į atsargą. Tačiau 


Srž. Tomo Pučinsko, gr. Michail Lysenko ir vyr. srž. G. Dževečkos asmeninio albumo nuotr. 


Vytauto Didžiojo karo muziejuje Kaune. 


tą monetą anuomet bataliono vadas 
įteikė ne jam, o draugui, šį koiną išsau- 
gojusiam ir mano pažįstamam kariui 
vėliau dovanojusiam. Žodžiu, ženklas iš 
praeities, pasiekęs mus iš kartos į kartą. 
Dabar saugau aš. 

Ir dar vieną nutikimą prisiminiau. 
Kai rinkau KOP vadų ir štabo viršinin- 
kų, kurie yra buvę pilotais pavardes, 
užkalbinau Europos akrobatinio skrai- 
dymo čempioną dim. plk. ltn. Eltoną 
Meleckį ir paprašiau jam priklausančio 
vardinio ženklo. Pakvietė atvažiuoti 
pas jį į namus. O man tik duok šansą. 
Jis parodė savo kolekciją. „Dabar 
žiūrėk“, — sako ir išrikiavo prieš mane 
eilę koinų. Net žadą atėmė. Atvažia- 
vau vardinio ženklo, o išsivežiau gal 
keturias ar penkias monetas... Pasirodo, 
1998 m. jis mokėsi JAV koledže, o ten 
yra tokia tradicija — studijuojantiems 
kurse atminimui įteikiami koinai su 
šalių, kurioms jie atstovauja, valstybi- 
nėmis vėliavomis. Taigi pulkininkas 
man padovanojo būtent tokią monetą 
su Lietuvos vėliava. Suprantu, kad ir 
jam tai brangus prisiminimas, bet negi 


o 

atsisakysi dovanos?“ Š 
Stabteldamas prie kiekvienos mone- B 
tos Giedrius, matyt, galėtų pasakoti nuo ar 
ryto iki vakaro, ir svarbiausia tai, kad £ 
kiekvieną jo pasakojimą lydi pagarba ir g 
monetoms, ir jas dovanojusiems žmo- Ž 


nėms, ir kariuomenės istorijai. * 

H 
„TAI KAIP BUS SU TA ŠKIRPOS 
ALEJA? VISIEMS JAU ATRODO 
H 


AIŠKU, KAD ŠITAS HITLERIO 


ŠUO BUVO PAGRINDINIS ŽYDŲ 
ŽUDYNIŲ LIETUVOJE ŠAUKLYS IR 
BET KOKIE JO KITI NUOPELNAI 


LIETUVAI DĖL TO NEBETENKA 

MARIUS IVASKEVIGIUS, KURIAM 2019 M. VASARIO 16-ĄJĄ BUVO ĮTEKTA 
NACIONALINĖ KULTŪROS IR MENO PREMIJA. KREIPDAMASIS Į „RAKTI- 

inėtas akis Yet dha Nie 

pareiškimas 

mažai pasa- 2 AB 

ko apie Kazį Kata Rimnnt“ US 

Škirpą, bet 

daug apie 1895 m. vasario 16 d. Saločių valsčiaus 

M. Ivaš- Namajūnų kaime gimė Kazys Škirpa: 
kevičių. Šį tą ir apie valstybę, kurioje 
EE aiE na vendnie r Kurios vertybinius - pirmasis Lietuvos kariuomenės savanoris; 


prioritetus — supratimą apie istoriją 
bei tragiškuosius okupacijų metus — 
atspindi nacionalinėmis premijomis 
gerbiamų asmenų žodynas, jų santykis 
su gyvaisiais ir mirusiaisiais. 


Liūdėjo „didžio 

taikos tarno“ 

„Mirę žmonės negali apsiginti“, —- po- 
litologas Marius Laurinavičius priminė 
KGB dezinformacijos tėvo sparnuotąjį 
posakį, kuris vėliau tapo KGB veiklos 
orientyru ir falsifikatų gaminimo kryp- 
timi puolant jiems nepasiduodančius ir 
bolševizmui besipriešinančius ideolo- 
ginius bastionus: sunaikinti ir apdergti 
mirusiųjų atminimą, kad dezorientuoti, 
demoralizuoti ir išsigandę gyvieji pasi- 
duotų patys. 

„Griežtai įslaptintame dezinforma- 
cijos vadovėlyje, pagal kurį gyvenau 
priklausydamas sovietų žvalgybai, 
pirmame puslapyje didžiosiomis rai- 
dėmis buvo skelbiama: „JEIGU JUMS 
PAVYKS SKLEISTI DEZINFORMA- 
CIJĄ, PAVYKS IR VISA KITA“, - kny- 
goje „Dezinformacija. Slaptas ginklas: 
laisvos visuomenės griovimo metodai“ 
rašo Ionas Mihai Pacepa ir Ronaldas 
J. Rychlakas. 

I. M. Pacepa buvo komunistinės 
Rumunijos slaptosios (politinės) po- 
licijos „Securitate“ užsienio žvalgybos 
vadovas, aukščiausias sovietinio bloko 
žvalgybininkas, pasiprašęs politinio 
prieglobsčio Vakaruose. Tame KGB 
vadovėlyje pateikiamas pavyzdys, 
kaip „išvertus tiesą į kitą pusę“ galima 
„neutralizuoti net šventąjį“. Ir to 
šventojo kompromitavimo pavyzdys — 
popiežius Pijus XII, kurio beatifikacijos 
byla stringa jau daugelį metų. Ir stringa 
ji būtent dėl to, kad ano meto ir šių 
laikų žmonių požiūriai į tą patį asmenį 
bei istorinius įvykius skiriasi. 

Pačią didžiausią — ir dažniausiai 
neatitaisomą — žalą laisvajam pasauliui, 


šininkas; 
+ karo atašė Vokietijoje; 


+ Lietuvos atstovas Tautų Sąjungoje; 

„ Lietuvos pasiuntinys ir įgaliotasis 
ministras Lenkijai, vėliau — Lietuvos 
pasiuntinys ir įgaliotasis ministras 


Vokietijai; 


+ vienas iš Lietuvių aktyvistų fronto 
(LAF) įkūrėjų ir 1941 m. Birželio su- 


kilimo organizatorių; 


macinio karo taikinių. 


pasak I. M. Pacepos, padarė Kremliaus 
dezinformacijos operacijos, kurių tiks- 
las buvo perrašyti praeitį. 

Amerikiečių kariams išvadavus 
Romą, Žydų brigados (priklausė Jung- 
tinių Amerikos Valstijų (JAV) 8-ajai 
armijai) 1944 m. birželį išleisto biule- 
tenio pirmame puslapyje paskelbtoje 
redakcijos skiltyje rašyta: „Amžinai 
romiečių ir Romos Katalikų Bažnyčios 
šlovei galime patvirtinti, kad žydų liki- 
mą palengvino tikrai krikščioniška jų 
pagalba ir suteiktas prieglobstis.“ 

Romos vyriausiasis rabinas su žmo- 
na - Israelis ir Emma Zolliai - 1945 m. 
vasario 13 d. atsivertė į katalikybę. Zol- 
lis pasirinko krikščionišką Eugenijaus 
vardą, pagerbdamas žmogų, nepapras- 
tai daug nuveikusį apsaugant žydus per 
karą (Popiežiaus Pijaus XII pasaulieti- 
nis vardas — Eugenio Pacelli). 1945 m. 
atsiminimuose Zollis rašė: „Joks kitas 
herojus istorijoje neturėjo tokios ka- 
riuomenės. Kunigų kariuomenė mies- 
tuose ir miesteliuose darbavosi, kad 
pabėgėlius aprūpintų duona ir pasais. 


+ pastaruoju metu jis tapo vienu iš 
pagrindinių Lietuvai priešiško infor- 


+ Nepriklausomybės kovų dalyvis; 

+ 1919 m. sausio 1 d. su savanorių būriu iškėlęs lietuviš- 
ką trispalvę Gedimino pilies bokšte; 

+ Steigiamojo Seimo atstovas; 

« Vyriausiojo kariuomenės štabo vir- 


Valgyklose triūsė vienuolės, svetingai 
priėmusios pabėgėles moteris. Vienuo- 
lynų vyresnieji vidury nakties kildavo 
pasitikti vokiečių kareivių, ieškančių 
aukų... Visi sekė Pijumi XII su tokia 
artimo meile, kuriai nebaisi mirtis.“ 
Netrukus po karo Vatikaną aplankė 
80-ties žydų delegacija, atstovaujanti 
nacių koncentracijos stovyklų kali- 
niams. Jie norėjo parodyti dėkingumą 
už popiežiaus pastangas juos užtarti. 
Žydai pareiškė, kad jiems didelė garbė 
asmeniškai padėkoti Šventajam Tėvui 
užjo dosnumą persekiojamiems žy- 
dams nacių siautėjimo metu (žr. L'Os- 
servatore Romano, XI.30.1945). 
1958 m. Pijui XII mirus, tuometinė Iz- 
raelio ministrė pirmininkė Golda Meir 
Vatikanui pasiuntė tokią užuojautą: 
„Jungiamės prie visos žmonijos liūde- 
sio. Kai mūsų žmonėms teko kentėti 
žiaurią kankinystę, popiežiaus balsas 
užtarė tas aukas. Mūsų laikmetis 
praturtėjo šiuo balsu, iškylančiu virš 
kasdienos konfliktų. Liūdime didžio 
taikos tarno...“ 


O štai šiandien, praėjus dešimtme- 
čiams, skelbiama, kad dauguma žydų 
priekaištauja, jog Pijaus XII veiksmai, 
gelbstint žydus nuo nacių, buvo nepa- 
kankami. 


Veikė slapta ir tyliai 


I. M. Pacepos ir R. J. Rychlako knyga 
atskleidžia stulbinantį būdą, kuriuo 
Kremliaus KGB agentai ir Vakarų ko- 
munistai palaipsniui popiežių Pijų XII 
pavertė „Hitlerio popiežiumi“. Šio su 
naciais prieš II pasaulinį karą ir jo 
metu didvyriškai kovojusio pontifiko at- 
minimas buvo dergiamas falsifikuotais 
liudijimais ir šmeižikiška rašliava. 

Nebandau lyginti Kazio Škirpos, šian- 
dien pravardžiuojamo Hitlerio šunimi, 
su popiežiumi Pijumi XII. Tai visiškai 
skirtingos asmenybės tiek asmeninės 
sanklodos, tiek socialinės raiškos, tiek 
pagaliau ir uždavinių, kuriuos kiekvie- 
nam iš jų gyvenant teko spręsti, mastu. 
Tačiau vienas bruožas juos jungė — abu 
buvo antikomunistinio ir apskritai 
antitotalitarinio nusistatymo žmonės. 
Jiems asmeninė žmogaus ir kiekvienos 
tautos laisvė buvo aukščiausioji, Dievo 
duotoji vertybė, kurios niekam nevalia 
paneigti ir atimti teisės kitiems dėl 
jos kovoti. Abu jie šioje kovoje parodė 
sumanumo, ištvermės, pasiaukojimo ir 
ryžto, dažnai rizikuodami savo asmeni- 
ne laisve ar net gyvybe, naudodami tas 
priemones, kurios buvo jų valioje ir ati- 
tiko to meto žmonių galimybes. Bendra 
jiems yra ir tai, kad abiejų atminimas 
murkdomas falsifikuotų liudijimų ir 
šmeižikiškos rašliavos liūne. 

Kai Romoje šeimininkavo vokiečių 
kariuomenė, 1942 m. sakydamas kalė- 
dinę kalbą Pijus XII gerai žinojo, kad 
šie jo žodžiai radijo bangomis pasklis 
po visą pasaulį ir bus įdėmiai klauso- 
mi taip pat ir tų, kurie siekė prievarta 
primesti žmonijai žudikiškas santvarkas 
ir nežmoniškas ideologijas. Mąstančiam 
žmogui visiškai suprantamu būdu pon- 
tifikas aiškiai pasmerkė tuos, kurie vals- 
tybę paverčia stabu, taip pat pakaltino 
jų juodus darbus — šimtus tūkstančių 
nekaltų žmonių žudymą ir lėtą marini- 
mą vien dėl jų rasės ar kilmės. 

Šiandien mums gal atrodytų: kas 
gi ypatinga tuo buvo pasakyta, kur gi 
popiežiaus drąsa, kur atviras nacių pa- 


smerkimas, kur tiesiai šviesiai pareikšta 
užuojauta žydams, nedviprasmiškas jų 
užsistojimas? 

Bet nepamirškime, kokios buvo to 
tariamai nepakankamo, o iš tiesų — 
išmintingo ir tuo pat metu drąsaus 
pasisakymo pasekmės. Pasisakymo, 
nukreipto ir prieš tuos, kurie rūšiavo 
ir naikino žmones pagal rasinius požy- 
mius, ir prieš tuos, kuriems atrankos 
leisti gyventi ar pasmerkti kriterijus 
buvo socialinė kilmė. 

Po Pijaus XII kalėdinės kalbos Vokie- 
tijos ambasadorius Vatikane rapor- 


Popiežius Pijus XII 


tavo Trečiojo reicho užsienio reikalų 
ministrui Joachimui von Ribbentropui, 
kad popiežius atsisakė visų pretenzijų 
į neutralumą ir aiškiai kalba žydų nau- 
dai. Viename nacių raporte konstatuo- 
jama, kad popiežius „iki šiol neregėta 
maniera atmeta naująją nacionalso- 
cialistinę Europos tvarką, o visa jo kal- 
ba yra ilgas puolimas prieš viską, už 
ką mes kovojame. <...> Dievui, kaip jis 
sako, vienodai brangios visostautos ir 
rasės. Čia jis aiškiai kalba žydų naudai 
<...> Jis iš esmės kaltina vokiečių tautą 
neteisybėmis žydų atžvilgiu ir pats 
virsta žydų karo nusikaltėlių ruporu“. 
Ribbentropo nurodymu, ambasado- 
rius perspėjo popiežių: jei Vatikanas 
nukryps nuo neutralios pozicijos, 
naciai keršys. Protestantų dvasininkas, 
prisidėjęs prie popiežiaus kalbos teksto 
platinimo, buvo uždarytas į kalėjimą 

dėl kurstančio ir demoralizuojančio 
dokumento skleidimo. Taip pat jis buvo 
apkaltintas dėl kritiško požiūrio į karą, 
dvasinio artumo žydų bendruomenei ir 
užuojautos žydams. 

Šiandien pradėtas beatifikacijos 
procesas patiria sunkumų kaip tik dėl 
tos priežasties, kad įtakinga pasaulio 
opinijos dalis yra įtikėjusi Kremliaus „į 
kitą pusę išversta“ tiesa. 

KGB sugebėjo apmeluoti ir suteršti 
atminimą kilnios ir narsios asmenybės, 
apie kurią popiežius Benediktas XVI, 
aukodamas Mišias Pijaus XII mirties 
50-ųjų metinių proga (2008 m. spalio 
9 d.), pabrėžė, kad gindamas žydus 
Pijus XII dažnai veikė slapta ir tyliai, 
konkrečioje to sudėtingo istorinio lai- 
kotarpio situacijoje jis suprato, kad tai 
vienintelis būdas išvengti blogiausio ir 
išgelbėti kiek įmanoma daugiausia žydų.“ 


„Zmogaus gyvybė 
okupuotuose 
kraštuose neturi 
vertės“ 


Iš šios perspektyvos tegalima vertinti 
ir K. Škirpos veiklą II pasaulinio karo 
metais, kai Lietuva buvo pirmiausia 
bolševikų, o paskui nacių okupuota. 
Negalima užmiršti, kad su nežabotomis 
jėgomis, kurios nepaisė teisės, o vadova- 
vosi tik generalisimo arba fiurerio norais 
bei paliepimais, joks asmuo ar organi- 
zacija, ieškantys būdų atsilaikyti ar net 
pasipriešinti visa niokojančiai totalitariz- 
mo stichijai, nesiskaityti negalėjo. 

Tiek sovietų, tiek nacių okupaciniai 
režimai visiškai nepaisė tarptautinės 
teisės normų, įvedė griežtus policinius 
režimus, kokių vokiečių okupuotoji Va- 
karų Europa nepažinojo. Nors 1907 m. 
Hagos konvencija (43 str.) įpareigojo 
gerbti okupuotos teritorijos įstatymus, 
tačiau nei bolševikai, nei naciai to 
nepaisė. Bolševikai Lietuvoje taikė Ru- 
sijos Federacijos baudžiamąjį kodeksą, 
numatantį itin sunkias bausmes - iki 
mirties imtinai, už vadinamąjį tėvynės 
išdavimą, nors būtent toje „tėvynėje“ 
Lietuvos Respublikos piliečiai negyve- 
no. Naciai čia taip pat tvarkėsi vadovau- 
damiesi okupacinės vokiečių valdžios 
institucijų leidžiamais potvarkiais. 
Vokiečiams įžengus į Lietuvos teritoriją, 


1941 m. birželio 26 d. buvo išplatin- 

tas vyriausiojo vokiečių armijos vado 
atsišaukimas į gyventojus, kuriame 
teigiama: „Vokiečių kariuomenės užim- 
tuose kraštuose aukščiausioji valdžia 
priklauso kariuomenės viršininkams. 
Jų nurodymai turi būti vykdomi.“ 

Šį nurodymą lėmė Hitlerio pave- 
dimu parengtas Vokietijos vyriausio- 
sios ginkluotųjų pajėgų vadovybės 
1941 m. gegužės 12 d. slaptas įsakymas 
vermachtui, kuriuo buvo suteikta 
teisė okupuotose Rytų teritorijose be 
teisminės atsakomybės bausti mirtimi 
žmones už menkiausią politinį, ekono- 
minį, karinį sabotažą, ginklų laikymą, 
šnipinėjimą ir ryšius su priešo kariuo- 
mene. Raudonosios armijos politrukus 
nurodyta naikinti vietoje arba perduoti 
vokiečių saugumo policijos ir SD (vok. 
Sicherheitsdienst — Vokietijos valstybės 
saugumo tarnyba, — red. past.) opera- 
tyvinėms pajėgoms, taip pat pasikė- 
sinusius į vokiečių karius žmones, o 
kaltininkų greitai neradus, šaudyti 
aplinkinių vietovių gyventojus. 

„Čia reikia turėti galvoje, kad žmo- 
gaus gyvybė, - rašoma Hitlerio ir Keite- 
lio 1941 m. rugsėjo 16 d. įsakyme, — oku- 
puotuose kraštuose dažnai neturi jokios 
vertės ir atgrasinantis poveikis gali būti 
pasiektas panaudojus kuo griežčiau- 
sias priemones. Už vokiečių kareivio 
nužudymą tokiais atvejais apskritai turi 
būti skiriama mirties bausmė 50-čiai- 
100-tui komunistų. Mirties bausmės 
įvykdymo būdas turi dar padidinti 
atgrasinantį bausmės poveikį.“ 

Vyskupas Vincentas Brizgys liudijo: 
„Jau vokiečių armijos užimtose vietose 
įvyko keletas epizodų, kurie paviršuti- 
niškai sprendžiantiems įvykius asme- 
nims davė progos kaltinti ir nekaltus. 
Pavyzdžiui, vokiečių daliniams pasiekus 
Kauną, įvyko keli epizodai, kuriuos čia 
paminėsiu. Kaune, Valančiaus gatvėje, 
ties bazilika tiesiantį telefoną vokietį 
kareivį peršovė iš lango žydų moteris. 
Suprantama, vokiečiai išsivarė visus to 
namo gyventojus. Netoli tos pat bazili- 
kos Rotušės aikštėje jauna žydė Raudo- 
nojo Kryžiaus slaugės uniforma nušovė 
kitą vokietį kareivį. Kauno priemiestyje, 
Vilijampolėje, gatvėje žydas, sutikęs 
vokietį karininką, jį nušovė. Užtat čia 
pat vokiečių kariai sugaudė pirmus 
pagautus 150 žydų vyrų, moterų, vaikų, 


atvarė juos prie Neries upės kranto. 
Žydai patys turėjo išsikasti duobę ir čia 
pat visi buvo sušaudyti.“ 

Lietuvos laikinosios vyriausybės (LLV) 
teisingumo ministras Mečislovas Macke- 
vičius, vėliau — Štuthofo koncentracijos 
stovyklos kalinys, apie pirmąsias vokie- 
čių okupacijos dienas teigė: „Į Lietuvos 
laikinosios vyriausybės kabineto posėdį 
atvyko plk. Bobelis ir pranešė gen. Pohl 
reikalavimą, būtent: karas tęsiasi, 
vokiečių armijai yra labai svarbu, kad 
fronto užnugaris būtų saugus. Reicho 
vyriausybė žydus laiko nepatikimais, 
priešingu elementu. Jie turi būti izoliuo- 
ti. Trumpai - uždaryti į getto.“ 

Nepaisydami nieko, taip pat ir 
kraupios savo patirties dėl žvėriško be- 
sitraukiančios sovietų administracijos 
elgesio (nuo masinių areštų ir trėmimų 
buvo praėjusios vos pora savaičių, 0 
nuo sadistiškų žudynių Pravieniškėse, 
Rainiuose, Panevėžyje ir kitur — sa- 
vaitė), lietuviai bandė priešintis nacių 
reikalavimams. Komendantas plk. Jur- 
gis Bobelis gen. mjr. Pohlui pareiškė, 
kad žydai yra Lietuvos piliečiai ir jų 
teisės, pasak M. Mackevičiaus, gali 
būti susiaurintos tik įstatymo keliu. 
Gen. Pohlas atsakė, kad tas reikalas 
nedelsiant turi būti sutvarkytas. 

Čia derėtų pridurti, kad karo sąly- 
gomis siekiant užsitikrinti užnugario 
saugumą vokiečių praktika nebuvo 
išskirtinė. Panašiai elgėsi ir kitos 
kariaujančios pusės: sovietai suėmė 
ir deportavo į Vidurinę Aziją 400 000 
Pavolgio vokiečių, ištrėmė visus Krymo 
totorius. Amerikiečiai, iš visų Pacifiko 
pakrantėje esančių valstijų (Kalifor- 
nijos, Oregono ir Vašingtono) surinko 
ir uždarė į vadinamuosius perkėlimo 
centrus 112 000 japonų, kurių du treč- 
daliai jau buvo gimę JAV. 

Minėtą epizodą prisimena ir tuome- 
tinis Kauno burmistras Kazys Palčiaus- 
kas: „Kauno komendantas plk. Jurgis 
Bobelis atvyko į Rotušę ir burmistrui 
pranešė, kad gen. mir. Pohlas reikalau- 
jąs Kauno m. žydų tautybės gyventojus 
iškeldinti į atskirą miesto dalį gyventojų 
saugumo sumetimais (išskirta K. Pal- 
čiausko, — V. V.). Žydų bendruomenė 
esanti stipriai infiltruota besislapstan- 
čiais komunistais, kurie galį apšaudyti 
per miestą pražygiuojančius vokiečių 
karius ir tuo būdu išprovokuoti keršto- 


baudimo akciją prieš nekaltus miesto 
gyventojus. To meto sąlygomis motyvas 
atrodė įtikinantis. Žydų tautybės gy- 
ventojų koncentracija veiktų preventy- 
viai: išsišokimas prieš vokiečių karius 
sudarytų tiesioginį pavojų patiems 
žydams. Todėl savivaldybė turinti 
pasiūlyti miesto dalį, į kurią žydų tau- 
tybės gyventojai turėtų persikelti. Buvo 
parinkta Vilijampolė, nes ten nuo seno 
tirščiausiai žydų gyventa.“ 

Čia tik pora pavydžių primenant, kas 
Lietuvoje nustatydavo „gyvenimo tvar- 
ką“, kokiomis sąlygomis turėjo veikti 
žmonės, bandantys kažkaip sumažinti 
šios pražūtingos tvarkos poveikį niekuo 
dėtiems žmonėms. Todėl ir dokumen- 
tai, kurie tada buvo vienų ar kitų įstaigų 
ar pareigūnų rašomi, dažnai turėjo 
balansuoti tarp to, kas neišvengiama, 
ir to, ko buvo bandoma siekti atsižvel- 
giant į neišvengiamybę. 

„Dokumentai tarnavo kaip priemo- 
nės, kuriomis buvo bandoma įgyven- 
dinti tam tikrą politiką, —- pažymi Adol- 
fas Damušis. Šio Lietuvos laikinosios 
vyriausybės nario raštus, liudijimus, 
straipsnius ir knygas „tikrieji istori- 
kai“ linkę ignoruoti, nors daugelio jo 
oponentų (taip pat tų įvykių amžininkų) 
liudijimais jie naudojasi mielai. Pasak 
A. Damušio, politikos tikslai ir pobūdis 
dokumentuose dažnai nėra išreikšti, 
tai tegalima nustatyti, renkant žinias 
apie dokumentų kūrėjus, apie jų vidines 
nuotaikas. 

A. Damušis pažymi, kad siaura, 
scholastinė dokumentų interpretacija, 
ignoruojanti momento aplinkybes, 
politinę konjunktūrą, galių santykius ir 
dokumentų kūrėjų tikslus, neretai veda 
prie klaidingų išvadų. Tai akivaizdžiai 
atsispindi ir su Kazio Škirpos vardu 
siejamų raštų bei dokumentų interpre- 
tacijose. 


Internuotas 
politinių nusikaltėlių 
stovykloje 


Nors vokiečių karinė vadovybė 
atsargiai palaikė K. Škirpą ir pritarė jo 
antikomunistinei veiklai bei ruošiamam 
sukilimui Lietuvoje, tačiau politinei 
Trečiojo reicho vadovybei, ypač gesta- 
pui ir SD, Lietuvos nepriklausomybės 

atstatymas ir vyriausybės sudarymas, 
ko K. Škirpa kaip tik ir siekė, buvo ne- 
priimtina ir prieštaravo jų interesams. 

„Nuo pat jo suspendavimo buvęs 
Lietuvos Pasiuntinys Berlyne Kazys 
Škirpa išvystė Aktyvistų Sąjūdžio poli- 
tinę veiklą pačioje Lietuvoje, - rašoma 
slaptame tarnybiniam naudojimui leis- 
tame gestapo biuletenyje 1941 m. liepos 
31d. - Škirpos nuopelnas vokiečių 
kariuomenei pažymėtinas tuo, kad jo 
vyrai Lietuvoje naikino visa, kas buvo 
naudinga bolševikams, ir apsaugojo 
nuo sunaikinimo visa kita, kas buvo 
naudinga vokiečių kariuomenei (ir 
atkursimai Lietuvai — K. Š.). Tuo 
būdu jie (aktyvistai — K. Š.) pravedė 
platų sukilimą, kurio dėka buvo betgi 
paskelbtas Lietuvos savarankiškas Vy- 
riausybės susidarymas su Škirpa, kaip 
ministru pirmininku. Veikiant apdai- 
riau, šios nepageidaujamos politinės 
raidos (vok. unerwuenschte politische 
Entwicklung) būtų buvę išvengta... 
Kadangi tolimesnė Škirpos veikla 
buvo absoliučiai priešinga vokiečių 
interesams (vok. deutschen Interessen 
absolut zuwiderlief), tai teko uždėti 
jam suvaržymą likti Berlyne.“ 

Kai Lietuvoje 1941 m. birželio 14-ąją 
prasidėjo masiniai žmonių areštai ir 
trėmimai į Sibirą, birželio 15-ąją, t. y. 
likus savaitei iki karo pradžios, gestapas. 
atsiuntė savo agentą, kad šis įsa- 
kmiai įspėtų K. Škirpą nedrįsti skelbti 
nepriklausomybės ir sudaryti vyriau- 
sybės. K. Škirpa apie tai rašė: „Buvo 
gauta iš LAF ypatingojo įgaliotinio 
Lietuvos pasienio zonoje tokia trumpa 
telegrama: „Nuo sekmadienio vyksta 
Tėvynėje masiniai areštai ir deporta- 
vimai. Tauta prašo gelbėti!“... Ji buvo 
LAF vadovybę stačiai pritrenkusi. Kilo 
siaubinga mintis, ar raudoniesiems 
Lietuvos laisvės slopintojams kartais 
nepavyko iššifruoti LAF pogrindžio 
organizacijos Tėvynėje ir ar nesu- 
iminėjami jos nariai, kad tuo būdu 
suduotų pogrindžiui mirtiną smūgį, 
prieš įvykstant tautos sukilimui. <...> 
Buvo charakteringas reiškinys, kad 
tas sovietų genocidinis pasikėsinimas 
prieš lietuvių tautą įvyko kaip tik tuo 
metu, kai vokiečių gestapas griebėsi 
desperatiškos provokacijos per Čenkų 
sukliudyti tos pačios lietuvių tautos 
pasiryžimą atkurti Lietuvos valstybinę 


nepriklausomybę. Atrodė, lyg vokiečių 
gestapas ir rusų NKVD veikė susitarę 
prieš mažytę lietuvių tautą, kam ji 
drįso siekti laisvės.“ 

Labai galimas daiktas, kad Vilniaus 
LAF (Lietuvių aktyvistų frontas) štabo 
likvidavimas, kai buvo suimtas beveik 
visas sostinėje veikęs pogrindžio pasi- 
priešinimo vadovaujantis personalas 
su mjr. Vytautu Bulvičiumi priešakyje, 
taip pat buvo vokiečių gestapo ir sovietų 
NKVD suderintų veiksmų pasekmė. Da- 
bar pasirodo vis daugiau įrodymų apie 
čekistų ir gestapininkų bendras priemo- 
nes, kuriomis buvo likviduojami ne tik 
ideologiniai priešai, bet ir žydai. Tačiau 
šio klausimo nesame rimčiau tyrinėję. 

Kai Lietuvoje, nepaisant gestapo 
įspėjimo K. Škirpai, NKVD įvykdytų ma- 
sinių represijų karo išvakarėse, 1941 m. 
birželio 23 d. vis tiek buvo paskelbta 
Nepriklausomybės atstatymo deklara- 
cija ir sudaryta LLV, prasidėjo atviras 
K. Škirpos konfliktas su vokiečiais. Jam 
buvo sutrukdyta išvykti į Lietuvą. Savo 
raštais K. Škirpa atakavo Trečiojo reicho 
Užsienių reikalų ministeriją, reikalauda- 
mas nedaryti kliūčių jam vykti į Lietuvą 
eiti ministro pirmininko pareigų ir 
prašydamas leisti pradėti veikti Lietuvos 
diplomatinei atstovybei Berlyne. 

Vokiečių atsakas į tai buvo birželio 
25 d. K. Škirpai uždėtas namų areštas, 
o vėliau — dar griežtesni jo laisvės 
suvaržymai ir izoliavimas Vokietijos 
provincijoje. Taip K. Škirpai ir nebuvo 
lemta atvykti į Kauną, kad galėtų eiti 
ministro pirmininko pareigas. 

Tik 1942 m. rudenį, atgavęs judėji- 
mo laisvę, K. Škirpa sugrįžo į Berlyną. 
1943 m. spalį jam buvo leista trumpam 
aplankyti Lietuvą. Kelionė buvo rezul- 
tatyvi. K. Škirpa atliko konsoliduojantį 
vaidmenį, sutelkiant lietuvių antina- 
cines ir antisovietinės pasipriešinimo 
jėgas į bendrą rezistencinį darinį — Vy- 
riausiąjį Lietuvos išlaisvinimo-komi- 
tetą (VLIK). Susipažinęs su politine 
padėtimi vietoje bei įvertinęs vis labiau 
silpstančias Vokietijos pozicijas karo 
frontuose, grįžęs iš Lietuvos į Berlyną 
K. Škirpa 1944 m. vasario 5 d. įteikė 
Trečiojo reicho vyriausybei motyvuotą 
memorandumą, siūlydamas atšaukti 
vokiečių okupaciją ir perleisti Lietuvos 
valdymą patiems lietuviams. 

Vokiečių atsakas vėl buvo brutalus — 


VALIA PRIEŠINTIS 


K. Škirpa buvo suimtas ir internuotas 
politinių nusikaltėlių stovykloje Bad 
Godesberge prie Reino, kur dauguma 
internuotųjų buvo prancūzai — ka- 
riškiai, veikėjai, civilinės valdžios 
pareigūnai. Tarp kitų čia buvo laikomas 
ir gen. Charles'io de Gaulle'io brolis in- 
žinierius. Iš ten 1945 m. perkeltas į kitą 
stovyklą Schloss Eisenberg, Sudetuose. 
Tik karui pasibaigus, drauge su kitais 
politiniais kaliniais K. Škirpa buvo 
išlaisvintas ir evakuotas į Paryžių. 


Užduotis: 
pavaizduoti kaip 
nacistinį karo 
nusikaltėlį 


„Sovietų Sąjungą (SSRS) ypač dirgino 
tai, kad tautos Birželio sukilimas ir 
LLV paskelbimas labai išraiškingai 
paneigė propagandinį Maskvos mitą, 
esą 1940 m. Lietuva džiaugsmingai ir 
savanoriškai įstojusi į SSRS, — teigia 
istorikas Arvydas Anušauskas. — Būtent 
už tai Lietuvai ir jos sukilėliams kelis 
dešimtmečius buvo keršijama. NKVD, 
o vėliau KGB visokiais būdais tiek šalies 
viduje, tiek užsienyje kaip įmanydami 
stengėsi diskredituoti sukilėlius, o per 
juos — ir patį sukilimą bei tautos siekį 
atgauti nepriklausomybę.“ 

Neatsitiktinai okupuotos Lietuvos 
KGB, partiniai ir ideologiniai dar- 
buotojai dėl to itin stengėsi. „Antai 
1961 m. išleisto dokumentų rinkinio 
„Hitlerininkų penktoji kolona Lietuvo- 
je“ įžangoje teigiama, kad „visų rūšių 
policijos tarnautojai“ buvo buržuazinės 
santvarkos, fašistinio režimo gynėjai 
bei rėmėjai, — rašo Severinas Vaitiekus, 
knygos „Lietuvos žvalgyba“ autorius. — 
Siekiant kompromituoti ir diskredi- 
tuoti Lietuvos žvalgybos ir saugumo 
institucijas, taip pat antisovietinio 
pasipriešinimo judėjimo organizaci- 
jas, buvo teikiami kryptingai parinkti 
dokumentai apie pulkininko K. Škirpos 
ir LAF ryšius su Vokietijos gestapu 
ir Abveru. 1968 m. balandžio mėn. 
svarstant leidinio „Nacionalistų talka 
hitlerininkams“ projektą, tuometis 
LSSR archyvų komiteto vadovas, 
buvęs LSSR NKGB-MGB pareigūnas 
E. Rozauskas primygtinai ragino rasti 
ir paskelbti dokumentus, įrodančius, 


Lietuvos pasiuntinys Vokietijoje Kazys Škirpa darbo kabinete pasirašė paskutinį dokumentą prieš 
Lietuvos ambasados Berlyne uždarymą. 1940 m. rugpjūčio 14 d. 


kad lietuvių pasipriešinimo lyderiai 
(K. Škirpa, K. Veverskis) (1944 m. 

K. Veverskis buvo Lietuvos laisvės 
armijos vyriausiasis vadas, — V. V.) 
buvo vokiečių žvalgybininkai. Tokių 
diskredituojančių dokumentų paieškai 
orientavo ir LSSR mokslų akademijos 
Archyviniams dokumentams skelbti re- 
dakcijos vyr. redaktorius B. Baranaus- 
kas, bet jis turėjo pripažinti, kad nėra 
lengva, o kartais apskritai neįmanoma 
rasti dokumentų, patvirtinančių nori- 
mą įrodyti teiginį.“ 

Anuomet veiksmingiausias Stalino 
naudotas būdas apjuodinti žmogų buvo 
pavaizduoti jį kaip nacių šalininką — 

II pasaulinio karo metais tai buvo 
baisus nusikaltimas. Stalinas įkūrė 
žvalgybos padalinį „Smerš“ (vedinys iš 
rusiškų žodžių smert špionam; liet. — 
mirtis šnipams), kurio specializacija 
buvo šmeižti žmones kaip nacių kola- 
borantus. Stalinas asmeniškai vadovavo 
šiai tarnybai. Minėtoje I. M. Pacepos ir 
R. J. Rychlako knygoje rašoma: „Jo gal- 
važudžiai greitai įgudo masiškai versti 
žmones naciais: prievarta išgaudavo 
prisipažinimus, tada pašalindavo — 
suimdavo, nuteisdavo ir uždarydavo į 
kalėjimą arba nužudydavo.“ 

„Smerš“, pasak I. M. Pacepos, pradėjo 
šmeižikišką propagandą: kolaboravimu 
su naciais apkaltino šimtus tūkstančių 
sovietų piliečių, gyvenusių vokiečių 
kariuomenės okupuotose SSRS teritori- 
jose, ir beveik du milijonus į tėvynę grį- 
žusių sovietų kareivių, kurie vermachto 


buvo paimti į nelaisvę. JAV ambasa- 
dorius Maskvoje Averellas Harrima- 
nas Valstybės departamentui 1945 m. 
birželį pranešė: „Ambasadai žinomas 
tik vienas atvejis, kai sugrąžintas karo 
belaisvis grįžo į namus pas šeimą 
Maskvoje.“ Vėliau Vašingtonas sužino- 
jo, kad beveik visus sugrįžėlius „Smerš“ 


"apšmeižė kaip nacių kolaborantus ir 


išsiuntė juos į lagerius už Arkties rato, 
kur daugelis mirė. 

„Tokia pačia strategija Stalino 
„Smerš“ naudojosi ir provakarietiš- 
kiems Bulgarijos lyderiams diskredi- 
tuoti, kad galėtų juos pakeisti Maskvos 
statytiniais, — tęsia „Dezinformacija. 
Slaptas ginklas: laisvos visuomenės 
griovimo metodai“ autorius. — Nors 
Bulgarija niekada nebuvo paskelbusi 
karo Sąjungininkams ir buvo viena 
iš vos trijų Europos valstybių (kartu 
su Suomija ir Danija), išsaugojusių 
visus savo gyventojus žydus, Andrejus 
Vyšinskis, kuriam Stalinas pavedė 
sovietizuoti Bulgariją, vis tiek davė 
„Smerš“ užduotį beveik visus šalies 
vadovus pavaizduoti kaip nacistinius 
karo nusikaltėlius.“ 

Ko gi kito iš sovietų slaptųjų tarnybų 
galima buvo laukti atžvilgiu žmogaus, 
kurio asmeninį sekretorių Antaną 
Valiukėną ta pati „Smerš“ pagrobė iš 
Berlyno dar 1945 m., slapta pargabeno į 
okupuotą Vilnių, čia nuteisė ir netrukus 
pražudė Vorkutoje? Nėra abejonės, kad 
pirmutinis jų taikinys buvo K. Škirpa, 
one A. Valiukėnas, ir jie būtų jį tikrai 


pagrobę, jei tik būtų pasiekę. Tačiau 
neįstengė. Tad bent dergė falsifikuotais 
liudijimais ir šmeižikiška rašliava. 

Stalino laikais tai atrodė štai taip: 
„Kazys Škirpa, buvęs Lietuvos fašis- 
tinis generolas, kuris karo metu buvo 
tapęs žymiausiu kvislingu ir naciniu 
bendradarbiu, randasi čia pakelyje į 
Ameriką, — 1947 m. rašė komunistų Či- 
kagoje leidžiamas laikraštis „Vilnis“. — 
Nors generolas Škirpa dar nėra gavęs 
leidimo, jis deda pastangas jo gavimui, 
nežiūrint fakto, kad kaip vadas jėgų, 
kurios vedė ginkluotą kovą prieš sąjun- 
gininkus, Škirpa turėtų būti kaltina- 
mas išdavystėje ir kariniuose nusi- 
kaltimuose. Kaip smetoninės Lietuvos 
diplomatinis atstovas Berlyne Škirpa 
naudojosi diplomatinėmis privilegi- 
jomis ir po to, kai Lietuva įsijungė į 
Tarybų Sąjungą. Kuomet nacių jėgos 
įsiveržė į Tarybų Sąjungą ir tarybinę 
Lietuvą, Škirpa buvo žymiausias Lietu- 
vos pronacinių ir kvislinginių elementų 
organizatorius. Tie elementai padėjo 
nacių parašiutininkams, sabotavo ir 
vietomis aktyviai ginklais padėjo įsi- 
veržėliams. Škirpa tą akciją dirigavo iš 
Vokietijos ir taip vadinamų aktyvistų- 
fašistų buvo numatomas kvislinginio 
„premjero“ vieton. Karo metu, kuomet 
nacių armijoms rytų fronte pradėjo 
nesisekti, Škirpa, tebegyvenąs Vokieti- 
joje, siūlėsi naciams sabotuoti tarybinį 
užfrontį. Vienu metu naciai jį buvo in- 
ternavę ištaigingame Dresdeno viešbu 
tyje Godesberge. Škirpa yra laikomas 
tiesioginiai atsakomingu už kruvinus 
aktyvistų-fašistų žygius karo metu 
Lietuvoje ir laikomas vienu Europos 
kvislingų, kurie pajėgė iki šiol išsisukti 
[nuo] Jungtinių Tautų bausmės.“ 

Šiems laikams toks stilius jau nebe- 
tinka. Per daug grubu. Per tiesmuka. 
Per daug akivaizdžiai išlenda kruvina 
NKVD ranka. Šiems laikams skirta kita 
„naratyvo“ orkestruotė. 


Buvo pirmosios 
okupacijos simbolis 


Kaip virtuoziškai jis naudojamas 
šiuolaikinėje politinėje kovoje, neseniai 
pademonstravo Rusijos prezidentas 
Vladimiras Putinas. „Niekšas, antisemi- 
tinė kiaulė, kitaip nepasakysi, - komen- 
tuodamas Lenkijos pasiuntinio Jozefo 


Lipskio, Kazio Škirpos to meto kolegos 
Berlyne, dienoraščio įrašą liejo emocijas 
Rusijos lyderis. — Jis visiškai pritarė Hit- 
lerio antisemitinėms nuotaikoms ir, dar 
daugiau, už pasityčiojimą iš žydų tautos 
žadėjo pastatyti paminklą Varšuvoje.“ 

V. Putinas kelis kartus užsipuolė Len- 
kiją, apkaltinęs ją suokalbiu su naciais, 
palaikius Hitlerį žydų klausimu, ir vertė 
jai iš to išplaukiančią atsakomybę už 
II pasaulinio karo sukėlimą. 

V. Putino brukamos interpretacijos 
ir insinuacijos potekstė aiški: lenkai 
tokio likimo, kurio jie susilaukė per 
II pasaulinį karą ir „nusipelnė“, jiems 
„taip ir reikėjo“, nes buvo „fašistai“ ir 
„antisemitai“. Ir tai, pagal šitą logiką, 
netiesiogiai tarsi „išteisina“ ar bent jau 
„sumažina“ Stalino atsakomybę, nes 
lenkai buvę „dar blogesni“... 

„Putinas seka Stalino pėdomis klasto- 
damas Europos istoriją“, — tviteryje pa- 
žymėjo Lenkijos tarptautinių santykių 
instituto direktorius politologas Slawo- 
miras Dębskis. Būtent Stalinas, palai- 
kydamas nacių propagandą, tvirtino, 
kad karą Europoje sukėlė ne Hitleris ir 
jo invazija į Lenkiją, bet Prancūzija ir 
Jungtinė Karalystė. Tai Stalinas tvirtino 
jau 1939 m. lapkritį. 


Lietuvos Respublikos Prezidentas Kazys Grinius. Už jo - Lietuvos kariuomenės vyriausiojo štabo viršininkas 
plk. Kazys Skirpa (su akiniais) ir krašto apsaugos ministras plk. Itn. Juozas Papečkys. Fotografuota 1926 m. rudenį. 

V. Putino mėginimas ne tik iškraipyti 
istoriją, bet ir išnaudoti holokaustą 
išgyvenusių žydų jausmus savo politi- 
niams tikslams pasirodė atgrasus net 
ir daliai žydų. Žydų religinių bendrijų 
sąjungos Lenkijoje pirmininkė Klara 
Kolodziejska-Poltyn ir Lenkijos žydų 
vyriausiasis rabinas Michaelis Schudri- 
chas Rusijos prezidento pasisakymus 
pavadino keliančiais pasipiktinimą. 

„Kai hitlerinė Vokietija 1938 m. 
išgujo tūkstančius Lenkijos žydų, lenkų 
diplomatinė tarnyba jiems padėjo, 
įskaitant ir asmeninę pasiuntinio Lips- 
kio pagalbą, — pažymėjo K. Kolodzeis- 
ka-Poltyn ir M. Schudrichas. - Kaltinti 
Jį antisemitizmu, remiantis vienu saki- 
niu, ištrauktu iš konteksto, nepaprastai 
neatsakinga.“ 

Gaila, kad Lietuvoje neatsiranda žydų, 
kurie išdrįstų atmesti stalininius šmeiž- 
tus, atviromis akimis pažvelgtų į to meto 
tragiškai sudėtingą Lietuvos istoriją ir 
viešai tartų: palikite pagaliau K. Škirpą 
ramybėje, jis nebuvo antisemitas! 

Net kritiškai K. Škirpos atžvilgiu 
nusiteikę, bet savo profesinę reputa- 
ciją branginantys istorikai pripažįsta, 
kad jis nebuvo antisemitas. Priešingai. 
Kiti istorijos tyrinėtojai, remdamiesi 

jo ankstyvaisiais rašiniais, paskelbtais 
Lietuvos valstybės kūrimosi laikotarpiu, 
atkreipia dėmesį į K. Škirpos išreikštą 
poziciją „stovėti už visų piliečių teises“. 
Tai, pasak Kęstučio Skrupskelio, aiškiai 
rodo jo požiūrį, kad kuriamoje demok- 
ratinėje Lietuvoje ne vien lietuviai, bet 
ir kitataučiai Lietuvos piliečiai galėtų 
džiaugtis „liuosybe ir laisve“. 

„Priekaištai dėl Šklirpos], kaip bu- 
vusio pasiuntinio diplomatinės veiklos, 
kai Lietuva buvo nacių okupuota, yra 
be pagrindo arba kyla iš diplfomatinių] 
metodų ir prerogatyvų nesuprati- 
mo, - laiške Jonui Deksniui, Vytau- 
tui Staneikai ir Algirdui Vokietaičiui 
1946 m. spalio 16 d. rašė Algirdas Julius 
Greimas. Laiško autorius spėliojo, kad 
tai gali būti ir kita priežastis: „Pasida- 
vimas krikdemų propagandai tikslu 
sulikviduoti Šklirpą], kaip LAF kūrėją ir 
priešrusiškos rezistencijos vadovą, kad 
iškeltų Ambrazevčiaus rolę.“ Greimas 
pabrėžė, kad pats Škirpa „dėl to neseniai 
yra pateikęs įtikinamų paaiškinimų 
(jų nuorašą pasiunčiame ištisai, nes jo 
laiške yra labai protingų išvedžiojimų, 
kuriais galėtumėt pasinaudoti...)“. 

Tarp bendraminčių K. Škirpos klausi- 
mas buvo iškilęs svarstant personalijas 
į rezistencinės organizaci- 
jos Lietuvos laisvės kovų 


sąjūdžio užsienio delegatūros sudėtį. 
J. Greimas tame laiške nurodė Škirpos 
priėmimo pliusus: „<...> perėmimas 
gerosios LAF dalies, aktyvaus asmens 
ir prityrusio diplomato įsigijimas, su 
kuriuo ateina ir daugiau diplomatų 
(Gerutis, Šaulys...); be to, Šklirpa] yra 
vienintelis iš posto nedezertyravęs pa- 
siuntinys, kuris užbaigė savo rezisten- 
ciją konclageriu (šalia kapituliavusio 
Klimo, bet šį Lietuvon parvežęs ges- 
tapas paleido!).“ Škirpos ignoravimas, 
Greimo nuomone, „būtų broliškumo ir 
pasitikėjimo atviras pažeidimas“. 

Verta atkreipti dėmesį: tai 1946 m. 
atestacija! Nuo Birželio sukilimo praėję 
vos 5 metai, žmonių atmintyje žygis 
atkurti paneigtą Lietuvos nepriklauso- 
mybę tebėra gyvas. Vokiečių okupaci- 
ja - jau tik košmariškas sapnas. Tačiau 
Lietuvoje — antrąsyk sugrįžę bolševikai, 
0 60-70 tūkstančių pabėgusių lietuvių, 
įskaitant šio laiško autorių ir adresatus, 
glaudžiasi karo griuvėsiais paverstoje 
Vakarų Europoje ir kuria planus kaip 
padėti į miškus pasitraukusiai rezisten- 
cijai Tėvynėje. Nebuvo jokių kon- 
junktūrinių motyvų tą žmogų vertinti 
kitaip, nei savo veikla ir darbais jis buvo 
nusipelnęs. 

K. Škirpą, kaip rezistentą-idealistą, 
apibūdina ir J. Brazaitis, dėl kurio šiek 
tiek baiminosi J. Greimas (manau ne- 
pagrįstai), kad neproporcinga sukilimo 
šlovės dalis neatitektų ne tam žmo- 
gui. Brazaitis rašė: „Tarp idealistinių 
žmonių, daugybės žinomų ir nežinomų 
kovotojų, simboliais pirmos okupacijos 
metu virto Kazio Škirpos (Berlyne) ir 
Leono Prapuolenio (Lietuvoje) vardai.“ 

Deja, dešimtmečiai kryptingos ir itin 
agresyvios propagandos nori nenori 
žmonių sąmonėje palieka pėdsaką. Tai 
faktas ir su juo negali nesiskaityti. 


Buvo demokratijos 
pasienis 


K. Škirpos, kaip pirmosios sovietų 
okupacijos laisvės simbolio, reikšmę to 
meto Lietuvos visuomenėje patvirtina ir 
visiškai nešališkas stebėtojas — ameri- 
kiečių diplomatas, apsilankęs okupuo- 
toje Lietuvoje 1941 m. kovą, t. y. praėjus 
9 mėnesiams po bolševikų okupacijos 
ir likus 3 mėnesiams iki Vokietijos ir 
SSRS karo. 


Valstybės departamentui iš JAV 
ambasados Maskvoje 1941 m. kovo 
28 d. depeša perduotame kovo 22 d. 
keturiolikos mašinraščio puslapių 
memorandume pažymima: „Pokalbiai 
su bet kuriuo lietuviu Kaune prasideda 
klausimu: „Kada manai prasidės karas 
ir kas apie tai kalbama Maskvoje?“ 

Kodėl tas klausimas lietuviams toks 
svarbus? Memorandumo autorius 
duoda atsakymą: „Sovietams užėmus 
Lietuvą, buvo labai išplėtotas šnipinėji- 
mo tinklas. Žmonės tapo taip įbau- 
ginti, kad vengia kalbėti bet kuriais 
politiniais klausimais, nebent tik su ar- 
timiausiais draugais. Daugybė žmonių 
buvo suimta, ir paprastai tai daroma 
naktimis. Žmonės negali pasimatyti su 
savo areštuotais giminėmis ir tik tuo 
būdu sužino, ar jie dar gyvi, jei kalė- 
jimo administracija ir toliau priima 
jiems siunčiamus drabužius bei maistą. 
Neseniai keli suimtieji buvo paleisti ir 
pasakojo apie pasibaisėtinas sąlygas 
Kauno kalėjime. Keturiems asmenims 
skirtose kamerose laikoma po dešimt 
ar dvylika žmonių. Vienas neseniai pa- 
leistas asmuo per dešimt dienų neteko 
penkiolikos kilogramų svorio, 0 per 
du mėnesius - trisdešimties. Daugelis 
istorijų, kurios pasakojamos Kaune, 
yra apie žiaurų sulaikytyųjų tardymą. 
Kadangi vokiečių repatriacija eina į 
pabaigą, plačiai paplitusi nuomonė, 
kad nauja suėmimų ir naikinimo ban- 
ga užlies kraštą jiems išvykus.“ 

Taip faktiškai ir atsitiko. Pabrėžtina, 
kad amerikiečių diplomatas perduoda 
Lietuvoje tvyrančią atmosferą dar iki 
didžiųjų trėmimų, t. y. iki 1941 m. birže- 
lio 14-22 d. Būtent tomis dienomis, 
patyrus nežabotą okupantų ir vietinių 
kolaborantų terorą, kai per kelias die- 
nas į tremtinių vagonus buvo sugrūsta 
per 30 000 lietuvių, lenkų, žydų ir kitų 
Lietuvos piliečių, nuotaikos visuomenė- 
je dar labiau įkaito. 

„Negaliu suprasti istorikų, kurie taip 
paviršutiniškai ir primityviai galvoja: 
propaganda, o ne gyvenimo sąlygos 
lemia tokį rizikingą apsisprendimą — 
imti į rankas ginklą! - sako istorikas 
Augustinas Idzelis. — Tai daro tik tas, 
kuris nebeturi ko prarasti! Bet tikrai 
ne tas, kuris vogčia perskaito nelegalų 
atsišaukimą... Daug kas tvirtina, kad 
sukilimas buvo vokiečių ir antisemitų 


propagandos rezultatas. Tai nesąmo- 
nė! Kai tavo akyse dingsta be žinios 
žmonės - tavo vakarykščiai bendra- 
darbiai ir kaimynai, - kai matai 
trėmimus, kai tavo paties šeimą kiša 

į vagonus, kai sužinai apie įvykdytus 
sadistinius kankinimus ir žudymus, tau 
nereikia propagandos, kad paimtum 
ginklą ir dalyvautum sukilime.“ 

Tai, kad sukilimas buvo sovietų tero- 
rO, O ne nacių propagandos pasekmė, 
patvirtina patys sovietų šaltiniai, NKVD 
komisaro P. Gladkovo slaptas 1941 m. 
birželio 21 d. raštas: „Tam tikra prie- 
šiško elemento dalis perėjo į nelegalią 
padėtį ir įsijungė į banditinių grupių 
dalinius tuo metu, kada veikė respubli- 
kos valymo operacija.“ 

Nekaltų žmonių terorizavimas ir gau- 
dymas enkavėdistui — valymo operacija. 
P. Gladkovas mini žuvusius NKVD 
pareigūnus, susidūrus su partizanų 
daliniais jau birželio 16—18 d. Rokiškio, 
Šiaulių, Utenos, Marijampolės rajo- 
nuose. Prienų apylinkėje tvirtina buvus 
20 asmenų dalinį su dviem kulkosvai- 
džiais ir kitokiais ginklais. 

Kas tai: sukilėliai, begalviai antise- 
mitai, Berlyno sukurstyti žmonės stačia 
galva puola Raudonąją armiją? Ne. 
Karas dar neprasidėjęs. Jokio sukili- 
mo nėra. Savižudybė būtų tokiomis 
sąlygomis ir plikomis rankomis pulti 
Raudonąją armiją! Bet lietuviai pri- 
versti gintis. Kadangi bolševikai puola. 
Veržiasi į jų namus, terorizuoja ir lyg 
gyvulius siunčia į tikrą pražūtį. 

„Sveikinu iš paselencų ešelono. Gyve- 
name blogesnėse sąlygose negu gyvu- 
liai: trūksta oro, trokštame, badau- 
jame. Už ką? Pagaliau, jei jau mums 
tūkstančiams suaugusių kiek galėtų 
taikinti bausmę, tai už ką kenčia maži 
vaikai?“ - klausia birželio 14-0sios 
tremtinys, per vagono plyšį vogčiomis 
perduotame laiškelyje artimiesiems. 

Neginčijamas faktas yra šis: jau 
1941 m. kovą Valstybės departamentui 
Vašingtone buvo pranešta, kad Lietuvo- 
je neapykanta raudoniesiems yra tokia 


o 

gili, jog net gimnazistai (17—19 m. am- Š 
žiaus) sudarę slaptus būrius nešiojasi Ė 
pistoletus. 2 
Vadinasi, Valstybės departamen- £ 
tas iš šio memorandumo jau žinojo, A 
kad Lietuvoje veikia plataus tinklo Ž 


ardomojo pobūdžio organizacija. Apie 


antisovietinės rezistencijos telkimąsi 
rašo: „Berlyne veikia lietuvių politinis 
komitetas. Jis turi du skyrius: karinį ir 
politinį. Kariniam skyriui vadovauja 
generolas Raštikis; jį sudaro keli aukš- 
to rango karininkai iš buvusio Lietuvos 
kariuomenės Generalinio štabo. <...> 
Politiniame skyriuje veikia ponai Škir- 
pa, Graužinis, Galvanauskas ir keletas 
kitų. Su šiuo komitetu artimus ryšius 
palaiko Žadeikis, Lietuvos pasiuntinys 
Jungtinėse Valstijose. Lietuvos atstovai 
Londone, Vatikane ir kituose diplo- 
matiniuose postuose taip pat aktyviai 
bendradarbiauja.“ 

Ir čia pat priduriama: „Prezidentas 
Smetona yra plačiai smerkiamas 
dėl savo politikos, o šiuo metu tėra 
nominalus vadovas ir kaip politinis 
veiksnys reikšmės nebeturi. Stiprus 
žmogus, turintis platų visuomenės pa- 
laikymą yra Škirpa. Kaune kalbama, 
kad kitas Lietuvos ministras pirminin- 
kas bus ponas Ernestas Galvanauskas, 
ir kad ilgai laukti neteks, kai jis perims 
Lietuvos ministrų kabinetą.“ 

Kaune apsilankęs amerikiečių dip- 
lomatas atkreipia Vašingtono dėmesį 
net į okupantų nuotaikas pavergtoje 
Lietuvoje: „Dažnu atveju raudonieji 
karininkai po laikino pabuvojimo 
Lietuvoje reiškia pasibjaurėjimą sovie- 
tiniu režimu, kai palygina čionykščius „ 
ekonominius standartus ir laisvę su 
tuo, kas yra pas juos.“ 

Ko tikisi, į ką deda viltis Maskvos 
pavergti ir komunistų terorizuojami 
lietuviai 1941 m. pavasarį? Amerikiečių 
diplomatas tęsia: „Visuotinė žmonių 
nuotaika yra viena: nekantriai lau- 
kiama ir trokštama karo tarp sovietų 
ir nacių. Nors žmonės trokšta vietoj 
raudonųjų išvysti Lietuvoje vokiečius, 
Jie tikisi, kad galų gale Vokietija vis 
dėlto pralaimės karą Didžiajai Britani- 
jai, ir tai leis Lietuvai vėl prisikelti kaip 
nepriklausomai valstybei.“ 

Kur čia yra nekritiškas Lietuvos 
žmonių pasitikėjimas vokiečiais ar jų 
pronaciškos nuotaikos, kuo šiandien 
Kremliaus propagandai įprasta kaltinti 
antisovietinę lietuvių rezistenciją ir net 
visuomenę apskritai? 

Vakarietišką prodemokratinį, bet 
ne pronacinį lietuvių visuomenės 
nusiteikimą patvirtina ir buvęs JAV 
pasiuntinys Kaune Owenas Noremas. 


„Lietuva yra prieš didžiulį iššūkį. 
Pasveikinti išsivadavimą iš Rusijos, 
net ir atsidūrus Vokietijos rankose, 
buvo natūralus jausmas, — JAV spau- 
dai sakė jis 1941 m. liepos pradžioje, 

t. y. netrukus po Birželio sukilimo ir 
Lietuvos nepriklausomybės deklaravi- 
mo. — Tačiau tiesa yra ta, kad Lietuva, 
kaip ir daugelis mažų tautų, trokšta 
išsivaduoti nuo užsienio šalies, kuri 
dabar kontroliuoja jo teritoriją. <...> 
Ji išlieka kaip demokratijos pasienis 
ir kaip toks priešinasi: hitlerizmui ir 
visiems kitiems agresoriams.“ 


Adenaueris 


apie silpnųjų 
„neutralumą“ 


Į ano meto įvykius žvelgti iš šiandie- 
ninio mūsų žinojimo aukštumų dabar 
jau tapo tarsi įprasta. Nė nemėginama 
suprasti, kad anuo metu žmonės nei apie 
sovietus, nei apie nacius nežinojo nė 
dalies to, ką dabar žinome mes. Kancle- 
ris Konradas Adenaueris, pokarinės 
Vokietijos tėvas, atsiminimuose rašė, 
kad be rizikos nėra politikos, o jos neį- 
manoma vykdyti vien norais, juo labiau 
neįmanoma, esant silpnam. Vokietija 
po II pasaulinio karo buvo silpnas, labai 
nuniokotas kraštas, kuris savo jėgomis 
negalėjo nieko pasiekti. „Bet mums, — 
rašo kancleris, - nederėjo tapti ir niekie- 
no žeme tarp Rytų ir Vakarų.“ 

„Kietų faktų pasaulyje“, pasak 
K. Adenauerio, Vokietijai buvo likę tik 
du keliai — į Vašingtoną arba į Maskvą. 
Visa kita, kas buvo tarp to, buvo ne 
politika, o iliuzijos, kurios būtų paver- 
tusios Vokietiją bejėge atsiskyrėle ir 
tarp savęs besivaržančių jėgų spardomu 
kamuoliu. 

K. Adenaueris rašė, kad savo atsako- 
mybę suvokiantis politikas negali ap- 
sidrausti paprastu nieko nedarymu tik 
todėl, kad nėra tokių veiklos galimybių, 
kurios neturėtų ir tamsių šešėlių (vok. 
Schattenseiten). Kai politikas nesiima 
veikti, nes bijo tokių šešėlių, „tada per 
tokio politiko ir jo krašto galvą veikia 
kiti, ir toks kraštas tikrų tikriausiai 
pateks į sandėrius, padarytus jam už 
nugaros“. 

Šios didžiojo Europos politiko pasta- 
bos apie silpnųjų „neutralumą“ — iškal- 

bingos. 1941 m., be Vokietijos, nebuvo 
kitos jėgos, kuri būtų pajėgi išstumti iš 
Lietuvos sovietų okupantus. Didžioji 
dalis Europos gulėjo ant menčių: Lenki- 
ja pasidalyta nacių ir bolševikų, Prancū- 
zija — okupuota, Anglija — bombarduo- 
jama. JAV — toli ir laikosi neutraliai. 
Vienintelė reali viltis persekiojamiems, 
terorizuojamiems, kalinamiems, kan- 
kinamiems ir tremiamiems Lietuvos 
žmonėms — Vokietijos karas su SSRS. 


Neutralumo politikai 
jėgų nepakako 


Į Berlyną nuo bolševikų per pirmąją 
okupaciją 1940-aisiais pasitraukę žmo- 
nės ir 1940 m. lapkričio 17 d. K. Škirpos 
bute įkūrę LAF organizaciją nebuvo nei 
naivūs, nei akli nacių gerbėjai. Jų nuo- 
taikas ir galvojimą daugiau ar mažiau 
atspindi Bronys Raila, vienas iš LAF 
steigėjų, Propagandos komisijos pirmi- 
ninkas: „Nebuvo nei jokių davinių, nei 
mažiausių vilčių, kad Lietuvos laisvės 
siekimams realiai ateis į pagalbą dar 
tebekariaujanti Anglija ar kuris kitas 
kraštas. Priešingai, — buvo aišku, kad 
vokiečiams užpuolus Rusiją, Anglija 
eis talkon tik Rusijai, mūsų Tėvynės 
užgrobikei. Ligi karo pabaigos mes 
negalėsime turėti jokių vilčių, kad Ang- 
lija ir sąjungininkai parodytų mums 
simpatijų ir teiktų paramos, ir mes ne- 
išvengiamai tegalėsime būti Vokietijos 
sąjungininkų pusėje. Tokia mums te- 
galėjo būti rūsti vieta karo ir politikos 
šachmatų anuometinėje lentoje.“ 

Tą pačią problemą sprendė ir suomiai. 
Po 1939-1940 m. Žiemos karo su SSRS, 
Suomija išgyveno labai sunkų ekono- 
minį ir politinį laikotarpį: buvo patyrusi 
reikšmingus infrastruktūros sugriovi- 
mus, vien žuvusiaisiais praradusi per 
25 000 savo karių (sovietai — 10 kartų 
daugiau), netekusi 10 proc. dirbamos 
žemės, 10 proc. tekstilės, chemijos ir 
metalo pramonės, 11 proc. miškų, buvo 
priversta 30 metų išnuomoti Hanko 
pusiasalį sovietų karinei jūrų bazei. Apie 
400 000 Suomijos gyventojų per 12 die- 
nų turėjo išsikelti iš prarastų teritorijų. 

Tuo metu iš suomių atplėštoje 
sovietinės Karelijos dalyje virė dar- 
bas: rusai energingai tiesė plentus, 
įrengė aerodromus, statė geležinkelį. 
„Svarbiausios atšakos: Petrozavods- 


kas-Suojervis, Louhis-—Kestenga ir 
Rutas-Sala buvo nutiestos per keletą 
menesių. Vien pastarąją atšaką tiesė 
šimtas tūkstančių kalinių“, - atsimi- 
nimuose rašo legendinis suomių karo 
vadas maršalas Carlas Mannerheimas. 
Jis pažymi, kad, be geležinkelių, buvo 
nutiesta 15 strateginių plentų. Beveik 
200 kilometrų pločio pasienio juostoje 
įrengta 90 oro uostų! Buvo akivaizdu, 
kad rusai ruošiasi naujam karui su 
Suomija ir 1940 m. kovo 14 d. taikos 
sutartis tėra tik laikinas atokvėpis. 
Panaši karinei ofenzyvai reikalinga 
infrastruktūra tuo pačiu metu buvo 
įrengiama ir okupuotoje Lietuvoje. 


Kaunas. 1941 m. birželio 26 diena. 


„Raudonosios armijos pajėgos įvairiai 
vertinamos —- nuo 25 iki 35 divizijų. Pas- 
tarąją savaitę į Lietuvą atvyko naujas 
maždaug 50 000 vyrų pastiprinimas, — 
jau minėtame 1941 m. kovo 22 d. me- 
morandume rašė amerikiečių diploma- 
tas. — Visi jie buvo išsiųsti į pasienio su 
Vokietija sritis. Žmonės iš kaimo rajonų 
praneša apie Raudonosios armijos 
karštligiška sparta kasamus apkasus, 
įrenginėjamus įtvirtinimus, atsarginius 
aerodromus ir t. t. Mergina, gavusi 

iš ambasados JAV pasą ir pateikusi 
prašymą išvykimo vizai, pranešė, kad 
ūkininkai buvo pašalinti iš savo namų, 
pastatai nugriauti, o visa pasienio teri- 
torija aplink Kybartus tiesiog išraižyta 
apkasų, slėptuvių ir betoninių priedan- 
gų pabūklams. Iš kito šaltinio, ūkininko, 


sužinota, kad kertami miškai ir statomi 
slapti aerodromai kilimo tikslais. Pasta- 
tytos ir išbandytos katapultos, daugely- 
je šalies vietų įrengti dideli požeminiai 
degalų rezervuarai. Šie pranešimai 
patvirtinti įvairių asmenų.“ 

C. Mannerheimas savo ruožtu 
pažymi: „Rudenį ir žiemą grėsmingai 
sustiprėjo žvalgybinė rusų veikla. Visų 
be išimties mūsų sulaikytų rusų bolše- 
vikų agentų prisipažinimai liudijo, kad 
kariauti su Suomija buvo rengiamasi 
visu pajėgumu. Dar tiksliau apie tai 
bylojo suomių kontržvalgybos duo- 
menys. 1940 metų rugpjūčio mėnesį 
vienas pulkininkas ir du majorai, kurie 


—— 

rengė žvalgus vykti į Suomiją, kalbėjo: 
„Suomija - kapitalistinė šalis, kurios 
laukia toks pats likimas kaip Estijos, 
Latvijos ir Lietuvos. Suomiją įtraukti į 
SSRS sudėtį — kelių savaičių, daugiau- 
sia keleto mėnesių, klausimas. Kapi- 
talistinių šalių politiniame pasaulio 
žemėlapyje vis mažėja. Estijos, Latvijos 
ir Lietuvos tautos daug laiminges- 
nės už suomių tautą, nes jos pačios 
panoro susivienyti su mumis. Kadangi 
Suomijos tauta šito nenori, jos likimas 
bus sunkesnis —- Suomiją prijungs jėga. 
Suomija negalės pasipriešinti Raudo- 
najai armijai, ir niekas jai nepadės. 
Prasidedantis karas nebuvo netikėtas 
nei vienam mąstančiam Suomijos pilie- 
čiui, — toliau rašo C. Mannerheimas, — 
todėl tauta vieningai palaikė vyriausy- 


bę ir parlamentą. Kiekvienas suprato, 
kad mus vėl privertė kovoti, ir mums 
reikalinga bet kokia pagalba, kokią tik 
gali pasiūlyti. <...> Suomijos prisišlieji- 
mas prie Vokietijos buvo savigyna. <...> 
Dviejų didžiųjų valstybių gniaužtuose 
mes buvome priversti daryti nuolaidas 
abiem pusėms, nes laikytis griežto neut- 
raliteto mūsų Jėgų nepakako.“ 

Verta įsidėmėti C. Mannerheimo 
pastaba: „Suomijai laikytis griežto 
neutraliteto jėgų nepakako! Tuo metu 
Lietuvos politikai 1939 m., kai spren- 
dėsi egzistenciniai Europos valstybių 
likimo klausimai, manė, kad jų turi 
užtektinai! Pasirodo, laikytis neutrali- 
teto irgi reikia daug jėgų!..“ 


Pasirinkimai buvo 
sunkūs, bet išliko 


LAF branduoliui Berlyne artimesnis 
buvo C. Mannerheimo mąstymas. Jie 
buvo gana racionalūs — nespėliojo, kas 
kada neapibrėžtoje ateityje laimės karą 
nieko neveikiant ir laukiant jo pabaigos, 
bet ieškojo optimalių galimybių sudė- 
tingomis dabarties aplinkybėmis imtis 
veiksmų ir gelbėti tai, ką dar įmanoma 
išgelbėti. 

Pasak B. Railos, JAV dar nekariavo, 
bet jos įsitraukimas į karą vienu ar kitu 
būdu buvo aiškiai numatomas. Nebuvo 
sunku suprasti, kad JAV kariaus 
Anglijos pusėje, taigi prieš Vokietiją, 
ir per tai neišvengiamai bus ir Rusijos 
sąjungininkė. Tarptautinės aplinkybės 
buvo tokios, kad anuomet tik hitlerinė 
Vokietija-buvo pasiryžusi stoti į kovą su 
bolševizmu, o Lietuvai tai buvo vienin- 
telė galimybė — pasinaudojus tų dviejų 
diktatorių žūtbūtiniu susirėmimu pa- 
mėginti ištrūkti iš Lietuvą sukausčiusių 
komunistų grandinių. 

„Nors nacinė Vokietija ir yra nusi- 
stačiusi mus, kaip ir kitas rytų tautas, 
suryti, bet sunkaus karo aplinkybių 
verčiama turės daugiau ar mažiau 
pakęsti mūsų tegu ir kiek ribotą nepri- 
klausomybę, - svarstymus karo išvaka- 
rėse Berlyne prisimena B. Raila. —- O tai 
mums duos šiek tiek laiko vėl susigru- 
puoti, įsitvirtinti ir per visą karo eigą 
išlaikyti valstybinį tęstinumą. Be abejo, 
turėsime atlikti daug nemalonių aukų 
ir paslaugų Hitlerio Reichui, bet išlik- 
sime kaip atskira valstybė. Kol didžiojo 


karo pabaiga išsispręs pasauliniu mas- 
tu, Rusijos meškos koja bus nušalinta 
iš Pabaltijo, o tai mums atrodė labai 
svarbu. Kai dėl galutinės pabaigos, 
mūsų daugelis manėme, kad karą pra- 
laimės Rusija, o paskui ir Vokietija, ir 
tada mums bus daug lengviau išlaikyti 
savo dar egzistuojančią valstybę. Karą 
laimėjusios demokratijos tikriausia 
mums priekaištaus ir galbūt mus baus, 
jog nebuvome jų pusėje, o Vokietijos 
sąjungininkų pusėje. Tegu priekaiš- 
tauja ir baudžia, tegu visus mūsų „ko- 
laborantus“ nušalina iš viešojo tautos 
gyvenimo, - bet Lietuvos nepriklauso- 
ma valstybė bus išlikusi! Tatai atrodė 
mums svarbiausia.“ 

Lietuvos pasiuntinys Argentinoje 
Kazimieras Graužinis, jau prasidėjus 
Vokietijos ir SSRS karui, prezidentui 
Antanui Smetonai, atvykusiam į JAV, 
rašė: „Pirmosios žinios iš Lietuvos 
buvo labai malonios, atrodo, kad mes 
sukilimo keliu ir dar prieš atvykstant 
vokiečiams nusikratėme nuo bolševikų 
jungo, pasiskelbėme vėl nepriklausoma 
nuo Sovietų Sąjungos valstybe ir suda- 
rėme savo vyriausybę su pulk. Škirpa 
priešakyje. Tais įvykiais kiekvienas lie- 
tuvis gali, žinoma, tik džiaugtis ir visa 
širdimi pritarti tiems žygiams, kurie 
dabar daromi Lietuvoje mūsų nepri- 
klausomai valstybei atstatyti, panašiai 
kaip buvo 1918-1919 metais.“ 

Iš maršalo C. Mannerheimo atsimi-“ 
nimų nesunku suprasti, kad suo- 
miams lengviau buvo sumušti sovietų 
kariuomenę šiaurės fronte, atsiimti 
per Žiemos karą prarastas Suomijos 
teritorijas ir net užimti Petrozavods- 
ką bei reikšmingą dalį rytų Karelijos, 
negu pasitraukti iš II pasaulinio karo, 
kai didžiajame karinių veiksmų teatre 
įvykių eiga Ašies valstybėms darėsi vis 
nepalankesnė. 

Įsidėmėtina Lietuvos diplomatijos 
šefo Stasio Lozoraičio įžvalga 1942 m. 
pabaigoje. „Gaunamomis iš Lietuvos 
žiniomis, vokiečiai plėšia mus, kiek tik 
gali, o dabar jie gali nepalyginamai 
daugiau kaip ano karo metu, - rašė jis 
prezidentui A. Smetonai. — Grobia vis- 
ką, privatų ir valstybės turtą, valdžios 
priemonėmis ir privačia iniciatyva.“ 
Tačiau S. Lozoraitis daro išvadą: „Ir vis 
dėlto bolševikų okupacijos pakeitimas 
vokiečių okupacija mums yra didelis 


žingsnis pirmyn, Nepriklausomybės 
atstatymo linkui, nes bolševikų okupa- 
cija tai mirtis, kaip vėžio liga, kuriai 
vaistų nėra, o prieš vokiškąją šiltinę 
įtrėškimų yra ir, kaip matom, sąjungi- 
ninkai juos vartoja labai sėkmingai.“ 
Tai dar vienas liudijimas,kur link 
buvo nukreiptos mūsų viltys ir Nepri- 
klausomybės atkūrimo lūkesčiai — į 
demokratinius Vakarus. Tačiau, skirtin- 
gai nuo Suomijos, kuri buvo „neteisin- 
gai“ pasirinkusi, bet vis dėlto išlikusi 
istorijos subjektu, Lietuva pasirinkusi 
buvo „teisingai“, tačiau tapusi „bejėge 


Suomijos kariuomenės vadas maršalas (vėliau — 
Suomijos prezidentas) Carlas Mannerheimas. 


atsiskyrėle“, tarpusavyje „besivaržančių 
jėgų spardomu kamuoliu“, — K. Ade- 
nauerio žodžiais tariant. Niokojama, 
siaubiama ir nevaržomai apiplėšinė- 
jama. Tuo metu Suomijos vaidmenį 
pasaulinės politikos šachmatų lentoje 
nurodo faktas, kad 1942 m. birželio 3 d. 
pasveikinti maršalo C. Mannerheimo 
75-mečio proga į jo karinę vadavietę 
Suomijoje atvyko kancleris Hitleris su 
lydinčiais asmenimis, tarp kurių buvo ir 
generolas feldmaršalas Keitelis. 

1943 m. rudenį C. Mannerheimas pri- 
ėmė vokiečių karinės vadovybės atstovą 
gen. Jodlį, kuriam vokiečių generaliteto 
buvo pavesta padaryti pranešimą apie 
bendrą karinę padėtį frontuose. Karo 
vadų pasikalbėjimas buvo reikšmingas. 
Gen. Jodlis pasakė, kad jis žino apie 
Suomijos mėginimus užmegzti ryšius, 


VALIA PRIEŠINTIS 


siekiant išsiaiškinti išėjimo iš karo 
galimybę. Šiuo atžvilgiu C. Mannerhei- 
mui jis pasakė: „Nei viena tauta neturi 
didesnės pareigos, negu išsaugoti savo 
šalį. Visi kiti požiūriai turi užleisti tam 
kelią, ir niekas neturi teisės reikalauti, 
kad kokia nors tauta turėtų žūti dėl 
kitos tautos.“ 

„Tačiau Suomijos padėtis, - tęsė 
gen. Jodlis, — be abejonės, yra pavojin- 
ga. Kokių galimybių ji turės artimiau- 
sioje ateityje? Žinoma, suomiai gali 
su rusais sudaryti separatinę taiką, 
bet šiuo atveju Suomijos laukia toks 
pat likimas, kurį patyrė Baltijos šalys 
1940-1941 metais - šalis bus bolševi- 
zuota, o išsilavinusią gyventojų dalį 
ištrems.“ Jeigu Suomija mano, kad 
nugalės Vakarų sąjungininkai, ji, pasak 
gen. Jodlio, gali sudaryti paliaubas ir 
jų pusėje dalyvauti (tuo atveju, jeigu 
anglai ir amerikiečiai išsilaipins Skan- | 
dinavijoje), aiškinantis sąjungininkų ir 
SSRS santykius. Šiuo atveju Suomija 
bus priversta tęsti kovą, kurią ji pradėjo 
kartu su Vokietija, bet kovoti jau tų 
valstybių pusėje, kurios dabar yra jos 
priešai. Paskutinė alternatyva - karo tę- 
simas su Vokietija - gen. Jodliui atrodė 
esanti mažiausiai pavojinga. 

Suomiams teko labai sunkūs pasirin- 
kimai: 1944 m. šiaurės Suomijoje jiems 
teko atgręžti pabūklus į savo buvusius 
ginklo draugus vokiečius, sugrįžti į 
1940 m. sienas, pripažinti sovietų teisę 
į Žiemos kare atimtas iš jų teritorijas, 
išmokėti sovietams didžiules karo 
reparacijas. Tačiau svarbiausią dalyką — 
nepriklausomybę — suomiai išsaugojo. 
Nors politiškai ir susitepę. 


Ar galėjo būti kitoks 
likimas 


Lietuviai ėjo kitu — besąlyginio neut- 
raliteto — keliu, nors jėgų jam išlaikyti 
neturėjo. „Paskutinieji karo įvykiai 
(Belgijos, Nyderlandų ir Liuksembur- 
go okupacija) dar kartą įrodė, kad 
mažų valstybių neutralumas, kurį 
išlaikyti joms nepakanka jėgų, yra vien 


“ fantazija, - 1940 m. gegužės 16 d., t. y. 


likus mėnesiui iki Lietuvos okupacijos, 
rašė Stalino vyriausybės ruporas - laik- 
raštis „Izvestija“, atskleisdamas tikrąjį 
Maskvos požiūrį į neutralias valstybes. — 
Todėl mažoms šalims tėra labai nedaug 


galimybių išlikti ir išsaugoti savo 
nepriklausomybę. Visi mažų valstybių 
svarstymai apie tai, kas yra teisinga, 0 
kas neteisinga santykiuose su didžiosio- 
mis valstybėmis, kurios kariauja, spręs- 
damos lemtingą klausimą „būti joms 

ar nebūti“, yra geriausiu atveju naivūs 
<...>. Mes norėtume joms dar kartą 
priminti, kad kai kurių mažų šalių neut- 
ralumo politiką tegalima pavadinti ne 
kuo nors kitu, o tik savižudybe.“ 

K. Škirpos kritikai iki šiol jam prikai- 
šioja politinį trumparegiškumą, nors 
tai, kad pasirinkta neutralumo politika 
yra savižudybė, Lietuvos užsienio 
politikos formuotojams jis primygtinai 
kartojo nuo 1938 metų. Bet Lietuva tai 
ignoravo. Tiksliau rinkosi stručio politi- 
ką — nepaisyti politinės tikrovės ir slėpti 
galvą smėlyje. 

„Kaip būtų pakrypusi tarptautinių 
įvykių eiga Rytų Europoje, jei 1939 m. 
visos keturios Pabaltijo valstybės — 
Lietuva, Latvija, Estija ir Suomija — 
būtų turėjusios karinę gynimosi sąjun- 
gą „Pabaltijo NATO“ ir visos keturios 
būtų vieningai atmetusios Sovietų 
Rusijos ultimatyvius reikalavimus 
įvesti rusų karines bazes bet kurioje 
tų valstybių, o prireikus visos drauge 
būtų ginklu pasipriešinusios sovietams, 
kaip pasielgė tiktai viena Suomija?“ — 
kėlė klausimą Stasys Žakevičius-Žy- 
mantas, Vilniaus universiteto docentas, 
vienas iš antisovietinio pasipriešinimo 
pogrindžio aktyvistų pirmosios sovietų 
okupacijos metu ir vėliau 1941 m. Bir- 
želio sukilėlių sudaryto Vilniaus miesto 
komiteto pirmininkas. 

C. Mannerheimas atsiminimuose 
mini, kad suomiai su 17-18 divizijų 
priešinosi rusams. Taip pat pažymi, 
kad Baltijos valstybės — Lietuva, Latvija 
ir Estija — turėjo ne blogiau parengtas 
kariuomenes ir būtų galėjusios sufor- 
muoti 20 divizijų. Kaip būtų atrodžiusi 
šio regiono istorija, jeigu rusams vienu 
metu būtų reikėję turėti reikalų ne su 
17-18, bet su 38 divizijomis? 

„Jei būtų buvusi visų keturių valsty- 
bių politinė ir karinė sąjunga, Rusijos 
siekimas vėl įsitvirtinti prie Baltijos, 
aišku, būtų pasilikęs tas pats, bet karas 
jai būtų buvęs žymiai sunkesnis, mūsų 
galimybės pasipriešinti daug geresnės, 
sukeltas pasaulyje triukšmas daug 
didesnis ir pagaliau pati įžūlioji sovietų 


laikysena bei taktika greičiausia būtų 
buvusi kiek kitokia, — svarsto B. Raila. — 
Užimti Baltijos valstybes Rusija galbūt 
būtų ryžusi ne 1939-1940 metų laiko- 
tarpiu, bet tik 1944 metais. Jų likimas, 
na, ir teisinė padėtis tikriausia būtų 
buvusi skirtinga. Greičiausia, jos būtų 
virtusios ne SSRS dalimi, o „satelitais“... 

Istorija, deja, tariamosios nuosakos 
neturi. O ir politinio įžvalgumo, politi- 
nės patirties, politinės išminties, paga- 
liau iniciatyvos, atsakomybės bei ryžto 
prisiimti net ir tam tikrą politinę riziką, 
telkiant šalininkus bei priimant spren- 
dimus, tada veikiausiai trūko. Kaip ir 
laiko. Kadangi klausimas — priešintis 
ar nesipriešinti rusams, gintis ar pasi- 
duoti — rimtai tegalėjo būti svarstomas, 
greičiausia, tik 1939 m. liepos-spalio 
mėnesiais, bet jau ne 1940 m. birželio 
15-osios naktį... 

Lietuva išsaugojo reputaciją. Bet 
žuvo. Kam dabar rūpi anų dienų 
reputacija, kas už tai Lietuvai dėkoja 
ar kompensuoja? Priešingai. Šiandien 
esame kaltesni net ir už vokiečius, taip 
žiauriai Lietuvą nusiaubusius. Šiandien 
Vokietijos užsienio reikalų ministras 
Sigmaras Gabrielis teigia: „Šias or- 
ganizuotas masines žudynes įvykdė 
mūsų šalis ir niekas daugiau. Pavieniai 
kolaborantai nieko nekeičia.“ 

Bet kai kam atrodo, kad mūsų kaltė 
vis tiek didesnė... 

Ne veltui Povilas Žadeikis, Lietuvos 
pasiuntinys Vašingtone, prezidentui 
A. Smetonai atvykus jau į JAV, rašė: 
„Pasipriešinimas turėjo būti nors 
pro-forma ir į tai Krašto Apsaugos 
Ministras Musteikis nurodinėjo. Nors 
Kauno įgula: Komendantūros Kuopa, 
Karo Mokykla ir vietos pulkai būtų išėję 
į gatvę ar bent Šauliai pasišaudę gat- 
vėse, kad svetimi diplomatai išgirstų. 
Bet nieko! Įspūdis toks, kad negarbin- 
gas vyriausybės nusistatymas buvo 
laikomas paslapty ir kad net nebandyta 
priešintis nors Prezidentas turėjo prie- 
šintis, o ne pasitraukti (atsistatydinti). 
Prezidentas savo konstitucinę pareigą 
ir savo nusistatymo priešintis negalėjo 
pakeisti į laikinas atostogas ir formaliai 
palikti Lietuvos likimą svetimai okupa- 
cijai nesipriešinančiam Ministrui kaipo 
Prezidento pavaduotojui, nes bent sulig 
implikacijos tas reiškė jo pritarimą 
nesipriešinimui. <...> Tas Prezidento 


ir Ministrų Tarybos pasidavimas be 
pasipriešinimo ir protesto yra tautinė 
nelaimė, kuri kenkia ir kenks išsilais- 
vinimo kovai: juo naudojosi bolševikai 
ir naudosis rusai, juo dabar naudojasi 
vokiečiai, juo naudosis ir lenkai. Tokia 
klaida neapsieina be rimtų, jei ne le- 
miančių, pasekmių.“ 

Išeivijos visuomenės veikėjas Stasys 
Barzdukas kadaise skaudžiai pažy- 
mėjo: „Negynėm laisvės, kai turėjom 
savo valstybę, išteklių, kariuomenę ir 
vadovybę, bet išėjom dėl jos kovoti, 
kai likom nuginkluoti, be išteklių ir be 
vadovybės.“ 

„Teisingą pasirinkimą“ padariusios 
Lietuvos nuostoliai dėl 1940-1958 m. 
patirto genocido ir teroro negali būti 
nė lyginami su Suomijos, kovojusios 
„neteisingoje pusėje“. Lietuvos gyventojų 
genocido ir rezistencijos tyrimo centro 
duomenimis, nukentėjo kas trečias 
Lietuvos gyventojas: ištremta 131 tūkst., 
įkalinta 200,1 tūkst., nužudyta 20 tūkst. 
partizanų, per 5 tūkst. beginklių žmonių, 
per 1000 nuteista mirties bausme. Dėl 
teroro ir galimų represijų iš Lietuvos 
repatrijavo 490 tūkst. žmonių. Kartu su 
karo aukomis (245 tūkst.) Lietuva neteko 
per 1 mln. 91 tūkst. savo gyventojų. 

Pridursiu, kad 1940 m. Lietuvoje 
buvo 3 mln. gyventojų, Suomijoje — 

3,7 mln. Šiandien Lietuvoje — 2,5, 
Suomijoje — 5,5 milijono. K. Pakšto 
prieškariniais skaičiavimais, natūralia 
raida Lietuvos populiacija 5 mln. gyven- 
tojų ribą turėjo pasiekti 1980 metais. 
Net ir 40 m. vėliau turime tik pusę 

to. Karščiausios pragaro vietos, pagal 
Dantę, laikomos tiems, kurie moralinės 
krizės valandą laikosi neutraliteto... 


Sumokėjo aukštą 
kainą 


Tai už ką gi vis dėlto buvo pažemintas 
K. Škirpos atminimas, panaikinus Vil- 
niuje jo vardu pavadintą alėją, kuri prieš 
tai beveik tris dešimtmečius niekam ne- 
kliuvo? Atsitiktinai ar ne, bet tai sutapo o 
su 40-osiomis jo mirties metinėmis. Š 

„K. Škirpos antisemitinė pozicija yra z 
„visiškai aiški“, — pareiškė Vilniaus me- 
ras Remigijus Šimašius ir pridūrė, — jei 
norime džiaugtis ir didžiuotis tuo, kad 
miestas yra atviras ir pagarbus visiems 
žmonėms, negalime rodyti išskirtinių 


pagarbos ženklų tiems, kurie sakė: 
pasinaudokime proga ir atsikratykime 
visais žydais, sukurkime jiems tvankią 
atmosferą, kad jie net nepagalvotų, jog 
Lietuvoje gali teises turėti. Tai yra jo 
žodžiai, kurių jis niekada neišsižadėjo, 
nors mirė laisvoje Amerikoje.“ 

Man teko dalyvauti abiejuose Vilniaus 
miesto savivaldybės tarybos posėdžiuo- 
se, kai buvo svarstomas K. Škirpos alėjos 
pavadinimo keitimo klausimas, ir stebėti 
lėkšto politikavimo spektaklį. Klausimą 
pristačiusio Vilniaus miesto savivaldy- 
bės tarybos nario Renaldo Vaisbrodo 
pasisakymas buvo būdingas. Jis pareiškė 
kalbėsiąs ne kaip istorikas, nes istorinių 
detalių jis nežinąs, bet kaip politikas. Ir 
paragino balsuoti už gatvės pavadinimo 
keitimą, nes toks sprendimas esą konso- 
liduos visuomenę. 

Iš tikrųjų jis pasielgė priešingai: veikė 
kaip istorikas, tarsi pats būtų įsigilinęs 
į istorijos peripetijas, ir kaip prastas 
politikas, nepaisantis viešosios opinijos. 

Jau kitą dieną po Vilniaus miesto sa- 
vivaldybės tarybos sprendimo minėtoje 
radijo laidoje sakiau, kad skirtingai nuo 
R. Vaisbrodo lūkesčių, tas sprendimas 
visuomenės nekonsoliduos. Priešingai. 
Gilins visuomenės susiskaldymą, didins 
priešpriešą, nes maniau, kad žymiai 
didesnė visuomenės dalis su tokiu 
sprendimu nesutiks. 

Taip ir atsitiko. Tos radijo laidos 
klausytojų apklausa galbūt nebuvo labai 
reprezentatyvus rodiklis, bet tenden- 
cijas parodė: vos 9,09 proc. balsavusių 
pritarė gatvės pavadinimo keitimui, 
85,98 proc. — nepritarė, 4,92 proc. — 
neturėjo nuomonės. 

Kokį rezultatą turime šiandien, 
praėjus pusmečiui po Vilniaus mies- 
to savivaldybės tarybos sprendimo? 
Sprendimas buvo apskųstas teismui, 

o Vilniaus apygardos administracinio 
teismo teisėjų kolegija, išnagrinėjusi šį 
ginčą, priėjo prie išvados, kad „Vyriau- 
sybės atstovas padarė akivaizdžius 
esminius procedūrinius pažeidimus, 
nevykdydamas Priežiūros įstatymo 7 ir 
9 straipsnio reikalavimų, t. y. nesiaiš- 
kino, kodėl buvo būtinybė keisti Kazio 
Škirpos alėjos pavadinimą; netikrino 
Vilniaus miesto savivaldybės tarybos 
priimto sprendimo procedūrų; netyrė 
aplinkybių, ar gyventojai buvo infor- 
muoti apie Kazio Škirpos alėjos pava- 


dinimo pakeitimą; nevertino Lietuvos 
gyventojų genocido ir rezistencijos 
tyrimo centro 2019-04-17 rašto, kuria- 
me teigiama, jog būtina įtraukti į Kazio 
Škirpos alėjos pavadinimo keitimo ar 
nekeitimo reikalų tvarkymą seniūniją, 
kurios ribose ši alėja yra, siūlė apklausti 
šios seniūnijos gyventojus, įstaigų dar- 
buotojus, kitus asmenis ir atsižvelgus į 
jų nuomonę priimti sprendimą.“ 

Maža to. Vilniaus mero R. Šimašiaus, 
kažkada figūravusio populiariausių 
Lietuvos politikų sąrašuose, reitin- 
gai drastiškai smuko. Jau po poros 
mėnesių juo nepasitikinčių gyventojų 
nuošimtis viršijo 51 proc., 0 2020 m. 
pradžioje jis buvo įsitvirtinęs tarp pačių 
nepopuliariausių Lietuvos politikų, ku- 
rio teigiamų vertinimų rodiklis tesiekė 
VOS 0,2 nuošimčio. 

Kaina, kurią tenka mokėti už lengva- 

būdiškai mestą iššūkį simboliams. 


Bendrauti, o ne 
varžytis 


Bet grįžkime prie K. Škirpos „antise- 
mitinės“ pozicijos. Esu parašęs daugelį 
straipsnių, kuriais bandžiau atkreipti 
politikų dėmesį, kad jų reiškiamos 
nuomonės tėra vienpusiškos interpre- 
tacijos, grindžiamos istorinio konteksto 
ignoravimu, dalies faktų nutylėjimu, 
ideologiškai motyvuotu istorinių asme- 
nybių vertinimu, sovietinės istoriografi- 
jos bei propagandos primestų stereoti- 
pų kartojimu. Todėl raginau neskubėti 
priimti politinių sprendimų. Deja. 

K. Škirpos kolegą Berlyne Lenkijos 
pasiuntinį J. Lipskį paminėjau neatsi- 
tiktinai. Anksčiau už J. Lipskį politinio 
manipuliavimo auka tapo K. Škirpa. 
Skirtumas tik tas, kad J. Lipskiu bandė 
manipuliuoti svetimos valstybės politi- 
kai, siekdami suteršti ne tik jo, bet ir jo 
atstovautos valstybės vardą. K. Škirpos 
atveju šitaip pasielgė savi. Ne veltui 
mero žygis prieš istorinę atmintį tiek 
džiaugsmo sukėlė Rusijos žiniasklaidai! 
Savo priešų juodinimą KGB laikė gar- 
binga užduotimi. Galima neabejoti, kad 
jų įpėdiniai yra patenkinti, kai randa, 
kas tai atlieka už juos. 

Vilniaus mero teiginys esą K. Škirpa 
ragino atsikratyti žydų, grindžiamas 
archyve surasto mašinraščio kopija, 
yra vertas ne daugiau, negu V. Putino 


VALIA PRIEŠINTIS 


išvedžiojimai, kad J. Lipskis už pasity- 
čiojimą iš žydų tautos žadėjo pastatyti 

Hitleriui paminklą Varšuvoje, o Lenki- 
jai tenka atsakomybė dėl II pasaulinio 

karo pradžios. 

Visų pirma, tai nėra K. Škirpos 
žodžiai. O Vilniaus miesto savivaldybės 
tarybos posėdžio metu rodyta citata, 
priskiriant ją K. Škirpai, tebuvo ma- 
nipuliacija veikiausiai dėl paties mero 
nežinojimo ir kai kurių istorinių kon- 
tekstų nesupratimo. Tai buvo žodžiai iš 
LAF pareiškimo, kuris susijęs taip pat 
su daugybe neatsakytų klausimų. Pra- 
dedant nuo dokumento autentiškumo, 
jo autorystės, kelių, kuriais jis pateko 
į Lietuvą, nustatymo ir baigiant teksto 
paplitimo arealo, jo poveikio ir konkre- 
čių pasekmių visuomenei identifikavi- 
mu, įskaitant ir klausimą, ar iš viso tas 
atsišaukimas buvo kada nors į Lietuvą “ 
patekęs? Kadangi prirašyta buvo daug 
įvairių atsišaukimų, juos planuota 
paskleisti iš lėktuvų. Bet šis planas 
nebuvo įvykdytas, o dalies atsišaukimų 
nebuvo ne tik išplatinta, bet jie nebuvo 
atspausdinti ar liko neparašyti. Ar buvo 
atspausdintas tas konkretus? Ar yra 
kur nors archyvuose, muziejuose išlikęs 
bent vienas spaustuvėje pagamintas jo 
egzempliorius? Į šiuos klausimus atsa- 
kymų kol kas nėra. 

Dėl autorystės B. Raila štai ką rašo: 
„Buvau Berlyno Lietuvių Aktyvistų 
Fronto (LAF) vienas iš 28 pirmųjų stei- 
gėjų ir vėliau propagandos komisijos 
pirmininku. Porą savaičių prieš vokie- 
čių sovietų karo pradžią buvau parašęs 
ar padėjęs suredaguoti net keliolika 
įvairių atsišaukimų, kurie karui kilus 
turėjo būti paskleisti Lietuvoje. Kai ku- 
riuos atsišaukimų projektus rašė ir kiti 
asmenys, pvz. A. Maceina, A. Valiukė- 
nas, kai kuriuos pats min. K. Škirpa.“ 

Kas konkrečiai rašė būtent su žydais 
susijusį atsišaukimą, iš B. Railos liudi- 
jimo nėra aišku. Kaip nėra aišku, kieno 
iniciatyva tas atsišaukimas atsirado, ar 
K. Škirpa iš viso kaip nors su jo rengimu 
yra susijęs. Tačiau neabejotinai aišku 
yra tai, kad būtent K. Škirpa tuo metu 
yra viešai pareiškęs (šis pareiškimas 
dokumentuotas): 1941 m. birželį laisvojo 
pasaulio spauda, cenzūros nesuvaržyta 
(skirtingai negu okupuotoje Lietuvoje 
ir nacistinėje Vokietijoje), yra aiškiai 
perdavusi K. Škirpos nusistatymą ir pa- 


rašiusi juodu ant balto — žydai Lietuvoje 
persekiojami nebus, „pulk. Škirpa už- 
draudęs žydų persekiojimus Lietuvoje“. 

Tai buvo paskelbta tą pačią dieną, kai 
pats K. Škirpa tapo nacių persekioja- 
mas, t. y. jam pritaikytas namų areštas 
ir jis izoliuotas nuo Lietuvoje vykstan- 
čių procesų. Ar galima iš anksto atmesti 
prielaidą, kad šis jo pareiškimas prie to 
irgi galėjo prisidėti? 

Pagaliau tai netgi nėra svarbu. Nepri- 
klausomai nuo to, kokius pareiškimus 
LAF rašė ar jų nerašė, spėjo išplatinti 
Lietuvoje ar ne, tai neturėjo jokios 
įtakos žydų padėčiai Lietuvoje. Žydų 
klausimą sprendė vokiečiai, ir lietuviai 
jokios kompetencijos čia neturėjo. Isto- 
riko Arūno Bubnio teigimu, „Laikinoji 
vyriausybė neturėjo galimybių žydų 
padėtį nei pabloginti, nei pagerinti“. 
Žydų likimą sprendė vokiečių saugumo 
policija ir SD pagal iš anksto pareng- 
tas direktyvas ir planus. 

D operatyvinės grupės vadas Otto 
Ohlendorfas 1947 m. Niurnbergo teis- 
mo procese prieš operatyvinių grupių 


vadovus prisipažino, kad likus kelioms 
dienoms iki išvykimo į užimtas SSRS 
sritis Preče operatyvinių grupių ir būrių 
vadams buvo duotas įsakymas likvi- 
duoti žydus, komunistų funkcionierius, 
partizanus ir agentus. O. Ohlendorfo 
liudijimu, šį H. Himmlerio ir R. Hey- 
dricho įsakymą perdavęs RSHA 1-osios 
valdybos viršininkas B. Streckenbachas. 
7 aypatingojo būrio vado Walterio 
Blume'o parodymais, R. Heydrichas 
ir B. Streckenbachas 1941 m. birželį 
operatyvinių grupių ir būrių vadams 
pareiškę, kad Rytų žydija yra bolševiz- 
mo intelektualinis rezervuaras ir dėl to, 
fiurerio nuomone, turi būti sunaikinta. 
„Mes, pavyzdžiui, šiandien tiksliai 
nežinome, kiek buvo 1941 m. sukilėlių, 
kiek jų žuvo, kiek jų nukentėjo nuo ko- 
munistų, nuo NKVD, o kiek nuo nacių 
gestapo, - sako istorikas A. Idzelis. — 
Šiandien daug kas net nesusimąsto, 
kad dalis tų žmonių, kurie dalyvavo 
sukilime Kaune, nukentėjo nuo gesta- 
po. Mes nukentėjome ne tik nuo Mask- 
vos, mes nukentėjome ir nuo Berlyno. 


Bet apie tai mes nekalbame.“ 

Kai mes patys apie tai nekalbame, — 
už mus kalba kiti. 

Dažnai mėgstame kartoti kone šablo- 
nu virtusią frazę: „Tas laisvės nevertas, 
kas negina jos.“ Tačiau pasiryžimą ginti 
laisvę labiau nei žodžiai atspindi ryžtas 
ginti tiesą, laisvės kankinių bei kovotojų 
už laisvę atminimą ir garbę. 

„Istorija ne kartą mus sužeidė, sukėlė 
pasidalijimų, susiskaldymų, tačiau 
šiandien turime atrasti vienybę“, - yra 
sakęs kardinolas Kurtas Kochas, Popie- 
žiškosios tarybos už krikščionių vienybę 
pirmininkas, ir pabrėžęs, kad krikščio- 
nis vienija kankinių kraujas, įveikiantis 
pasidalijimus. 

Laisvei įsipareigojusius žmones irgi 
turėtų vienyti kankinių už laisvą Lietu- 
vą pralietas kraujas ir bendra antito- 
talitarinės kovos patirtis. Nepaisant jų 
tautybės ar tikėjimo skirtumų. To linkė- 
jo ir Barry'is Rubinas, Izraelio rašytojas 
ir politologas, tvirtinęs, kad „mūsų 
kančios turi tapti pagrindu bendrauti, o 
ne varžytis“. m 


Lietuvos pasiuntinys Vokietijoje Kazys Škirpa. Fotografuota 1939 metais. 


Nuotraukos iš Škirpų šeimos archyvo, Lietuvos centrinio valstybės archyvo, Vytauto Didžiojo karo muziejaus fondų, 
Eugenijaus Peikštenio asmeninio rinkinio ir internetinių prieigų. 


MINDAUGAS MILINIS 


PARTIZANAS II 


„RUSŲ OKUPANTAI LIETUVIŲ TAUTĄ VALDĖ TERORU, PLĖŠĖ 
ŽMONES, ŽMOGAUS GYVYBĖ IŠVIS NIEKO NEREIŠKĖ. RUZ- 
VELTAS, STALINAS IR ČERČILIS JALTOS KONFERENCIJOJE 
BALTIJOS ŠALIS — ESTIJĄ, LATVIJĄ IR LIETUVĄ - ATIDAVĖ 
SOVIETŲ SĄJUNGAI. PAVERGTOS TAUTOS KEIKĖ STALINĄ, 
O VAKARŲ POLITIKAI JĮ LIAUPSINO.“ 

BRUNO SUTKUS „SNAIPERIO DIENORAŠTIS“ 


Mindaugas Milinis“ 


PARTIZANAS 


m. kny- 
1 gynuose 
pasirodžiu- 


sios M. Milinio knygos „Partizanas“ 
sėkmė — viena iš priežasčių perskai- 
tyti neseniai dienos šviesą išvydusį 
jos tęsinį „Partizanas II“, nukeliantį į 

1946-uosius — laikotarpį, praėjus me- 
tams nuo II pasaulinio karo pabaigos. 
Kaip žinome, Lietuvoje šis karas toli 
gražu nesibaigė. 

„Eilės prie duonos, išsekusių belais- 
vių kolonos, gyventojų areštai, kariškių 
ir nusikaltėlių gaujų siautėjimas — tuo- 
mečio Mėmelio, buvusio Rytų Prūsijos 
miesto, kasdienybė. Raudonieji oku- 
pantai toliau suiminėja ir žudo žmones, 
organizuoja baudžiamąsias akcijas prieš 
partizanus ir juos remiančius civilius.“ 

Tiesa, skaitant apie partizaninės 
kovos verpetus Vakarų Lietuvoje, 
kiek keistai atrodo knygos viršelyje 
panaudotos Rytų Lietuvos, tiksliau — 
Vytauto apygardos, kurios kovotojai 
veikė Utenos apylinkėse, fotografijos. 
Juo labiau, į nuotykinį grožinį romaną, 
nors ir apsidraudžiant („Šiame romane 

viskas išgalvota. Kai kurių veikėjų var- 
dai ir slapyvardžiai, aprašomi nuotykiai 
su tikrais žmonėmis, vietovardžiais ar 
istoriniais įvykiais sutampa atsitikti- 
nai.“), ko gero, nevertėtų painioti tikrų 
partizanų ar atskirų jų biografijų ištrau- 
kų, atsižvelgiant vien jau į tai, kokiame 
priešiškos propagandos taikiklyje yra 
Lietuvai itin svarbi Karo po karo tema. 

Tačiau tai tikrai nemenkina romano 
„Partizanas II“ svarbos, jo eduka- 
cinės misijos. Ypač šiandien, kai 
1944-1965 m. laisvės kovų temą ima 
savintis abejotinos reputacijos „kūrėjai“ 
ar mūsų šaliai ir jos laisvės kovotojams 
atvirai priešiški rašeivos. 

„1946 m. rudenį įvyko partijos 
plenumas. Jame Mėmelio gorkomas 
buvo apkaltintas „nepakilęs į kovą su 
lietuviškai-vokiškais nacionalsocialis- 


tais ir jų priešiška veikla“. Sovietinių ir 
ūkinių organizacijų aparatas „užterštas 
priešiškais, įtartinais ir atsitiktiniais 
elementais, o šio aparato tikrinimas ir 
valymas vykstąs labai lėtai. Dėl tokio 
neveiklumo šie elementai galį vykdyti 
mieste savo „nacionalfašistinę propa- 
gandą.“ 

Paradoksalu, tačiau ši autoriaus reto- 
rika, nukelianti mus į jau iš esmės toli- 
mą pokarį, skamba beveik žodis žodin 
taip pat, kaip ir politiniai pareiškimai 
apie „antisemitines kiaules“ iš „artimojo 
užsienio“ ar netgi vietinė pseudopubli- 
cistika bei pseudopolemika apie Lietu- 
vai svarbius istorinės atminties ženklus 
ir datas. * 


Parengė Darius Varanavičius 

Lietuviškas vaišingumas 


iškilus klausimui apie Lietuvos pripažinimą de facto ir de jure, buvo pa- 
m 2 skirta keletas ponų su dideliu atlyginimu ir įvairiais titulais. Visi šie ponai 
r turėjo mus mokyti, kaip reikia gyventi. Visi šie ponai buvo aukšto mokslo, 
didelių gabumų ir aukštos kvalifikacijos genštabistai. Žinodamas jų misiją, aš pats stengiausi ir raginau kitus, kad 
slėptų nuo jų viską, ką tik galima. 

Panašios nuomonės buvo ir gen. Ladiga. Labai nustebau, kai Ladiga man pranešė, kad kitą dieną atvykstąs „ins- 
pektorius“ gen. Krauze tikrinti, kaip kasami apkasai apsiginti nuo bermontininkų. 

Pakviečiau kpt. Gaidelį. Buvau girdėjęs, kad jo šeimininkė moka paruošti puikų naminį alų. Pavedžiau, kadjo 
šeimininkė paruoštų du ąsočius alaus. 

Gen. Krauze atvyko. Labai iškilmingai svečią pasitikau Šeduvoje. 

— Žinau, kad generolo laikas labai brangus, tai gal iš karto vyktumėm apkasų pažiūrėt, — pasiūliau. 

— O yes. 

Priartėjus prie kpt. Gaidelio namo pareiškiau, kad čia paliksime automobilius, toliau vyksime pėsti arba raiti. 
Iš pradžių užeisime pas kpt. Gaidelį, kad supažindintų generolą su apkasų schema. Ant stalo iš karto atsirado du 
ąsočiai alaus. Pasakiau, kad šeimininkė gaminanti geriausią alų Lietuvoje ir būtų šeimininkės įžeidimas, jei nepa- 
ragautumėm jos gaminio. Anglas juk yra džentelmenas. Generolas paragavo vieną stiklinę. Pripylėm antrą. Išgėrė. 
Užteko. Generolas ir jo vertėjas buvo jau po stalu. Mes užbaigėm savąjį ąsotį. Generolą ir vertėją ištraukėme iš po 
stalo. Paguldėme į mašiną ir pasiuntėme į brigados štabą Baisogaloje. Generolas ten porą dienų knarkė, bet po to 
atsikėlė sveikas. Nustebo ir nenorėjo tikėti, kad jis Baisogaloje jau dvi dienas esąs. Paklausė manęs, kaip ten su 
apkasais, atsakiau, kad generolas pats matė, jam patikę, kad mus labai pagyrė. Nepatogu generolui buvo prisipa- 
žinti, kad nieko nematė. 

Daugiau gen. Krauze pas mus nebesilankė. 

Šaltinis:Generolo atsiminimai II-III dalis / Vincas Grigaliūnas-Glovackis; [atsakingieji redaktoriai Gintautas Jakštys, Gintautas Surgailis]; Generolo 
Jono Žemaičio Lietuvos karo akademija, Lituanistikos tyrimo ir studijų centras. — Vilnius: Generolo Jono Žemaičio Lietuvos karo akademija, 2017, p. 
99-100, 2-ose kn. — (Lietuvos kariuomenės istorija) 

